text:
ইনফোর্মেসন অমসুং ব্রোদকাস্তিং মন্ত্রালয়
৫৩শুবা ইন্তরনেস্নেল ফিল্ম ফেস্তিবেল ওফ ইন্দিয়া গোৱাদা মশেক মঙাল নাইনা হৌদোকখ্রে
থম্লিবা মীৎয়েঙদি ভারতপু ফিল্ম নম্বগী অমদি পোস্ত প্রদক্সনগী খ্বাইদগী তান্নবা লমথুংফম ওইহনবনি: কেন্দ্র মন্ত্রী অনুরাগ থাকুর
ইন্দিয়ন ফিল্ম পর্সোনেলিতী ওফ দি ইয়র চিরঞ্জীবিদা লান্থোকখ্রে
আই.এফ.এফ.আই.না কলা অমসুং ফিল্মগী তাইবংগী ঙমখৈশিং মুত্থৎলি: ওম.ও.এস. দোক্তর এল. মুরুগন
গোৱাদা অনৌবা মালেমগী থাক্কী মল্তিপ্লেক্স অমসুং কনভেন্সন সেন্তর অথুবদা লৈরগনি: সি.এম. প্রমোদ সাৱন্ত
Posted On:
20 NOV 2022 8:08PM by PIB Imphal
#IFFIWood, ২০ নবেম্বর ২০২২
মালেমগী খ্বাইদগী ফজরবা ফিল্মশিং অমদি মখোয়গী তোমথিন ঙাল্লিবা ক্রিএতরশিংবু মফম অমত্তদা অমুক হন্না পুরক্তুনা, ইন্তরনেস্নেল ফিল্ম ফেস্তিবেল ওফ ইন্দিয়াগী ৫৩শুবা ইদিসন অচৌবা হৌদোকপগী থৌরম অমদা লোয়ননা ঙসি নবেম্বর ২০, ২০২২দা গোৱাগী পনাজীদা লৈবা দোক্তর স্যামা প্রসাদ মুখর্জী ইন্দোর স্তেদিয়মদা হৌদোকখ্রে। নেস্নেল ফিল্ম দিভেলপমেন্ত কোর্পোরেসন অমসুং এন্তরতেনমেন্ত সোসাইতী ওফ গোৱানা পুন্না পাঙথোকমিন্নরিবা ফিল্মগী কুমহৈ অসিগী ইদিসন অসিদা লৈবাক ৭৯দগী খোমজিল্লকপা ফিল্ম ২৮০ উৎকদৌরি। পাক চাউরবা এন্ত্রী কাঙলুপশিংদগী ইন্দিয়ন পেনোরমা সেক্সন্দা ফীচর ফিল্ম ২৫ অমদি নন-ফীচর ফিল্ম ২০ উৎকদৌরি।
অথোইবা ফিল্মশিংগী নুমিৎ মাপন্নি চুপ্না চত্থগদবা থৌরম অসিগী য়াইফরবা থাউমৈ চুখৎলদুনা, ইনফোর্মেসন অমসুং ব্রোদকাস্তিং অমদি য়ুথ এফ্যার্স এন্দ স্পোর্তসকী কেন্দ্র মন্ত্রী অনুরাগ থাকুরনা মহাক্না থম্লিবা মীৎয়েঙদি ভারতপু ঐখোয়গী মীয়ামগী হৈশিংবা অমদি ঐখোয়গী ইন্দস্ত্রী লুচিংবশিংগী ইনোভেসন্না চৈঙাক ওইদুনা ফিল্ম নম্বা অমদি পোস্ত প্রদক্সনগী খ্বাইদগী তান্নবা লমথুংফম ওইহনবনি হায়খি। “আই.এফ.এফ.আই.গী মতাঙদা লৈরিবা ঐগী মীৎয়েঙ থৌরম অমখক্তদা লোইদে, মীৎয়েঙ অসি ঐখোয়না অমৃৎ মহোৎসবতগী অমৃৎ কালদা লাকপা মতমদা ভারতনা নীংতম্বগী চহি ১০০ ফারকপবু হরাও তয়াম্না পাঙথোকপা মতমদা আই.এফ.এফ.আই. করম্বা থাক্তা লৈহনগদগে হায়বসিনি। রিজনেল ফেস্তিবেলশিংগী মফম পাকথোক চাউথোকহন্দুনা ঐখোয়না ভারতপু কন্তেন্ত ক্রিএসনগী, মরুওইনা রিজনেল সিনেমাগী পৱারহাউস অমা ওইহন্নবা পান্দম থম্লি,” হায়না মহাক্না মচা খায়না হায়খি।
শ্রী থাকুরনা ৫৩শুবা আই.এফ.এফ.আই. অসি মখল মথেলগী মচু মমেন্না থল্লবা নাৎ অমদি অথোইবা সিনেমাগী মীৎয়েংফমগী মপুং ফারবা মফম অমা ওইননবা থৌরাং পুম্নমক লৈরে হায়খি। “আই.এফ.এফ.আই.না নহা ওইরিবা অমদি নীংথিনা মফম কল্লবা ফিল্মমেকরশিংগী মরী শেমগৎনবগী, ৱাখল্লোন ফোঙদোক্নবগী, খুৎশম্ননা চৎমিন্নবগী অমদি সিনেমাগী তাইবঙগী খ্বাইদগী ফবশিংগী মহাও লৌনবগী তোপ তোপ্পা অমদি নীংথিরবা খুদোংচাবশিং পীরি। সিনেমানা লৈবাক অমগী ইনাক খুল্লবা নাৎ, লিগেসী, পারী পুরীগী লন, অশা অমদি মঙলান, নীংজবা, পান্দম অমদি খ্বাইদগী মরু ওইনা পুৱারীগী মতম অমা হেক্তদা লৈরিবা লৈবাক্তুগী মীওইশিংগী ৱাখল লীচৎগী চেন্থরকপা ঈচেলশিংবু লোকশিন্দুনা মওং চানা শেম্লি,” হায়না মহাক্না মখা তাখি।
এসিয়াগী খ্বাইদগী লিরবা ফিল্ম ফেস্তিবেলগী নীংশিং পরিং হঙ্গৎনা লীরদুনা, অনুরাগ থাকুরনা আই.এফ.এফ.আই.গী ৱাখল্লোন অসি মালেম অসিবু ইমুং অমগুম লৌদুনা পুন্না নুংশি-চান্ননা হিংমিন্নবগী ইহুল পুরিবা ‘বসুদৈব কুতুম্বকম’গী ৱাখল্লোন্দা মরা তাখ্রবনি হায়খি। “ভারতকী মচিন তুমখৎলক্লিবা মালেমগী ওইবা থৌদাং অমদি জি২০গী প্রেসিদেন্সী অসি প্রধান মন্ত্রী শ্রী নরেন্দ্র মোদীগী লুচিং মখাদা ‘মালেম অমা, ইমুং অমা, তুংলমচৎ অমা’ হায়বা ৱাখল পরিংদা য়ুম্ফম ওইরি,” হায়না মহাক্না মখা তাখি।
“অহানবা ওইনা, ঙসি মালেমদা খ্বাইদগী শক্নাইরবা ইজ্রেলগী স্তারশিং য়াওরিবা মালেম পুম্বনা শিংথানরিবা সেরিজ ফৌদাগী মরিশুবা সীজন প্রেমিয়র উৎপা য়াওনা ভারতকী, মালেমগী সিনেমাগী অমদি ও.তি.তি.গী গলা প্রেমিয়রশিং আই.এফ.এফ.আই.দা পাঙথোক্কনি। সো অসিগী মথঙগী সীজনসু আই.এফ.এফ.আই.দা হৌদোক্কনি হায়বা ৱাফমসিসু ময়ামগী মফমদা থমজরি,” হায়না মন্ত্রীনা হায়খি।
কন্ত্রী ওফ ফোকসনা ফ্রান্সকা ঐখোয়গী লৈনরিবা অচেৎপা মরীবু ইকায় খুম্নগদৌরি
আই.এফ.এফ.আই.দা পাঙথোক্কদৌরিবা কন্ত্রী ওফ ফোকস সেসনগী মরমদা পল্লদুনা, মন্ত্রীনা চহি অসি লৈবাক অনিগী লুচিংবা – প্রথান মন্ত্রী নরেন্দ্র মোদী অমদি রাস্ত্রপতী ইম্মানুএল মোক্রোন - অনিনা মীফম পাঙথোক্তুনা ভারত-ফ্রান্সকী মরীগী ৭৫শুবা চহি ওইরি, অমদি চহি অসিগী ফেস্তিবেল দি কেন্সতা ভারতনা কন্ত্রী ওফ ওনর ওইখি। “৭৫শুবা কেন্স ফিল্ম ফেস্তিবেলদা মার্চে দি ফিল্ম্সতা ভারতনা ‘কন্ত্রী ওফ ওনর’ ওইখিবগী ৱাখল পরিংবু মখা শমথরদুনা, আই.এফ.এফ.আই.গী ৫৩শুবা ইদিসন অসিদা ফ্রান্সপু ‘কন্ত্রী ওফ ফোকস’ ওইনা তরাম্না ওকচরি,” হায়না থাকুরনা হায়খি।
‘ক্রিএতিব মাইন্দস ওফ তুমোরো’গী অনিসুবা ইদিসন
কেন্দ্রগী আই.বি. মন্ত্রীনা ’৭৫ ক্রিএতিব মাইন্দস ওফ তুমোরো’না মাগী অনিসুবা ইদিসন অসিগীদমক, চেকশিল্লবা থৌওং অমগী মখাদা – লাইফতাইম এৱার্দী, এন.এফ.এ., গ্রাম্মী অমসুং ওস্কার ফংলবশিং য়াওবা শক্নাইরবা জুরী অমনা – দাইরেক্সন, ইদিতিং, প্লেবেক সিঙ্গিং, স্ক্রিপ্ত রাইতিং, এনিমেসন অমসুং এক্তিংনচিংবা কাঙলুপ ১০দা লাকখিবা এন্ত্রী ১০০০গী ময়াদগী খনগৎপনি হায়না য়েংলিবশিংগী মফমদা পাউদমখি। “মখোয়না স্তেত ১৯বু মহুৎ শিন্দুনা, জেন্সিয় হিল্স (মেঘালয়), লখিম্পুর (অসাম), খোর্দা (ওরিসা)নচিংবা মফমশিংদগী লাকপনি অমদি মখোয়গী মরক্তা খ্বাইদগী নহা ওইবসি চহি ১৮খক্তা ঙায়রি!”, হায়না মন্ত্রীনা মখা তাখি।
মন্ত্রীনা মীয়াম্না শকখঙনরবা স্পেনিস ফিল্মমেকর কার্লোস সাউরাগী মফমদা চহি অসিগী সত্যজিৎ রে লাইফতাইম এচীবমেন্ত এৱার্দ ফংবগীদমক নুংঙাইবা ফোঙদোকখি। মন্ত্রীনা ইন্দিয়ন ফিল্ম পর্সোনেলিতী ওফ দি ইয়র খা ভারতকী এক্তর চিরঞ্জীবিদা লান্থোক্লগনি হায়নসু লাউথোকখি। থাকুরনা আই.এফ.এফ.আই.গী ইদিসন অসিনা মনিপুরী সিনেমাগী চহি ৫০ শুরকপগী খোঙচৎপু অখন্ননা খনগৎলবা শিংথানিংঙাই ওইরবা মনিপুরী ফীচর অমদি নন-ফীচর ফিল্মশিং উত্তুনা সেলেব্রেৎ তৌগনি হায়নসু ফোঙদোকখি।
শ্রী অনুরাগ থাকুরনা আই.এফ.এফ.আই.গী শরুক অমা ওইনা পাঙথোক্কদৌরিবা ফিল্ম বজারগী মরুওইবা ৱাফমশিংসু থমখি। “অহানবা ওইনা, আই.এফ.এফ.আই.না কন্ত্রী পেবিলিয়ন হৌদোক্তুনা ফিল্ম বজারগী মফম পাকথোক চাউথোকহল্লি। ফিল্ম বজারগী ১৫শুবা ইদিসন অসিদা উৎকদৌরিবা পেবিলিয়ন ৪০ হেনববু ময়াম্না য়েংননবা ঐনা পাউকৎচরি। অদুগা অহানবা ওইনা আই.এফ.এফ.আই.না সিনেমাগী তাইবংদা খ্বাইদগী নৌবা ইনোভেসন উৎননবা তেক্নোলোজী হব অমসু হাপ্লি”, হায়বা ৱাফম মন্ত্রীনা ফোঙদোকখি।
ইনক্লুজিব আই.এফ.এফ.আই.
ফেস্তিবেল অসিবু হেন্না মপুং ফাহন্নবা অমদি মীপুম খুদিংমক্না শরুক য়াহন্নবগীদমক, দিব্যংজন স্ক্রীনিংগী (মীমান্নদ্রবশিংগী) অখন্নবা থৌরাং লৌখৎলি, হায়না থাকুরনা হায়খি। “এসেসিবিলিতীগী মথৌ তাবশিং মাঙদা থমদুনা, সেক্সন অসিদা উৎকদৌরিবা ফিল্মশিং ইম্বেদেদ ওদিও দেস্ক্রিপ্সন অমসুং সবতাইতলশিংগা লোয়ননা ওদিও-ভিজুএল-ইকুইপ ওইগনি। ফিল্ম এন্দ তেলিভিজন ইন্সতিত্যুৎ ওফ ইন্দিয়া (এফ.তি.আই.আই.)না মীমান্নদ্রবশিংগীদমক ওতিজম লৈবা মীওইশিংগীদমক অখন্ননা শেম শারবা ‘স্মার্তফোন ফিল্ম মেকিং’ অমদি হ্বীলচেয়র শীজিন্নরিবশিংগীদমক অখন্ননা শেম শারবা ‘স্ক্রীন এক্তিং’গী লমদা বেসিক কোর্স – হায়রিবা অখন্নবা কোর্স অনি পাঙথোক্কনি”, হায়না মহাক্না পাউদমখি।
আই.এফ.এফ.আই.না কলা অমদি ফিল্মগী তাইবংগী ঙমখৈশিং মুত্থৎলি
ইনফোর্মেসন অমদি ব্রোদকাস্তিংগী কেন্দ্রগী রাজ্য মন্ত্রী দোক্তর এল. বুরুগন্না কোবিদ মতুংদা আই.এফ.এফ.আই.গী ৫৩শুবা ইদিসন অসিনা মাগী মচু মমেন্না থল্লবা মশক্তা অমুক হন্না হঞ্জিল্লক্লগনি হায়খি। “আই.এফ.এফ.আই.না কলা অমদি ফিল্মগী তাইবংগী ঙমখৈশিং মুত্থৎলি অমদি খেন্নবা ফিল্ম কলচরশিংবু অমগা অমগা তোৎন-তিন্নদুনা খুৎশম্ননা চৎমিন্নবগী ওইথোকপশিং থিরি। ঐখোয়গী প্রধান মন্ত্রীনা আই.এফ.এফ.আই.বু সিনেমানা পুনশিল্লিবা তোঙান তোঙানবা লৈবাকশিং অমদি খুন্নাইশিংদগী লাক্লিবা মীথুংশিংগী ইহুলবু য়োকখৎলিবা ফিল্ম ফেস্তিবেল অমা ওইনা শক্তাক্লি। আই.এফ.এফ.আই. ৫৩ অসিদা মুভী পামজবা অমনা পাম্বা – ৭৪ ক্রিএতিব য়ং মাইন্দস, মাস্তরক্লাসশিং, বোক্স ওফিসকী মহাও, ফিল্ম বজার, অমদি মালেমগী সিনেমা – হায়রিবা পুম্নমকসি য়াওরি”, হায়না মহাক্না মখা তাখি।
কো-প্রদক্সন এগ্রীমেন্তকী ইন্সেন্তিব, সিঙ্গল ৱিন্দো ফিল্ম ফেসিলিতেসন মওং মরিল নাইহনবা, এ.ভি.জি.সি. (এনিমেসন, ভিজুএল ইফেক্ত, গেমিং অমসুং কোমিক)কী চাউরবা মতিং লোকশিনবা অমদি মাঙদা চঙশিনবনচিংবা তোঙান তোঙানবা থৌরাংশিংগী খুত্থাঙদা ভারতবু মালেমগী কন্তেন্ত প্রদক্সন হব অমা ওইনা শেমগৎনা আই.বি. মন্ত্রীনা মাঙজিল থানা লমজিংদুনা চৎলি হায়না মহাক্না হায়খি। মন্ত্রীনা স্পেনিস দাইরেক্তর কার্লোস সাউরাবু সত্যজিৎ রে লাইফতাইম এচীবমেন্ত এৱার্দকীদমক খল্লকপদা নুংঙাইবসু ফোঙদোকখি। দোক্তর এল. মুরুগন্না, লৈখিদ্রবা মনোহর পরিকরগী লুচিং মখাদা, অদুগা হৌজিক্না মুখ্য মন্ত্রী প্রমোদ সাৱন্তকী মখাদা আই.এফ.এফ.আই. মায় পাকহন্নবগীদমক গোৱা স্তেতনা য়ারিবা অচৌবা থৌদাংবুসু শিংথাখি।
গোৱাদা মালেমগী থাক্কী মল্তিপ্লেক্স অমদি কনভেন্সন সেন্তর অথুবদা লৈরগনি
দোক্তর স্যামা প্রসাদ মুখর্জী ইন্দোর স্তেদিয়মদা তিল্লিবা ইনোৎ কারবা মীয়ামগী মফমদা ৱা ঙাঙলদুনা, গোৱাগী মুখ্য মন্ত্রী প্রমোদ সাৱন্তনা গোৱাদা মালেমগী থাক্কী মল্তিপ্লেক্স অমসুং কনভেন্সন সেন্তর শেমগৎপগী থবক অরোইবা তাঙ্কক্তা লৈরে অমদি ২০২৫ ফাওবগী মনুংদদি ঐখোয়না আই.এফ.এফ.আই. অসি অনৌবা মফমসিদা পাঙথোকপা ঙম্লবা য়ানা লৈরে হায়খি। ফেস্তিবেল অসিদা লমদমদুগী ওইবা মহাও অমা হাপচিন্নবা হোৎনখিবশিং পল্লদুনা, প্রমোদ সাৱন্তনা চহি অসিগী আই.এফ.এফ.আই.দা স্তেত লৈঙাক্না, হিন্দী অমদি মরাথী ফিল্ম সেক্সনগী শক্নাইরবা ফিল্ম পর্সোনেলিতীশিংনা শরুক য়াগদবা গোৱাগী ফিল্ম ফ্রেতর্নিতীগী অখন্নবা মাস্তরক্লাসশিং পাঙথোক্নবা থৌরাং লৌখৎখি হায়খি। “চহি অসিদা গোৱাগী ওইবা সেক্সন অমসু অখন্ননা লৌখৎলি। ইন্দিয়ন পেনোরমাদগী জুরী মেম্বর অহুম্না শাবা অখন্নবা জুরী অমনা সোর্ত ফিল্ম তরুক অমদি দোকুমেন্তরী ফিল্ম অমা খনগৎলে। ঐখোয়না ফেস্তিবেল মাইল, এন্তরতেনমেন্ত জোন অমদি হেরিতেজ পেরেদনচিংবা মখল মখা কয়াগী পেরিফেরেল থৌওংশিংগী খুত্থাঙদা লম কোয়বশিং অমদি গোৱা মীয়ামগী পুক্নিং চিংশিনবা ঙম্লি”, হায়না মহাক্না হায়খি। গোৱা শিনবা থুংনা কেরাবানশিং থমগনি অমদি মীয়ামগীদমক স্ক্রীনিংশিং পাঙথোক্কনি হায়নসু মহাক্না মখশ তাখি। থৌরম অসিবু হেন্না মপুং ফাহন্নবগীদমক মীমান্নদ্রবশিংগী অখন্নবা মুভী স্ক্রীনিংসু পায়খৎলি, হায়না গোৱাগী সি.এম.না মখা তাখি। প্রমোদ সাৱন্তনা গোৱাবু আই.এফ.এফ.আই.গী লেঙদ্রবা মফম ওইহল্লম্বা হান্নগী মুখ্য মন্ত্রী লৈখিদ্রবা মনোহর পরিকরবুসু নীংশিংখি।
মীথুংশিংবু তরাম্না ওক্লদুনা, শ্রী অপুর্ব চন্দ্র, সেক্রেতরী, আই.বি. মন্ত্রালয়না আই.এফ.এফ.আই. অসি ইন্দিয়ন ফিল্ম ইন্দস্ত্রীগী খ্বাইদগী ফজরবা ফিল্মশিং মালেমগী মফমদা উত্থোক্নবা অমদি মালেমগী মফম অতৈদগী সিনেমাগী লমদা খ্বাইদগী ফবা থৌওংশিং মফমসিদা পুরক্নবগী ফম্পাক অমনি হায়খি। সেক্রেতরীনা প্রধান মন্ত্রী নরেন্দ্র মোদীদগী অখন্নবা পাউজেল অমসু পাথোকখি। “ভারতকী খ্বাইদগী চাউবা ফিল্ম ফেস্তিবেল অমা ওইনা, আই.এফ.এফ.আই.না সিনেমানা পুনশিল্লিবা, তোঙান তোঙানবা লৈবাকশিং অমদি খুন্নাইশিংদগী লাক্লিবা মীথুংশিংগী ইহুলবু য়োকখৎলি”, হায়না পাউজেল অদুনা হায়খি।
গোৱা লৈঙাক্কী চীফ সেক্রেতরী পুনীৎ কুমার গোয়ল, নেস্নেল ফিল্ম দিভেলপমেন্ত কোর্পোরেসনগী মেনেজিং দাইরেক্তর রবিন্দর ভাকর, অমদি অতৈ মীথুংশিংসু হৌদোকপগী থৌরমদা শরুক য়াখি। ম্রুনাল তাখুর, বরুন ধৱন, কেথরিন তেরিজা, সারা অলি খান, কার্থিক অর্য়ান অমদি অমৃতা খন্বিলকরনচিংবা সিনে সেলেব্রেতীশিংসু হৌদোকপগী থৌরমদা শরুক য়াখি।
* * *
(Release ID: 1877645)
Visitor Counter : 23


c: text/html

text:
ইন্দ্র নেভী-২০
ইন্দ্র নেভী-২০
The 11th edition of exercise INDRA NAVY, a biennial bilateral maritime exercise between Indian Navy and Russian Navy is scheduled in the Bay of Bengal from 04 to 05 September 2020.
DATE: 04 SEP 2020
ভারতকী নেভী অমসুং রসিয়াগী নেভীগী মরক্তা চহি অনি খুদিংগী পাংথোকপা নাকল অনিগী সমুদ্রগী লান তম্বা ইন্দ্র নেভীগী ১১সুবা ইদিসনগী লান তম্বগী থৌরম ২০২০গী সেপ্তেম্বর ০৪দগী ০৫ ফাওবা বে ওফ বেঙ্গালদা পাংথোক্লগনি। ২০০৩গী হৌখিবা, হান্নগী ইন্দ্র নেভীগী থবকশিংদগী নাকল অনিগী নেভীশিংগী মরক্তা লৈনবা মতম কুইরবা অচেৎপা মরীশিং মপুংফাহনখি। বে ওফ বেঙ্গালদা লান তম্লিঙৈ চৈরক অসিদা, নাকল অনিগী মরক্তা মতেং পাংন্নবা অমসুং নাকল অনিনা পাম্নবা ৱাফমশিং খন্নবা অমসুং মালেমগী অনিসুবা লাঞ্জাউ মাইপাকখিবগী ৭৫সুবা নিংশিং থৌরম শরুক য়ানবা রসিয়াগী দিফেন্স মিনিস্তর জেনেরেল সেরগৈ সোইগুনা চেবাউ পীরকপদগী ভারতকী দিফেন্স মিনিস্তর রাজনাথ সিংহ ২০২০গী সেপ্তেম্বর ২দগী হৌখিবা খোঙচৎ অমদা হৌজিক মোস্কোদা লৈরি।
চহি খুদিংগী পাকথোক-চাউথোক্তুনা, অরুবা ওপরেসনশিং পাংথোক্তুনা অমসুং শরুক য়াবগী চাং হেনগৎতুনা মসিগী লান তম্বা অসি মপুংফারে। ইন্দ্র নেভী-২০গী মরুওইবা পান্দমদি নেভী অনিগী মরক্তা মখা তানা পুন্না থবক তৌমিন্নবগী থাক হেনগৎহনবা অমসুং মাইওন য়াম্বা সমুদ্রগী ওপরেসনশিংগী থবকশিং খঙবা হেনগৎহনবনি। মসিগী ইদিসন অসিগী পান্দমশিংগী মনুংদা সমুদ্রগী ওপরেসনশিংগী তোঙান-তোঙানবা মখলগী থবকশিং য়াওরি। কোবিদ-১৯ লাইচৎকী অথিংবশিং লৈবা মরম্না , ইন্দ্র নেভী-২০গী থবকশিং হকচাং থেংনদনা সমুদ্র খক্তদা পাংথোক্কনি।
ভারত নেভীগী মাইকৈদগী গাইদেদ মিসাইল দ্রেস্ত্রোয়র রনবিজয়, লৈবাক অসিনা পুথোকচবা ফ্রিগেদ সাহয়াদ্রি অমসুং ফ্লিত তেঙ্কর শক্তি অমসুং মখোয়গী লোয়ন্নবা হেলিকোপ্তরশিং শরুক য়াগনি । শ্রী লনকাগী সমুদ্র মপান্দা মৈ চাকখিবা এম.তি নিউ দাইমন্দগী মতেং পাংনবা হৌজিক সাহয়াদ্রি অসি শীজিন্নরি।
রসিয়ান ফেদেরেসনগী নেভীগী মাইকৈদগী ব্লাদিভোস্তোক্তা লৈবা পেসিফিক ফ্লিতকী দেস্ত্রোয়র এদমিরেল ভিনোগ্রাদোব, দেস্ত্রোয়র এদমিরেল ত্রিবুতস অমসুং ফ্লিত তেঙ্কর বোরিস বুতোমা শরুক য়াগনি।
মসিগী লান তম্বা অসিনা লৈবাক অনিগী নেভীশিংগী মরক্তা পুন্না থবক তৌমিন্নবা, খ্বাইদগী ফবা থবকশিং শরুক য়ামিন্নবা, কংফাল অমসুং এন্তি-এয়রক্রাফ দ্রিলশিং, নোংমৈ কাপ্পা, হেলিকোপ্তরগী ওপরেসনশিং, হিরোইশিংগী ফিবম য়েংশিনবগী থবকশিং ফগৎহন্নবা পান্দম থম্লি। লান তম্বা অসিগী ইকোন কোনবা ইদিসন ২০১৮গী দিশেম্বরদা ভিশাখাপাতনমদা পাংথোকখি।
ইন্দ্র নেভী-২০না নেভী অনিগী মরক্তা অমনা অমবু থাজবা অমসুং মতেং পাংনবা মখা তানা হেনগৎহনগনি অমসুং লৈবাক অনিগী মরক্তা মতম শাংনা লৈরক্লবা মরী হেন্না চেৎশীনহনগনি।

robotstxt: allowed

filter: keep


text:
আর্যভট্ট সাইন্স সেন্টর, বিন্নাকান্দি ব্লোকনা শিল্লাংদুনা নভেম্বরগী তাং ২৯ শগোলশেন নুমিৎতা সিঙ্গেরবন্দ হাইস্কুলদা বিজ্ঞানদা য়ুম্ফম ওইবা হেন্দান্নবগী থৌরম অমা পাঙথোকখ্রে। ব্লোক অসিগী মনুং চনবদা লৈবা তোঙান তোঙানবা মহৈলোইশঙশিংদগী লাকখিবা মহৈরোইশিংনা মোদেল শাবা, লাইয়েকপা অমসুং এক্সটেম্পোর স্পীচ নচিংবা থৌরমশিংদা শরুক য়াখি। থৌরমসিদা অথোইবা মীথুং ওইনা শরুক য়াখিবা পোত্থারবা হেদমাস্টর বি বিহারীলাল শর্মানা মৈরা চুখৎতুনা থৌরম হৌদোকখি।
সিঙ্গেরবন্দ হাইস্কুলগী ওইনা সোনালি সিংহনা লুচিংবা গ্রুপনা অহানবা অমসুং এম রোজি দেবীনা লুচিংবা গ্রুপনা অনিশুবা অদুগা শিরোইলিলি রাশমনি স্কুলদগী শরুক য়াখিবা টিঐইচ মঙালৈ দেবীনা লুচিংবা গ্রুপনা অহুমশুবা মনা লৌখি।
লাইয়েকপ হেন্দান্নবদা শিরোইলিলি রাশমনি স্কুলগী এম মৌসুমী দেবীনা অহানবা মনা, পি তম্ফালৈমা দেবীনা অনীশুবা অদুগা এম দেবসিং মেমোরিয়েল একাদেমীগী টিঐইচ মোনিকা চনুনা অহুমশুবা মনা লৌখি।
এক্সটেম্পোর স্পীচতা শিরোইলিলি রাশমনি স্কুলগী এম রোসনি দেবী, টিঐইচ মঙালৈ দেবী অমসুং ঊসাটি দেবীনা মথঙ শিৎনা অহানবা, অনিশুবা অমসুং অহুমশুবা মনা ফংখি।
মনামথুম য়েন্থোকপগী থৌরমদা পাত্থারবা হেদমাস্টর নদিয়াচাঁন্দ সিংহ অমসুং হেদমাস্টর চম্পালাল সিংহ নচিংবা মীওইশিংনা ৱা ঙাংখি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
লখিপুর কাছার, আগষ্ট ৩১, ২০২০ঃ
য়াইফ লীচীং ক্লাব অমদি ইন্তিগ্রেতেদ মাদার এসোসিয়েসন অনিনা খুৎশম্নদুনা ঙরাং কাছার লখিপুরগী মনুং চনবদা লৈবা চান্দম লৈকাই মহাদেব মাণ্ডপতা নিঙোম্বম সুব্রত সিংহনা মীফম মপু ওইদুনা মঙারক শুবা ওইনা ইমালোনগী মতাংদা খোঙজং চঙশিনখ্রে। ভারত সংবিধানগী ৮শুবা সেদ্যুলদা চল্লবা মনিপুরী লোনবু ইকাই খুম্নবিউ, মনিপুরীশিংগী ফংফম থোকপা হক্ পীবিউ, মনিপুরী লোন আসাম লৈঙাক্কী এসোসিয়েত অফিসিয়েল লোন ওইহনগদবনি, আসাম সরকারগী থবক লৌবগী চাংয়েং পরিক্ষাদা মনিপুরী লোননসু থাবা য়াহনবিউ, আসাম সরকারগী অফিস খুদিংদা মনিপুরীগী ওইবা থবক অমমম রিজার্ব থম্বিউ হায়বা ৱাফম মেদিয়াগী খুৎথাংদা আসাম লৈঙাক্কী মাইগৈদা খঙহনখি। আর কে রনজিৎ, এন প্রেসেনজিৎ, এন সমরজিৎ, ঐইস সত্যজিৎ, আর কে অমরজিৎ, আর কে পুস্পিতা, কে রেবিতা অমদি ক্লাবকী এদভাইজার নিঙোম্বম রনজিৎ নচিংবা মীওইশিংনা ৱা ঙাংখি। থৌরমদা মৈরা পাইবী চান্দম লৈকায়গী চাউখৎ থৌরমশিং অমসুং মায়ফা সেন্ত্রেল কমিতিগী থৌরম খুদিংদা অঙম্বা মতেং পাংবা হায়না ৱারেপ্নখি হায়বা ৱাফম ক্লাবকী পাব্লিসিতি সেক্রেটরী তিঐইচ বিদ্যানন্দ না ফোঙদোরকলি। (পাউ অসি লখিপুরওনলাইন ইউতিউব চেনেলদা য়েংবিউ)


text:
পোলিসি, টিপ, টেক্নোলোজি, অসিনচিংবা এনভাইরনমেন্টকা মরি লৈনবা মশক পুম্নমক সেক্সন অসিদা নৈনরি।
সেক্সন অসিনা এনর্জি এক্সেস (এনর্জি শিজিন্নবা)কা মরি লৈনবা ইসুশীং, প্রোসেস অমসুং প্রোসিদ্যুওরশীংগী মতাংদা ইনফোর্মেসন পীরি।
এনর্জি য়োকপগী মরুওইবা অমসুং য়ুমদা, এগ্রিকলচরদা, ত্রান্সপোর্ট সিষ্টেমদা অমসুং অতোপ্পা মফম কয়ামুক্তা এনর্জি য়োক্নবগি চম্না তাক্লিবশীং মফমশিদা শন্দোক্না পীরি।
এনর্জিগী সোর্সশীং, এনর্জিগী মওং-মতৌশীং, পাৱর অমসুং এনর্জিগী য়ুনিটশীং অমসুং হৌজিক শীজিন্নরিবা এনর্জিনচিংবা এনর্জিগী বেসিকশীংগী মরমদা শন্দোক্না তাক্লি।
সেক্সন অসিদা সরকার অমসুং অতোপ্পা এজেন্সিশীংগী মখল-মখা কয়াগী পোলিসি অমসুং স্কিমশীং নৈনরি।


text:
হৌজিক লৈরিবা ফিবম অসিদা অমসুং নখোয়না পায়খৎলিবা থবকশিংগী মতাংদা নখোয়গী ৱাখল্লোনশিং শরুক য়াবগীদমক শক্নাইরবশিং থাগৎচরি ।
ঐখোয় শাথিরবা অমা মায়োক্নরি হায়বা ঐখোয়না য়ানরে । লাক্কদৌরিবা নুমিৎশিংদা লাইচৎ অসি করি ওইরক্কদগে হায়বা ঐখোয় খঙবা ঙমদে ।
ঐখোয় পুন্না থবক তৌমিন্নগদবনি হায়বা নাখৈ শেংলে । তোখাই তানবগী মহুৎ পুন্না চৎমিন্নবনা ঐখোয়না থেংনবা ঙমগনি । ৱাখল তাদবা নত্তে মতেং পীনবনি; পাখৎপা নত্তে শেম-শাবনি ।
মতেং পীনবগী ৱাখল্লোন অসিদা, মসিগী অপুনবা থবক অসিদা ভারতনা করি মতেং পাংবা ঙমগনি হায়বগী মতাংদা ঐ ৱাফম খর থমজগে ।
ঐখোয়না কোভিদ-১৯ ইমরজেন্সি ফন্দ অমা লিংখৎনবা ঐনা হৌদোক্লি । মসি ঐখোয় খুদিংমক্না ইশান য়ানা পুথোক্নগদবনি । মসিগী ফন্দ অসিদা ভারতনা অহানবা ওইনা য়ু এস দোল্লর মিল্লিয়ন ১০ পুথোক্কনি । ঐখোয়গী মরক্তগী অমনা অথুবা থবক্কী ওইনা ফন্দ অসি শীজিন্নবা য়াগনি । মসিগী ফন্দ অসিগী মতাংদা অরোইবা ওইনা থৌরাং তৌনবা অমসুং থবক হৌনবা ঐখোয়গী এম্বেসিশিংগী খুৎথাংদা ঐখোয়গী ফোরেন সেক্রেতরিশিংনা মতেং পাংগনি ।
তেস্ত তৌনবা খুৎলায়শিং অমসুং অতোপ্পা খুৎলায়শিংগা লোয়ন্না ঐখোয়না ভারত্ত দোক্তরশিং অমসুং স্পিসিয়েলিস্তশিংগী রেপিদ রেসপোন্স তিম অমা লৈরে । করিগুম্বা নখোয়না দরকার ওইরবদি , মখোয় থারক্কনি ।
নখোয়গী ইমরজেন্সি রেসপোন্স তিমশিং ওনলাইন্দা ত্রেনিং পীনবা অথুবগী ওইনা ঐখোয়না থৌরাং তৌরি । মসি ঐখোয়গী ইমরজেন্সি স্তাফশিং ত্রেনিং পীনবা ঐখোয়গী লৈবাক্ত ঐখোয়না শীজিন্নরিবা নোমুনা অদুদা য়ুমফম ওইগদবনি ।
ভাইরস য়াওরবা মীওইশিং অমসুং মখোয়গা শম্নরুবা মীওইশিং খোঙ্গুল লিনবা ঐখোয়না ইন্তেগ্রেতেদ দিজিজ সর্ভেলিয়েন্স পোরতেল অমা লিংখৎলে । ঐখোয়না সার্ক লৈবাকশিংদা মসিগী দিজিজ সর্ভেলিয়েন্স সোফৱায়ার পীগনি অমসুং মসি শীজিন্নবগী ত্রেনিং পীগনি ।
ঐখোয় ময়ামগী মরক্ত খ্বাইদগী ফবা থবকশিং পায়খৎনবা সার্ক দিজাস্তর মেনেজমেন্ত সেন্তরগুম্বা হৌজিক লৈরবা খুদোংচাবশিং অসি ঐখোয় শীজিন্নসি ।
ঐখোয়গী খা নোংপোক এসিয়া লমদমদা লায়নাশিং লাইচৎ ওইনা শন্দোরকপা লাকশিন্নবা রিছাস তৌবদা মতেং পীন্নবা ঐখোয় অমতা ওইবা রিছাস প্লেতফোর্ম অমা শেমসি । অসিগুম্বা থবকশিং অসিদা ইন্দিয়ান কাউন্সিল ওফ মেদিকেল রিছাসনা মতেং পাংগনি ।
কোভিদ-১৯ না মরম ওইদুনা মতম কুইনা শেন-থুমগী ফিবমদা কাইহনগদবশিংগী মতাংদা কোক থাদনবা ঐখোয়গী অখঙ-অহৈশিংদা ঐখোয় হংসি অমসুং মসিগী লাইচৎ অসিদগী কমদৌনা ঐখোয়গী লৈবাক মনুংগী ললোন-ইতিক কনবা ঙমগদগে হায়বা খন্নসি ।
অরোইবা ওইনা, অসিগুম্বা লাইচৎ অসিনা ঐখোয়দা শোকহনগদবা অসি মসিনা অহানবা নৎত্রগা অরোইবা নত্তে ।
অসিগুম্বা ফিবমশিং অসিদা ঐখোয়গী ঙমখৈশিংদা চৎনগদবা য়ানরবা সার্ক পান্দেমিক প্রোতোগোলশিং ঐখোয় থমসি ।
মসিনা ঐখোয়গী লমদম অসিদা অসিগুম্বা লৌনগনবা লায়নাশিং শন্দোকপা থিংবদা মতেং পাংগনি অমসুং ঐখোয়গী লৈবাক মনুংদা মনিংতম্ন চৎথোক-চৎশিন তৌবা য়াহনগনি ।


text:
নোংমাইজিং নুমিত্তা জনতা কারফিউ পাঙথোকসি।
নোংমাইজিং নুমিত্তা জনতা কারফিউ পাঙথোকসি।
কোরোনাভাইরাসনা মালেমগী ওইনা লাইচৎ শন্দোরকলিবা অসিগী মতাংদা ভারতকী প্রধান মন্ত্রী নরেন্দ্র মোদিনা লৈবাক মীয়ামদা পীখিবা ৱারোলগী শম্লপ্পা ৱারোলঃ
- লাকলিবা চয়োল খরা অসিদা তঙাইফদবা নত্রবদি য়ারিবমখৈ য়ুমদগী মপালদা চৎথোকপিগনু।
- য়ারিবমখৈ অফিসকী নত্রগা করবারগী থবকশিং য়ুমদগী হোৎনবা য়াবমখৈ হোৎনবিয়ু।
- অহল ওইরবা মীওইশিংসু য়ারিবমখৈ মপান্দা চৎথোকপিগনু।
- নোংমাইজিং নুমিৎ মার্চকী ২২ অসিদা অয়ুক্কী পুং ৭ তগী নুমিদাংগী পুং ৯ ফাওবা মীয়াম্না মশানা মশাদা থমজবা কারফিউ "জনতা কারফিউ" পাঙথোকপিউ। এসেনসিয়েল সার্ভিসতা লৈবা নত্তনা অতৈ মীওইশিং নুমিৎ অসিদা য়ুমদগী মপালদা থোকপিগনু। মসিনা কোরোনাভাইরাসকী লাক্কদবা শিঙনবা কয়াগী শেমশাগদৌরিবনি।
- অৱাবা কয়া অসি মায়োক্নবগী শেমশারিবা অয়ুক নুমিদাং খাক্তনা থবক তৌরিবা পুম্নমকপু থাগৎপা ফোঙদোকপা ওইনা নোংমাইজিং নুমিৎ মার্চকী তাং ২২ গী নুমিদাং পুং ৫ তাবা মতমদা ইশাগী য়ুমগী থোঙজিন্দা, থোঙনাওদা লেপ্তুনা খুবাক খুদুনা মিনিত ৫ খক মখোয়গী তৌবিমল উৎসি।
- অদোমনা থবক শিজিন্নবিরিবা মীওইশিং লাক্লিবা নুমিৎ খরনি অসি থবক কারকপা ঙমদ্রবসু মীওইবা অমা ওইবগী মীনুংশিগা লোয়ননা ৱারেপ লৌবিদুনা মখোয়গী থাগী ফংফম থোকপা তোলোপ ককপিগনু।
- অদোম্না পাখৎতুনা পোৎচৈ খংলৈ লৈশিনবিগনু।
- মালেমগী ওইবা লাইচৎ অসিগী ঙাকথোকচনবা মশাগী মথৌদাং লৌনরি, অদোমসু অদোমগী থৌদাং মপুঙ ফানা লৌবিউ।


text: লক্ষীপুর, এপ্রিল 3 - রেজিস্ট্রার জেনরেল অব ইন্দিয়ানা লাউথোকখিবা সেন্সস ২০১১ গী প্রোবিজনেল ফিগরগী মতুং ইন্না ঐখোয়গী রাজ্য আসামগী অপুনবা মীশীং অসি নুপা ১,৫৯,৫৪,৯২৭ অমসুং নুপী ১,৫২,১৪,৩৪৫ য়াওরগা পুন্না আসামগী মীশীং অসি ৩,১১,৬৯,২৭২ ওইরে। হৌখিবা চহী ১০ অসিদা রাজ্য অসিগী মীশীং ৪৫,১৩,৭৭৪ হেনগত্খ্রে । লৈবাক অসিগী ওইনা মীশীং হেনগৎপগী চাং ১৭.৬৪ ওইবদা রাজ্য অসিগী মীশীং হেনগৎপগী চাং অসি ১৬.৯৩ তমক ওইরি। আসাম রাজ্যগী অপুনবা মীশীং ৩,১১,৬৯,২৭২ গী মনুংদা চহী ৬ কী মখাদা লৈবা অঙাংগী মশিংনা ৪৫,১১,৩০৭ নি। ভারত পুম্বগী ওইনা য়েংনবদা মীশীং হেৎনগৎপগী চাং অসি আসাম রাজ্যনা হন্থনা লৈরি। লাইরিক ময়েক চত্পগী চাংনা চাদা ৭৩.১৮ ওইরি। নুপানা চাদা ৭৮.৮১ অদুগা নুপীনা ৬৭.২৭ ওইরি। মিজোরামগী সারচীপ জিলানা চাদা ৯৮.৭৬ গী চাংদা লৈদুনা লাইরিক ময়েক চৎপগী মশীং খ্বাইদগী হেল্লী অদুগা মধ্যপ্রদেশকী আলিরাজপুর জিলানা চাদা ৩৭.২২ দা লৈদুনা লাইরিক ময়েক চৎপদা খৱাইদগী হন্থবা চাংদা লৈরি। মী কুংনা তাবগী চাংনা আসাম রাজ্য অসিগী বর্গ কিলোমিটার অমমমদা মীওই ৩৯৭ খুন্দারি। হন্দক্কী মীশীং থীবসিগী মতুং ইন্না কাছার জিলাগী মীশীং ১৭,৩৬,৩১৯ ওইরি। অদুগা করিমগঞ্জকীনা ১২,১৭,০০২ অমসুং হাইলাকান্দিনা ৬,৫৯,২৬০ ওইরি। পনবা য়াই, কাছার জিলাদা হৌখিবা চহী ১০ অসিদা মীশীং ২,৯১,৩৯৮ হেনগত্খ্রে । (Source: Lakhipuronline)


text:
ইরাবত নীংশিং থৌরমদা আর্টিষ্ট মঙাদা নীংশিং মনা খুদোল তমদুনা ঈকায়খুম্নখ্রে
ইম্ফাল, সেপ্টেম্বর ১০ : ইরাবত সেলেব্রেসন কম্মিটিগী লমজিং মখাদা মণিপুর জগোয় মরুপ, ইন্দিয়ান পিপলস থিয়েটার এসোসিয়েসন অমদি নাৎ একাদেমী তেন্থানা পুন্না খুৎশম্নদুনা ঙসি তেন্থাগী মাল্টিপ্লেক্সকী শঙলেনদা ইরাবতকী ১২৬শুবা মপোক কুমওন থৌরম পাঙথোকখিবগা লোয়ননা মণিপুরগী শক্নাইরবা আর্টিষ্ট মঙাদা ইরাবত নীংশিং মনা খুদোল তমদুনা ঈকায়খুম্নবা উৎখ্রে।
ঙসিগী চীংলেম্লবা ষ্টেটকী থাক্তা পাঙথোকপা লুচিংবা অসিগী মপোক কুমওন থৌরম অদুদা সী পি আইগী লুচিংবা অমসুং হান্নগী মিনিষ্টার ডা. এম নর, প্রোগ্রেসভি রাইটার ফোরাম মণিপুরগী হান্নগী প্রেসিদেন্ট লাঙ্গোল ইবোয়াইমা, মণিপুরী জগোয় মরুপকী হান্নগী প্রেসিদেন্ট এন জি অমু মচানা লুচিংদুনা লময়ানবা ইরাবতকী অয়েকপা মমিদা লৈ-শু কৎতুনা ঈকায়খুম্নবা উৎখি।
ঙসি পাঙথোকখিবা নীংশিং থৌরম অদুগী শরুক অমা ওইনা অখঙ-অহৈ কয়ানা ইরাবতকী পুন্সিগী মরমদা ৱা ঙাংখি। ৱা ঙাংখিবশিং অদুনা লুচিংবা ইরাবত অসি য়াম্না তাঙনা মীওইবা খুন্নাইগী মরক্তা তোল্ল-তারবশিংগীদমক্তা য়াম্না খন্না মারেমগী ওইনা শীংথানিংঙাই ওইবা মীওইশিংগী মরক্তা অমনি। মহাক্তি আর্টিষ্টনি, এক্টরনি, সোসল ৱার্কারনি, স্পোর্টস পার্সননি অমদি জার্নেলিষ্ট অমসুনি হায়না শীংথানখি।
ঙসিগী থৌরম অদুদা মণিপুরদা লৈরিবা তোঙান-তোঙানবা আর্ট ফোর্মদা থোইদোক হেন্দোক্না শীংথানিংঙাই ওইরবা মীওই মঙাদা ইরাবত নীংশিং মনাসু খুদোল তমদুনা পূক্নিং থৌগৎখি। ইরাবত নীংশিং মনা ফংখ্রবা আর্টিষ্টশিং অদুদি মণিপুর থিএটরদা ইরাবত নীংশিং মনাদা বিরেন্দ্র ৱাহেংবম; মণিপুর পুঙ-ঈশৈ জগোয়দা মোইরাংথেম সুরচন্দ্র; শুমাং লীলাদা নুপী শাবী আর কে সনাতোন অমসুং ওইনাম অরুননি। লৈমা শিশক হেনবী ইরাবত নীংশিং মনানা ব্রহ্মচারিময়ুম ওংবী চনচন এলিয়স বেবি চনচনদা পীখি।
নীংশিং মনা ফংখ্রবা মীওই মঙা অসিদা থৌরমগী লেংবীরকপা অথোইবা মীথুংলেনশিংনা সাইটেসন, মমেন্টো অমদি শেলগী মনা ওইনা লুপ লিশিং ১০/১০ খুদোল তমদুনা ঈকায়খুম্নবা উৎখি।
সোর্স: হুইয়েন লানপাউ


text:
প্রধান মন্ত্রী শ্রী নরেন্দ্র মোদীনা এন.আই.আই.ও. (নেভেল ইনোভেসন এন্দ ইন্দিজিনাইজেসন ওর্গনাইজেসন)গী সেমিনার স্বাব্লম্বন’দা ঙসি ৱা ঙাংখ্রে।
মীতিন অদুদা ৱা ঙাংলদুনা প্রধান মন্ত্রীনা হায়খি মদুদি, ২১শুবা চহিচাগী ভারতকীদমক ভারতকী লান্মীশিংগী আত্মনির্ভরতাগী পান্দম অসি য়াম্না মরু ওই। মীপাল তাংদবা নেভীগীদমক অহানবা স্বাব্লম্বন সেমিনার পাঙথোকপা অসি মাইকৈ অসিদা চংশিল্লিবা মরু ওইবা খোঙথাং অমনি।
প্রধান মন্ত্রীনা হায়খি ভারতকী অনৌবা ফিরেপশিং লৌবগী মতম অসিদা ইন্দিজিনস তেক্নোলোজী ৭৫ শেমগৎনবগী ফিরেপ অসিমক ইথিল পীনীংঙাই ওই অমসুং মসি অথুবদা থুংহনবা ঙমগনি হায়না মহাক্না থাজবা ফোঙদোকখি। মসিমক মসিগী অহানবা খোঙথাংগী মখল অমনি হায়খি। “ঐখোয়না মখোয়গী মশিং লেপ্পা লৈতনা হেনগৎনবা হোৎনবা তাই। অদোমগী পান্দম অসি ভারতনা মাগী নীংতম্বগী চহি ১০০ শুরকপা মতম অদুদা ঐখোয়গী নেভীনা অমুক্তা য়ৌখিদ্রিবা পনখৈ অমা য়ৌবা ঙমহনবা হায়বা অসি ওইগদবনি”, হায়না মহাক্না মখা তাখি।
ভারতকী শেন্মীৎলোন্দা সমুদ্র অমসুং সমু্দ্র মপালশিংগী মরু ওইবা অদু পল্লদুনা প্রধান মন্ত্রীনা হায়খি ইন্দিয়ন নেভীগী থৌদাং অসি লেপ্তনা হেনগৎলক্লি অমসুং মরম অসিনা নেভীগী আত্মনির্ভর ওইবা হায়বা অসি য়াম্না মরু ওই।
লৈবাক অসিগী মতিক-ময়াই লৈরবা সমুদ্রগা মরী লৈনবা চৎনবী অসিবু নীংশিংলদুনা প্রধান মন্ত্রীনা হায়খি, ভারতকী দিফেন্স সেক্তর অসি নীংতম্বা ফংদ্রিঙৈ মমাংদগী য়াম্না মপাঙ্গল কনবা ওইরমখি। নীংতম্বা ফংবা মতমদা, লৈবাক অসিদি ওর্দিনান্স ফেক্তরী ১৮ লৈরমখি, মসিদা আর্তিলরী গনশিং য়াওনা মিলিতরীগী খুৎলাই মখল কয়া ঐখোয়গী লৈবাক্তা শারমখি। মালেমগী অনিশুবা লাঞ্জাওদা ঐখোয়না দিফেন্স ইক্বিপমেন্তগী মরু ওইবা সপ্লায়র অমা ওইরমখি। “ঐখোয়গী হোবিতজর তোপশিং, ইশাপুর রাইফল ফেক্তরীদা শাবা মছিন গনশিং অসি খ্বাইদগী ফৈ হায়না লৌনরম্মি। ঐখোয়না য়াম্না এক্সপোর্ত তৌরমখি। অদুবু করি থোকখিবননো ঐখোয়না তানফম অমদা লম অসিদা মালেমগী ওইনা খ্বাইদগী চাউবা ইম্পোর্তর ওইরকখিবা?”, হায়না মহাক্না হঙখি। মহাক্না হায়খি মালেমগী লাঞ্জাওগী শীংনবা অসিদা কেপিতেলাইজ তৌখিবা লৈবাকশিংনা অচৌবা আর্মস এক্সপোর্তরশিং ওইরকখিবা অসিগুম্না ভারতনা কোরোনাগী মতমদা খুদোংচাদববু খুদোংচাবদা ওন্থোকপা ঙমখি অমসুং শেন্মীৎলোন, মেন্যুফেকচরিং অমসুং সাইন্সতা খুমাং চাউশিনখি। নীংতম্বা ফংবগী হৌরকপা দিকেদশিংগী মনুংদা দিফেন্স প্রদক্সন অমসুং রিসর্চতা মীৎয়েং চংলমখিদবা অমসুং সরকারগী সেক্তর খক্তা হায়বা ৱাখল্লোন অসিনা মরম ওইদুনা চাউখৎপদা চাউনা অপনবা ওইরমখিবা অসিগীদমক মহাক্না নুংঙাইতবা ফোঙদোকখি। মহাক্না হায়, “ইনোভেসন অসি মরু ওই অমসুং মসি ইন্দিজিনস ওইবা তাই। ইম্পোর্ত তৌখিবা পোৎলমশিং অসি ইনোভেসনগী সোর্স অমা ওইবা য়ারোই”। মহাক্না হায়খি ইম্পোর্ত তৌরকপা পোৎলমশিংদা পুক্নিং চিংশিল্লিবগী ৱাখল্লোন অসিদা অহোংবা অমা পুরকপা মথৌ তাই।
প্রধান মন্ত্রীনা হায়খি আত্মনির্ভর ভারত অসি শেন্মীৎলোনগী ওইনা অমসুং স্ত্রেতেজিক ওইবা ৱাখল্লোন্দা য়াম্না মরু ওই। মহাক্না হায়খি লৈবাক অসিনা ২০১৪গী মতুংদা মসিদা মীপাল তাংবা হন্থহন্নবা মিসন মোদতা থবক পাইখৎখি। প্রধান মন্ত্রীনা হায়খি ঐখোয়গী পব্লিক সেক্তর দিফেন্স কম্পনীশিংবু ঐখোয়না তোঙান-তোঙানবা সেক্তরশিংদা শিন্দোক্তুনা ঐখোয়না অনৌবা মপাঙ্গল হাপখি। ঙসি ঐখোয়না আই.আই.তি.গুম্বা ঐখোয়গী প্রিমিয়র ইন্সতিত্যুসনশিংবু দিফেন্স রিসর্চ অমসুং ইনোভেসনগা শম্নহন্নবা হোৎনরি। মহাক্না হায়খি, “হৌখিবা দিকেদশিংগী এপ্রোচতগী তমশিন্দুনা ঙসি ঐখোয়না সবকা প্রয়াসকা লোয়ননা অনৌবা দিফেন্স ইকোসিস্তেম চাউখৎহল্লি। ঙসি দিফেন্স আর এন্দ সি অসি pপ্রাইবেৎ সেক্তর, একাদেমিয়া, এম.এস.এম.ই. অমসুং স্তার্ত-অপশিংগীদমক হাংদোক্লে”। মসিনা মতম শাংনা পন্দুনা লৈরকখিবা দিফেন্স প্রোজেক্তশিংদা অনৌবা খোঙজেল লৈহনখি অমসুং মন্ত্রী মন্ত্রীনা অহানবা ইন্দিজিনস এয়রক্রাফ কেরিয়র কম্মিসন তৌনবা ঙাইরিবা অসি অথুবদা য়ৌরক্লগনি হায়না থাজবা ফোঙদোকখি।
প্রধান মন্ত্রীনা হায়খি সরকারনা হৌখিবা চহি 8 অসিদা দিফেন্সকী বজেৎ হেনগৎহনবা খক নত্তনা, “বজেৎ অসি ঐখোয়না লৈবাক অসিগী দিফেন্স মেন্যুফেকচরিং ইকোসিস্তেম শেমগৎপদা তেংবাং ওইহন্নবা হোৎনখি। ঙসি, দিফেন্স ইক্বিপমেন্ত লৈনবগীদমক খাক্তুনা থমখিবা বজেৎ অসিগী য়াম্লবা শরুক অসি ভারতকী কম্পনীশিংদগী লৈবদা শীজিন্নরি”। মহাক্না দিফেন্স ফোর্সশিংনা ইম্পোর্ত তৌররোইদবা আইতেম ৩০০গী লিস্ত অমা শেমখিবগীদমক থাগৎপসু ফোঙদোকখি।
হৌখিবা চহি ৪-৫ অসিদা ঐখোয়গী দিফেন্স ইম্পোর্ত অসি চাউরাক্না চাদা ২১ হন্থখি। ঙসি ঐখোয়না খ্বাইদগী চাউবা দিফেন্স ইম্পোর্তর ওইরম্বদগী অচৌবা এক্সপোর্তরগী মাইকৈদা খোঙজেল য়াংনা মাংদা চংশিল্লি। হৌখিবা চহিদা প্রাইবেৎ সেক্তরদগী চাদা ৭০ হেন্না লৈবগা লোয়ননা লুপা করোর লিশিং ১৩রোমগী দিফেন্স এক্সপোর্ত তৌখি, হায়না মহাক্না ফোঙদোকখি।
প্রধান মন্ত্রীনা হায়খি হৌজিক নেস্নেল সেক্যুরিতীদা খুদোংথিনীংঙাই ওইবসু হেনগৎলক্লি, লান শোক্নবগী পাম্বৈশিংদসু অহোংবা লাক্লি। মমাংদা ঐখোয়না শুপ্নগী কংফাল, সমুদ্র অমসুং নোংথক ফাওবা খক ঐখোয়গী দিফেন্সকী ৱাখল শাগৎলমখি। হৌজিক্তি স্কোপ অসি স্পেস হায়বদি শুন্দ্রংগী মাইকৈদা চংশিল্লি, সাইবরস্পেসকী মাইকৈদা চংশিল্লি, শেন্মীৎলোন, সামাজিক স্পেসকী মাইকৈদা চংশিল্লি। প্রধান মন্ত্রীনা হায়খি অসিগুম্বা ফীভম অমদা ঐখোয়না তুংদা লাক্কদবা শীংনবশিংগী অদুগী শেমশাদুনা মাংদা চংশিনবা অমসুং মদুগী মতুং ইন্না ইশাদা অহোংবা পুরকপা তাই। মীপাল তাংদবনা লৈবাক অসিবু হীরম অসিদা চাউনা মতেং পাংগনি হায়না মহাক্না ফোঙদোকখি।
প্রধান মন্ত্রীনা নৌনা থোরক্লিবা অকিবা অসিগী মতাংদা চেকশিনৱা থমখি। মহাক্না হায়খি, “ঐখোয়না ভারতকী আত্মবিশ্বাস, ঐখোয়গী আত্মনির্ভরদা শীংনরিবা শাফুশিংগী মায়োক্তা ঐখোয়না শোক্নরিবা লান কনশিনবা তাই। ভারতনা মালেমগী ফম্পাক্তা মশাগী মশক তাকপা হৌরকপগা লোয়ননা মিসইনফোর্মেসন, দিসইনফোর্মেসন, অরানবা পাউগী খুত্থাংদা লেপ্পা লৈতনা অকাইবা পীরক্লি। মসিদা থাজবা থমদুনা লৈবাক অসিগী নত্ত্রগা মপালদগী ওইরবসু ভারতকী চাউখৎপদা অকাইবা পীবা শাফুশিংগী খোঙথাং খুদিংমক মাইথিবা পীবা তাই”। মহাক্না মখা তারদুনা হায়খি মরম অসিনা “ঐখোয়না আত্মনির্ভর ভারতকীদমক ‘হোল ওফ দি গভর্নমেন্ত’ এপ্রোচকা লোয়ননা মাংদা চংশিনবা অসিদা মসিগা মান্ননা লৈবাক অসিগী ঙাকশেলগীদমক ‘হোল ওফ দি নেসন’ এপ্রোচ অসিসু তানফম অসিদা য়াম্না তঙাই ফদে”। “ভারতকী তোঙান-তোঙানবা মীওইশিংগী অপুনবা নেস্নেল কন্সিয়সনেস অসিনা ঙাকশেল অমসুং চাউখৎ থৌরাংগীদমক মপাঙ্গল কনবা য়ুম্ফম থোল্লি”, হায়না ফোঙদোক্লদুনা প্রধান মন্ত্রীনা ৱারোল পীবা লোইশিনখি।
এন.আই.আই.ও.গী সেমিনার ‘স্বাব্লম্বন’
আত্মনির্ভর ভারতকী মরু ওইবা য়ুম্বী অসি দিফেন্স সেক্তরদা মীপাল তাংদবা হায়বা অসিনি। খোঙথাং অসি মখা চত্থবা ওইনা থৌরম অসিদা প্রধান মন্ত্রীনা ইন্দিয়ন নেভীদা ইন্দিজিনস তেক্নোলোজী শীজিন্নবদা শাহৌ পীনবা পান্দম থম্মিবা ‘স্প্রিন্ত চেলেঞ্জেস’ হৌদোক্কনি। ‘আজাদী কা অমৃত মহোৎসব’কী শরুক ওইনা এন.আই.আই.ও.না দিফেন্স ইনোবেসন ওর্গনাইজেসন (দি.আই.ও.)গা চুংশিন্নদুনা ইন্দিয়ন নেভীদা অনৌবা ইন্দিজিনস তেক্নোলোজী/প্রদক্ত য়ামদ্রবদা ৭৫ ইন্দক্ত তৌনবা পান্দম থম্মি। চুংশিন্নদুনা পাইখৎপা প্রোজেক্ত অসিগী মমিং স্প্রিন্ত (সপ্পোর্তিং পোল-ভোলতিং ইন আর এন্দ দি থ্রু আইদেক্স, এন.আই.আই.ও. এন্দ তি.দি.এ.সি.) কৌই।
সেমিনার অসিনা দিফেন্স সেক্তরদা মীপাল তাংদবা ওইবা ঙম্নবা মাইকৈদা ইন্দিয়ন ইন্দস্ত্রী অমসুং একাদেমিয়াগা থবক তৌমিন্ননবা পান্দম থম্মি। নুমিৎ নিনিগী সেমিনার (জুলাই ১৮-১৯) অসিনা দিফেন্স সেক্তরগীদমক রিকম্মেন্দেনশিংগী ৱাখল্লোন পুথোক্নবা কম্মন প্লেৎফোর্ম অমদা ইন্দস্ত্রী, একাদেমিয়া, সর্ভিসেস অমসুং সরকারগী লুচিংবশিং পুনশিন্নবগী ফম্পাক অমা পীরগনি। ইনোভেসন, ইন্দিজিনাইজেসন, অর্মামেন্ত অমসুং এভিএসনগী ওইবা সেসনশিং পাঙথোক্কনি। সেমিনারগী অনিশুবা নুমিৎতা সরকারগী সাগর (সেক্যুরিতী এন্দ গ্রোথ ফোর ওল ইন দি রিজন)গী বিজন অসিগী মখাদা ইন্দিয়ন ওসীন রিজনগী আউতরীচ উবা ফংগনি।
भारतीय सेनाओं में आत्मनिर्भरता का लक्ष्य, 21वीं सदी के भारत के लिए बहुत जरूरी है।— PMO India (@PMOIndia) July 18, 2022
आत्मनिर्भर नौसेना के लिए पहले स्वावलंबन सेमिनार का आयोजन होना, इस दिशा में अहम कदम है: PM @narendramodi
75 indigenous technologies का निर्माण एक तरह से पहला कदम है।— PMO India (@PMOIndia) July 18, 2022
हमें इनकी संख्या को लगातार बढ़ाने के लिए काम करना है।
आपका लक्ष्य होना चाहिए कि भारत जब अपनी आजादी के 100 वर्ष का पर्व मनाए, उस समय हमारी नौसेना एक अभूतपूर्व ऊंचाई पर हो: PM @narendramodi
हमारी होवित्जर तोपों, इशापुर राइफल फैक्ट्री में बनी मशीनगनों को श्रेष्ठ माना जाता था।— PMO India (@PMOIndia) July 18, 2022
हम बहुत बड़ी संख्या में एक्सपोर्ट किया करते थे।
लेकिन फिर ऐसा क्या हुआ कि एक समय में हम इस क्षेत्र में दुनिया के सबसे बड़े importer बन गए? - PM @narendramodi
भारत का defence sector, आज़ादी से पहले भी काफी मजबूत हुआ करता था।— PMO India (@PMOIndia) July 18, 2022
आज़ादी के समय देश में 18 ordnance factories थीं, जहां artillery guns समेत कई तरह के सैनिक साजो-सामान हमारे देश में बना करते थे।
दूसरे विश्व युद्ध में रक्षा उपकरणों के हम एक अहम सप्लायर थे: PM @narendramodi
अपनी पब्लिक सेक्टर डिफेंस कंपनियों को हमने अलग-अलग सेक्टर में संगठित कर उन्हें नई ताकत दी है।— PMO India (@PMOIndia) July 18, 2022
आज हम ये सुनिश्चित कर रहे हैं कि IIT जैसे अपने premier institutions को भी हम defence research और innovation से कैसे जोड़ें: PM @narendramodi
बीते दशकों की अप्रोच से सीखते हुए आज हम सबका प्रयास की ताकत से नए defence ecosystem का विकास कर रहे हैं।— PMO India (@PMOIndia) July 18, 2022
आज defence R&D को private sector, academia, MSMEs और start-ups के लिए खोल दिया गया है: PM @narendramodi
बीते 8 वर्षों में हमने सिर्फ defence का बजट ही नहीं बढ़ाया है, ये बजट देश में ही defence manufacturing ecosystem के विकास में भी काम आए, ये भी सुनिश्चित किया है।— PMO India (@PMOIndia) July 18, 2022
रक्षा उपकरणों की खरीद के लिए तय बजट का बहुत बड़ा हिस्सा आज भारतीय कंपनियों से खरीद में ही लग रहा है: PM @narendramodi


text:
রোদ ত্রান্সপোর্ত অমসুং হাইৱে মন্ত্রালয়
শ্রী নিতিন গদকরীনা ক্বালিতেতিব রিফোর্মশিং পুরক্নবগীদমক স্তেকহোল্দর পুম্নমক্না চুংশিন্নবা মথৌ তাই হায়না ফোঙদোকখ্রে
Posted On:
08 SEP 2022 2:37PM by PIB Imphal
রোদ ত্রান্সপোর্ত অমসুং হায়ৱেজকী কেন্দ্রগী মন্ত্রী, শ্রী নিতিন গদকরীনা ক্বালিতেতিব রিফোর্মশিং পুরক্নবগীদমক স্তেকহোল্দর পুম্নমক্না চুংশিনবা মথৌ তাই হায়না ফোঙদোকখ্রে। নুমিৎ নিনিগী নেস্নেল কনফরেন্স ‘মন্থন – আইদিয়া তু এক্সন’ হৌদোকপদা মহাক্না হায়খি, ঐখোয়গী মরক্তা লৈরিবা খেন্নবা ৱাখল্লোনশিং থাদোক্লসি অমসুং তোঙান তাবগী ৱাখল খল্লগুমসি। মহাক্না হায়খি স্তেকহোল্দর পুম্নমক্না অমনা অমগী সমস্যাশিং খঙগদবনি অমসুং অমগা অমগা য়ান্নদুনা তুংলমচৎকী ওইবা পোলিসীশিংদা মীৎয়েং থমদুনা লৈবাক অসিগী ত্রান্সপোর্ত অসি ভারত্তা শাজবা ফ্যুল খক্তদা চেলহনগদবনি। মন্ত্রীনা ভারতপু মাংজিল থানা চাউখৎলিবা লৈবাক অমা ওইহন্নবগীদমক অনৌবা হীরমশিং পুথোক্নবগীদমক ক্বালিতেতিব কন্ত্রিব্যুসন অমসুং বিজন লৈবা মথৌ তাই হায়খি।
মন্ত্রীনা করিগুম্বা ভারতনা ত্রিলিয়ন দোলর ইকনোমী মঙাগী মনুংদা অমা ওইনবা পাম্লবদি মলতি-মোদেল ত্রান্সপোর্তেসন য়াওবা ইন্তিগ্রেরেদ এপ্রোচ অমা তঙাই ফদে হায়না ফোঙদোকখি। মহাক্না হায়খি পেসেঞ্জর ত্রাফিক্কী চাদা ৯০ অমসুং গুদস ত্রাফিক্কী চাদা ৭০না লম্বীগী খুত্থাংদা চৎলি অমসুং ঈশিংগী লম্বী, রেল লম্বী অমসুং নোংথক্কী লম্বী অসি ইন্তরলিঙ্ক তৌবা ইন্তিগ্রেতেদ এপ্রিচ অমগী মথৌ তাই অমসুং লোজিস্তিক্স পার্কশিংনা মসিদা মরু ওইবা থৌদাং লৌগনি। করিগুম্বা রাজ্য সরকারশিংনা লম পীরবদি রোদ ত্রান্সপোর্ত মন্ত্রালয়না লোজিস্তিক পার্কশিং শাবদা মতেং পাংগনি। মহাক্না মখা তারদুনা হায়খি শাবদা চংবা শেল অসি হন্থহন্নবা হোৎনগদবনি লোয়ননা শারিবা অদুগী ক্বালিতী অদুসু শীংথানীংঙাই ওইনা হেনগৎহনবা তাই।
লোজিস্তিক্সতা চংবা শেল অসি চাদা ১৬তগী চাদা ১০দা হন্থহন্নবা ইন্তিগ্রেতেদ এপ্রোচ অমা তঙাই ফদে (চিনানা চাদা ১০ অমসুং য়ুরোপনা চাদা ১২দা লৈ)। বস-পোর্তশিংনা গ্রোথ লৈনবগী সেন্তরশিং করম্না ওইবা য়াই হায়বগী মতাংদা খুদম পীরদুনা মন্ত্রীনা হায়খি অনৌবা তেক্নোলোজীশিং অমসুং মতমগা চুনবা খুৎশু-খুৎলাই অমদি পোৎচাকশিং ইনফ্যুজন তৌবগী খুত্থাংদা রোদ ইনফ্রাস্ত্রকচর ফগৎহন্দুনা তোঙান-তোঙানবা মখলগী চৎথোক-চৎশিন তৌনবগী পাম্বৈশিং লিঙ্ক তৌবা তঙাই ফদে। মহাক্কী কেন্দ্রদা কিমি ৭৫০ করম্না পোতহোলশিং লৈহনদবগে হায়বগী মতাংদা পল্লদুনা মহাক্না হায়খি বিচুমেন অমসুং সিমেন্ত তোপ্পিংনা মসিবু মতম শাংনা চৎহনবা ঙম্মি। মুম্বাই ম্যুনিসিপাল কোর্পোরেসন্না লুপা করোর ৬০০০রোম থাদদুনা মপুং ফানা সিমেন্ত ওইবা লম্বীশিং শেম্বগী থবক পাইখৎলি। অহানবগী শেনফম অসি ৱাংলবসু মসি চহি ২৫ ফাওবা শেমজিনবগী মথৌ তাবা লৈহল্লোই। মহাক্না কিমি ১৪.২ শাংবা জোজি লা তনেলগী অচংমল অসি প্রি-কাস্ত মেতরিএলশিং অমসুং মতমগা চুনবা তনেল্লিং ইক্বিপমেন্তগী খুত্থাংদা লুপা করোর ৫০০০গী ময়াদা হন্থহনখি হায়না পাউদমখি।
সস্তেনেবল এপ্রোচকী মতাংদা ৱা ঙাংলদুনা শ্রী গদকরীনা হায়খি মন্ত্রালয় অসিনা এনভাইর্নমেন্ত অমসুং ফোরেস্ত মন্ত্রালয়গা লোয়ননা নেস্নেল হায়ৱেজ ওথোরিতী ওফ ইন্দিয়া (এন.ঐচ.এ.আই.)না হায়ৱেশিংদা উ-পাম্বীশিং থাদুনা গ্রীন কবরেজ পাকথোক-চাউথোক্কদবা “ত্রী বেঙ্ক” প্রোজেক্ত অমা পাইখৎলি। মন্ত্রালয়না উ-পাম্বী লাখ ৮০ হেন্না লৈখি অমসুং কার্বোন দাইওক্সাইদপু উ-পাম্বীশিংনা চুপশিন্দুনা অকোইবগী ফীভম ঙাকশেনবদা মতেং পাংলগনি। মসিনা মরম ওইদুনা ভারতনা গ্রীন কবরেজতা কল্লিবা মফম অসি হেন্না ৱাংখৎলক্লগনি।
রাজ্যশিং অমসুং কেন্দ্রগী মরক্তং চুংশিনবগী অপাম্বা থম্লদুনা মন্ত্রীনা হায়খি রাজ্য তরুক খক্তনা লুপা করোর ১৬,০০০কী রিমোৎনা ওপরেত তৌবা ভেহিকলশিংগী প্রোজেক্তকীদমক মেমোরেন্দম ওফ অন্দর্স্তেন্দিং (এম.ও.য়ু.) খুৎয়েক পীখি। রাজ্যশিংনা মসিগী থৌদাং লৌবা তাই মরমদি মসিনা মখোয়দা চাউনা কান্নবা পীগনি।
রোদ ত্রান্সপোর্ত এন্দ হায়ৱেজকী রাজ্য মন্ত্রী, জেনরেল (দা.) ভি.কে. সিংহনা রোদ ত্রান্সপোর্ত সেক্তরদা চাউনা খুমাং চাউশিল্লিবা অসিগী মতাংদা পল্লদুনা ‘মসিনা অরোইনা নত্তে’ হায়না ফোঙদোকখি। দিজাইন কেপাবিলিতীশিং হেনগৎলকপা, মতমগা চুনা খুৎশু-খুৎলাই শীজিন্নবনা মরম ওইদুনা নেস্নেল হায়ৱেজ অসি ২০০৮দা কিমি ৯১,০০০ ওইরম্বদগী কিমি ১,৪১,০০০দা হেনগৎহনখি অমসুং কনস্ত্রক্সনগী খোঙজেল অসি নোংমদা কিমি ১২ ওইরম্বদগী হৌজিক কিমিদা ৩৭তা হেনগৎহনখি। ত্রান্সপোর্ত সেক্তর চাউখৎহনবদা রাজ্য সরকারশিংগী অচৌবা স্তেক য়াওরি অমসুং মখোয়গী তেংবাংগা লোয়ননা ভারতনা চাউখৎলবা লৈবাকশিংদগী হেন্না খুমাং চাউশিনবা ঙম্লি।
কর্নাতকাগী পব্লিক ৱার্ক্স দিবেলপমেন্তগী মন্ত্রী, শ্রী সি.সি. পাতিলনা স্তেৎ হায়ৱেজশিং শেমগৎনবা রাজ্য সরকারনা লৌখৎখিবা খোঙথাংশিং পাউদমখি অমসুং এন.ঐচ.এ.আই.না পাইখৎখিবা থবকশিংসু খঙহনখি।
সেক্রেতরী (আর.তি. এন্দ ঐচ.), শ্রী গিরিধর অরামানেনা হায়খি মন্ত্রালয় অসিনা ভারতনা চহি চামা মপুং ফারকপা মতমদা, ২০৪৭ ফাওবদা লৈবাক শিনবা থুংবদা রোদ ইনফ্রাস্ত্রকচরদা খ্বাইদগী ফবা থাক য়ৌনবা ফিরেপ লৌখি। মসি সরকারগী ‘আত্মনির্ভর ইনিসিএতিবতা য়ুম্ফম ওইগনি অমসুং ‘মন্থন’ অসি মসিগী কন্সলতেসন প্রোসেস অসিগী শরুক অমনি।
এন.ঐচ.এ.আই.গী চিয়রপর্সন শ্রীমতি অলকা উপাধ্যায়না মহাক্কী তরাম্না ওকপগী রোলদা হায়খি, ‘মন্থন’গী পান্দম অসি লৈবাক শিনবা থুংবদা লৈরিবা ইনফ্রস্ত্রকচরগী থবকশিংগী শেমগৎপদা অনৌবা আইদিয়া পুথোকপা অমসুং খোঙজেল য়াংখৎহনবনি। ‘মন্থন’ অসি রোদ ত্রান্সপোর্তকী তুংলমচৎকী মরমদা খন্ন-নৈননবা অমসুং বিজুএলাইজ তৌনবা ফম্পাক অমনি। মসিগী মথক্তা মসিনা সরকার অমসুং ইন্দস্ত্রীগী মরক্তা চুংশিন্নহল্লগনি।
থৌরম অসিদা শ্রী নিতিন গদকরীনা হেকাথোনগী এপ্লিকেন্ত ১০গী ৱিনরশিং লাউথোকখি, মখোয় অমমমনা লুপা লাখ ১০/১০ ফংগনি অমসুং রোদ ত্রান্সপোর্ত সেক্তরদা অওনবা পুরক্কদবা এপশিং দিবেলপ তৌনবা তেংবাংসু ফংগনি।
********
(Release ID: 1857869)
Visitor Counter : 49


text:
প্রধান মন্ত্রী শ্রী নরেন্দ্র মোদীনা ঙসি লাল বহাদুর সাস্ত্রি নেসনেল একাদমী ওফ এদমিনিস্ত্রেসন্দা (এল.বি.এস.এন.এ.এ.) পাঙথোকপা ৯৬শুবা কমন ফাউন্দেসন কোর্স লোইশিনবগী থৌরমদা ভিদিও কন্ফরেন্সিংগী খুত্থাঙদা ৱা ঙাঙখ্রে। মহাক্না অনৌবা স্পোর্তস কম্প্লেক্সসু শঙ্গাখি অমদি হেপী ভেলী কম্প্লেক্সপু লৈবাক মীয়ামদা কত্থোকখি।
থৌরমদুদা, প্রধান মন্ত্রীনা ওফিসরশিং অদুনা মখোয়গী কোর্স লোইশিনবগীদমক তরাম্না ওকখি অমদি হোলিগী য়াইফরবা পুংফমসিদা য়াইফ-পাউজেল পীখি। হায়রিবা বেৎচ অসিনা অজাদি কা অমৃৎ মহোতসবকী চহিসিদা মখোয়গী এক্তিব সর্ভিসতা খোঙ থাংজিল্লিবসি বেৎচ অসিগী তোপ তোপ্পা মশক অমনি হায়বা ৱাফম থমখি। “নখোয়গী বেত্চ অসিনা লাক্কদৌরিবা চহি ২৫গী অমৃত কালসিদা লৈবাক চাওখৎপগী মরুওইবা থৌদাং য়াগদৌরিবনি” হায়নসু মহাক্না মখা তাখি।
প্রধান মন্ত্রীনা লাইচৎ মতুংগী ওইরক্লিবা মালেমগী অনৌবা মচৎকী মতাঙদা ৱা ঙাঙখি। মহাক্না ফোঙদোকখিবদা, ২১শুবা চহিচাগী তানফমসিদা মালেম অসিনা ভারতকী মায়কৈদা মীৎয়েঙ থম্লি। “ওইরক্লিবা লাইচৎ মনুংগী মালেমগী মচৎ অসিদা, ভারতনা মাগী শক্লোন হেনগৎহনগদবনি অমদি খোঙজেল য়াঙনা চাওখৎহনগদবনি” হায়না মহাক্না হায়খি। আত্মনিরভর ভারত অমসুং অনৌবা ভারত হায়রিবা ২১শুবা চহিচাগী খ্বাইদগী চাউবা পান্দম অসিবু ওফিসরশিং অসিগী ৱাখলদা মতম পুম্নমক্তা লৈগদবনি হায়বা ৱাফম মহাক্না থমখি। “ঐখোয়না তাঞ্জা অসিবু মাঙহনফদে” হায়না মহাক্না হায়খি।
সিভিল সর্ভিসকী মতাঙদা সর্দার পতেলগী মীৎয়েঙগী মতাঙদা পল্লদুনা, সর্ভিস অমদুং থৌদাংগী ৱাখল্লোন ত্রেনিং অসিগী নুংগী ওইবা শরুক ওইদুনা লাক্লি হায়না প্রধান মন্ত্রীনা হায়খি। “অদোমগী সর্ভিসগী চহিশিংদা, সর্ভিস অমসুং থৌদাংগী ৱাফমশিংনা অদোমগী ইশাগী অমদি শিন্ফমগী মায় পাকপগী পাদম ওইগদবনি” হায়না মহাক্না হায়খি। থৌদাং অমসুং পান্দমগী ৱাখল্লোনগা লোয়ননা থবক পাঙথোকপা মতমদা থবক অমত্তা পোৎলুম ওইরোই হায়বা ৱাফমসু মহাক্না ফোঙদোকখি। মখোয়না সর্ভিস অসিদা পান্দম অমগী মখাদা অমদি খুন্নাই অমসুং লৈবাক্কী লমদা অফবা অওনবা অমা পুরকপগী শরুক অমা ওইগনি হায়বা ৱাখল্লোন্দা লাক্লিবনি হায়না মহাক্না ওফিসরশিংগী মফমদা থমখি।
হীরমসিদা থেংনরক্কদবশিং লমশিংদুদগী লাক্কদবা ফাইলশিংগী ৱাফমশিং তশেংনা পুক্নিংদা ফাওবগী তঙাইফদবা ৱাফমগী মতাঙদা প্রধান মন্ত্রীনা ফোঙদোকখি। ফাইলশিংদা মশিং অমসুং স্তেতিস্তিক্স খক্তা য়াওবা নত্তে, মীয়ামগী পুন্সি অমদি মঙলান কয়া য়াওরিবনি হায়না মহাক্না হায়খি। “অদোম্না মশিংগীদমক থবক তৌরোইদবনি, মীয়ামগী পুন্সিগীদমক থবক তৌগদবনি” হায়না মহাক্না হায়খি। ওফিসরশিং অসিনা মতম পুম্নমক্কী ওইবা ৱাখৈ পুরক্নবগীদমক ৱায়েৎ অদুগী মরুদা চঙশিন্দুনা চৎন-কাঙলোন ঙাক্না থবক পায়খৎকদবনি হায়না প্রধান মন্ত্রীনা হায়খি। অমৃৎ কালগী মতম অসিদা ঐখোয়না অওনবা পুরক্কদবনি, পাঙথোক্কদবনি, অমদি মথংগী থাক্তা অহোংবা পুরক্কদবনি। মরম অসিননি ঙসিগী ভারতনা ‘সবকা প্রয়াস’ হায়বসিগী ৱাখল্লোন্দা মাঙদা চঙশিল্লিবসি, হায়না প্রধান মন্ত্রীনা হায়খি। ফিরেপ খুদিংমক মমৈদা লৈরিবা মীওইদুগী য়াইফনবগী পাদম্না ওনগদবনি হায়বা মহাত্মা গান্ধীগী লাইৱাবুসু মহাক্না নীংশিংখি।
প্রধান মন্ত্রীনা ওফিসরশিং অদুদা মখোয়গী দিস্ত্রিক্তশিংদা লমদমদুগী থাক্তা লৈবা শিংনবা ৫-৬ খঙদোক্নবা অমদি হায়রিবা ৱাফমশিংদুদা থবক পায়খৎনবা থৌদাং শিন্নখি। শিংনবশিং খঙদোকপনা শিংনবশিং অদুবু চুমথোকপগী অহানবা খোঙথাঙনি হায়না মহাক্না হায়খি। লায়রবা ইমুংশিংদা পক্কাগী য়ুম অমসুং ইলেক্ত্রিসিতী কন্নেক্সন পীবদা লৈরিবা শিংনবশিং খঙদোকপগী লৈঙাক্কী থৌওং, অমসুং হায়রিবশিং অদুবু পি.এম. অৱাস য়োজনা, সৌভাগ্য স্কিম অমসুং স্কিম ফোর এস্পিরেসনেল দিস্ত্রিক্তনবিংবা স্কিমশিংনা ৱাখৈ পুরকখিববু খুদম ওইনা মহাক্না পীখি। হায়রিবা স্কিমশিং অসি মপুং ফানা পায়খৎনবগী ফিরেপগী মতাঙদসু মহাক্না ৱাফম কয়া থমখি। মহাক্না তোঙান তোঙানবা ইনফ্রাস্ত্রকচর প্রোজেক্তশিংগী মরক্তা খুৎশম্ননা চৎমিন্নবগী মথৌ তাবগী মতাঙদা ৱাফম কয়া ফোঙদোকখি অমদি হায়রিবা ৱাফমসি পি.এম. গতিশক্তি মাস্তর প্লান্না ফনা য়াম্না মতেং ওইগনি হায়বা ৱাফমসু থমখি।
মিসন কর্ময়োগি অমসুং আরম্ভ প্রোগ্রাম হায়রিবা সিভিল সর্ভিসকী লৈয়াৎনুংদা লৈরিবা অনৌবা রিফোর্মশিংগী মতাঙদসু প্রধান মন্ত্রীনা পনখি। ওফিসরশিংনা অরায়বা থবক অমত্তা ফংদনবা থৌনিগদবনি অমদি শিংনবনা থনবা থবকশিংদা নুংঙাইবা অমসু য়াওরি হায়বা ৱাফম প্রধান মন্ত্রীনা ফোঙদোকখি। “নুংঙাইবা মফমদা চঙশিন্নবা অদোম্না খল্লিবমখৈ, অদোমগী খোজেল অমদি লৈবাক্কী খোঙজেল লেপ্লক্কনি” হায়না প্রধান মন্ত্রীনা ফোঙদোকখি।
প্রধান মন্ত্রীনা ওফিসরশিংদা একাদমী অসিদগী হনখিবা মতমদা মখোয়না পাম্লিবা অমদি থৌরাংশিং রেকোর্দ তৌশিন্দুনা চহি ২৫ নৎত্রগা ৩০গী মতুংদা ফংলিবা মায় পাকপগী চাং অদু খঙদোক্নবা অমুক য়েংননবা পাউতাক পীখি। তুংগী প্রোব্লেমশিংদা দেতা সাইন্সকী মচাক য়াম্না চাউনা অমদি হায়রিবা দেতাশিংগী অসি চুমথোকপগী মতিংগী থৌদাং চাউনা লৈগদবা মরম্না মরী লৈনবা কোর্সশিংদা অমদি সিলেবসকী রিসোর্সশিংদা অর্তিফিসিএল ইন্তলিজেন্স (এ.আই.) য়াওহন্নবা ৱাফমসু মহাক্না থমখি।
৯৬শুবা ফাউন্দেসন কোর্স অসি অনৌবা পেদাগোজী অমসুং কোর্স দিজাইনগা লোয়ননা মিসন কর্ময়োগিগী পরিংদা য়ুম্ফম ওইবা এল.বি.এস.এন.এ.এ.দা পাঙথোকপা অহানবা কমন ফাউন্দেসন কোর্সনি। বেৎচ অসিদা সর্ভিস ১৬তগী ও.তি. ৪৮৮ অমসুং রোয়েও ভুতান সর্ভিসেস (এদমীনিস্ত্রেতিব, পুলিস এন্দ ফোরেস্ত)তগী ৩ য়াওরি।
নহা ওইরিবা বেৎচ অসিগী ইচঙ থৌবা অমদি অনৌবা ৱাখল পরিংগী ওইবা ৱাখল্লোনবু শীজিন্ননবগীদমক, মিসন কর্ময়োগিগী পরিংনা লমজিংবা অনৌবা পেদাগোজী শেমখিবনি। “সবকা প্রয়াস”কী ৱাখল্লোন্দা পদ্ম এৱার্দ ফংলবশিংগা ৱারী ৱাতায় শানবা অমদি খুঙ্গঙগী ভারতকী মরমদা হকথেংননা খঙনবগীদমক খুঙ্গঙদা চৎপনচিংবা থৌওংশিংগী খুত্থাঙদা ওফিসর ত্রেনীশিং অসিবু মহৈরোয়/সিতিজন অমদগী মীয়ামগী থৌগল্লোয় ওন্থোক্নবা ৱাফমদা মীৎয়েঙ থমখি। ওফিসর ত্রেনীশিং অসিনা মনুং হঞ্জিনবা/ঙমখৈগী লমদা লৈরিবা মীওইশিংনা থেংনরিবা শিংনবশিং খঙদোক্নবা মফমদুদা চৎখি। কন্তিনুৱস গ্রেদেদ লর্নিং অমসুং সেল্ফ-গাইদেদ লর্নিংগী পরিংগা চুশিন্নবা মওংদা করিকুলম শেমবগী অনৌবা পরিং অমদা চঙশিনখি। ‘চাংয়েংগী পোৎলুম্না নল্লুরবা মহৈরোয়’দগী ‘মশা মউ ফবা সিভিল সর্ভেন্ত’ অমদা লাকপদা ঙাক্লৌ পীনবগীদমক হকশেলগী তেস্তকী মথক্তা, ফিৎনেস তেস্তসু পাঙথোকখি। ওফিসর ত্রেনী ৪৮৮মক ক্রব মাগ অমসুং তোঙান তোঙানবা শান্ন-খোৎনবগী লমশিংদা অহানবা থাক্কী ত্রেনিং পীখি।
हम में से बहुत से लोग उस समय नहीं होंगे जब भारत अपनी आजादी के 100वें वर्ष में प्रवेश करेगा।— PMO India (@PMOIndia) March 17, 2022
लेकिन आपका ये Batch, उस समय भी रहेगा, आप भी रहेंगे।
आजादी के इस अमृतकाल में, अगले 25 साल में देश जितना विकास करेगा, उसमें बहुत बड़ी भूमिका आपकी होगी: PM @narendramodi
बीते वर्षों में मैंने अनेकों Batches के Civil Servants से बात की है, मुलाकात की है, उनके साथ लंबा समय गुजारा है।— PMO India (@PMOIndia) March 17, 2022
लेकिन आपका Batch बहुत स्पेशल है।
आप भारत की आजादी के 75वें वर्ष में अपना काम शुरू कर रहे हैं: PM @narendramodi
21वीं सदी के जिस मुकाम पर आज भारत है, पूरी दुनिया की नजरें हम पर टिकी हुई हैं।— PMO India (@PMOIndia) March 17, 2022
कोरोना ने जो परिस्थितियां पैदा की हैं, उसमें एक नया वर्ल्ड ऑर्डर उभर रहा है।
इस नए वर्ल्ड ऑर्डर में भारत को अपनी भूमिका बढ़ानी है और तेज गति से अपना विकास भी करना है: PM @narendramodi
आपको एक चीज का हमेशा ध्यान रखना है और वो है 21वीं सदी के भारत का सबसे बड़ा लक्ष्य।— PMO India (@PMOIndia) March 17, 2022
ये लक्ष्य है- आत्मनिर्भर भारत का, आधुनिक भारत का।
इस समय को हमें खोना नहीं है: PM @narendramodi
ट्रेनिंग के दौरान आपको सरदार पटेल जी के विजन, उनके विचारों से अवगत कराया गया है।— PMO India (@PMOIndia) March 17, 2022
सेवा भाव और कर्तव्य भाव का महत्व, आपकी ट्रेनिंग का अभिन्न हिस्सा रहा है।
आप जितने वर्ष भी इस सेवा में रहेंगे, आपकी व्यक्तिगत और प्रोफेशनल सफलता का पैमाना यही फैक्टर रहना चाहिए: PM @narendramodi
जब हम Sense of Duty और Sense of Purpose के साथ काम करते हैं, तो हमें कोई काम बोझ नहीं लगता।— PMO India (@PMOIndia) March 17, 2022
आप भी यहां एक sense of purpose के साथ आए हैं।
आप समाज के लिए, देश के लिए, एक सकारात्मक परिवर्तन का हिस्सा बनने आए हैं: PM @narendramodi
मेरी ये बात आप जीवन भर याद रखिएगा कि फाइलों में जो आंकड़े होते हैं, वो सिर्फ नंबर्स नहीं होते।— PMO India (@PMOIndia) March 17, 2022
हर एक आंकड़ा, हर एक नंबर, एक जीवन होता है।
आपको नंबर के लिए नहीं, हर एक जीवन के लिए काम करना है: PM @narendramodi
आपको फाइलों और फील्ड का फर्क समझते हुए ही काम करना होगा।— PMO India (@PMOIndia) March 17, 2022
फाइलों में आपको असली फील नहीं मिलेगी। फील के लिए आपको फील्ड से जुड़े रहना होगा: PM @narendramodi
आप इस बात की तह तक जाइएगा कि जब वो नियम बनाया गया था, तो उसके पीछे की वजह क्या थी।— PMO India (@PMOIndia) March 17, 2022
जब आप अध्ययन करेंगे, किसी समस्या के Root Cause तक जाएंगे, तो फिर आप उसका Permanent Solution भी दे पाएंगे: PM @narendramodi
आजादी के इस अमृतकाल में हमें Reform, Perform, Transform को next level पर ले जाना है।— PMO India (@PMOIndia) March 17, 2022
इसलिए ही आज का भारत सबका प्रयास की भावना से आगे बढ़ रहा है।
आपको भी अपने प्रयासों के बीच ये समझना होगा कि सबका प्रयास, सबकी भागीदारी की ताकत क्या होती है: PM @narendramodi
आप ये प्रार्थना जरूर करिएगा कि भविष्य में आपको कोई आसान काम ना मिले।— PMO India (@PMOIndia) March 17, 2022
Challenging Job का आनंद ही कुछ और होता है।
आप जितना Comfort Zone में जाने की सोचेंगे, उतना ही अपनी प्रगति और देश की प्रगति को रोकेंगे: PM @narendramodi


text:
পঞ্জাবকী রাজ্যপাল শ্রী ভি.পি. সিংহ বদনোরজী, পঞ্জাবকী মুখ্য মন্ত্রী কেপ্তেন অমরিন্দর সিংহজী কেন্দ্রগী মন্ত্রী-মন্দলদা ঐহাক্কা পুলিবা শ্রী জি কিশন রেদ্দীজী, শ্রী অর্জুন রাম মেঘৱালজী, শ্রী সোম প্রকাশজী, পার্লিয়ামেন্তদা ঐহাক্কা পুলিবা শ্তী শ্বাইত মলিকজী, থৌরম অসিদা শরুক য়াবীরিবা ইকাই খুম্নরবা মুখ্য মন্ত্রী পুম্নমক, অথৌবশিংগী ইমুং-মনুংগী মীওইশিং, ইচিল-ইনাওশিং!
পঞ্জাবকী অথৌবশিংগী পোক্নফম, জলিয়ানৱালা বাগকী শেংলবা লৈপাকপু, ঐহাক্না ইকাই খুম্নবা উৎচরি! মখোয়গী নুংদা নীংতম্বগী চাক্লিবা মৈরিবু মুত্থৎনবা মীওৎ-মীনৈগী কয়া খাংখ্রবা, ইমা ভারতকী মচাশিংবুসু ঐহাক্না ইকোক নোন্না খুরুমজরি। চমজরবা অঙাংশিং, ইচে-ইচলশিং, ইচিল-ইনাওশিং অদুগী মঙলানশিং অদু ঙসিসু জলিয়ানৱালা বাগকী ফকলাংদা তারিবা নোংমৈ মরুশিংগী মমি অদুদা উবা ফংলি। অথৌবশিংগী খুভম ওইরিবা গুহা, মফম অদুদা মশিং লাকঙমদ্রবা ইমাশিং অমসুং ইচে-ইচলশিংগী মচাশিংগী মুনবীখি, মখোয়গী থৱায় লৌবীখি। মখোয়গী মঙলান অদু থুগাইখি। মখোয় পুম্নমকপু ঙসি ঐখোয়না নীংশিংলি।
ইচিল-ইনাওশিং,
জলিয়ানৱালা বাগ অসি সরদার উধম সিংহ, সরদার ভগত সিংহ অসিগুম্বা মশিং লাকঙমদ্রবা য়াওল্লোইশিং, থৱায় কতখিবশিং, লান্মীশিংবু হিন্দুস্তানগী নীংতম্বা ফংনবগীদমক থৱায় থাবদা থৌনা পীখিবা মফমনি। ইং কুমজা ১৯১৯গী এপ্রিল ১৩গী মিনিত ১০ অদু ঐখোয়গী নীংতম লানগী অমর ওইবা ৱারী ওইখ্রে, মসিনা মরম ওইরগা ঙসি ঐখোয়না আজাদী কা অমৃত মহোৎসব পালন তৌবা ফংলি। নীংতম্বা ফংখিবগী চহি ৭৫শুরকপা অসিদা লৈবাক অসিনা জলিয়ানৱালা বাগ স্মারক্কী অনৌবা শকলোন অমা উবা ফংজবা অসি ঐখোয় পুম্নমক্কী ওইনা অচৌবা ইথিল পীনবগী খুদোংচাবা অমনি। জলিয়ানৱালা বাগকী শেংলবা লমদম অসিদা ঐহাক্না কয়ারক লাকপা ফংজবা, শেংলবা লৈপাক অসি ঐহাক্কী লাইবক্তা তৈবা ফংজবা অসি ঐহাক্কী লাইবক ফবনি। ঙসি নৌনা শেমজিনবগী থবক চত্থখিবা অসিনা অমর ওইবা থৌদোকশিং অদু হেন্না থৱায় হাপ্লরে। মফম অসিদা শাখিবা তোঙান-তোঙানবা গেলরীশিং, ফকলাংদা অথৌবশিংগী লাই হক্লিবা, শহীদ উধম সিংহজীগী মীতম, পুম্নমক অসিনা ঐখোয়বু মতম অদুদা পুদুনা চৎলি। জলিয়ানৱালা বাগকী মীনুংশি য়াওদনা মীয়ামবু হাৎখিবগী থৌদোক অদুগী মমাংদা মফম অসিদা শেংলবা বাইসাখী কুহ্মৈগী মেলা তৌরমখি। নুমিৎ অসিদা গুরু গোবিন্দ সিংহজীনা ‘সরবত দা ভলা’গী ৱাখল্লোনগা লোইননা খালদা পন্থ অসি হৌদোকখি। নীংতম্বগী চহি ৭৫ শুবা চহি অসিদা জলিয়ানৱালা বাগকীঅনৌবা শক্লোন অসিনা ইরৈবাকচাশিংদা শেংলবা মফম অসিগী পুৱারী, মসিগী হৌখ্রবা থৌদোকশিং অদুবু হেন্না খঙনবা ইথিল পীরগনি। মফম অসিনা অনৌবা মীরোলদা ঐখোয়গী নীংতম খোঙচৎ করম তৌবগে, মফম অসি য়ৌনবা ঐখোয়গী ইপা-ইপুশিংনা করি তৌরমখি, কয়াম কত্থোকখি, মশিং লাকঙমদ্রবা খোঙজংশিং অসিগী মরমদা মতম চুপ্পদা নীংশিংহনদুনা লৈরগনি। লৈবাক অসিগীদমক ঐখোয়গী থৌদাংশিং অসি করিনো, ঐখোয়গী থবক-থৌরম খুদিংমক্তা লৈবাকপু করম্না ৱাংনা থমগনি, হায়রিবশিং অসিগী ইথিল অসি অনৌবা ইনোৎকা লোইননা মফম অসিদগী ফংগনি।
মরুপশিং,
লৈবাক খুদিংমক্না মখোয়গী পুৱারী ঙাকশেন্দুনা থম্বগী থৌদাং অমা য়াফম থোকই। পুৱারীদা থোকখিবা থৌদোকশিংনা ঐখোয়বু মাংদা চংশিন্নবা তাকপী-তম্বীরি অমসুং লম্বী তাক্লি। জলিয়ানৱালা বাগকুম্বা তমথিরবা অতোপ্পা থৌদোক অমসু ঐখোয়না ভারতকী পার্তিসন তৌবা মতমদা উবা ফংখি। পঞ্জাবকী হোৎনবা কনবা অমসুং হরাও-তয়াম্বা মীওইশিংনা পার্তিসনগী চাওনা চৈথেং ফংখি পার্তিসনগী মতমদা থোকখিবশিংনা ভারতকী কাচিন-কোয়া খুদিংদা অমসুং মরু ওইনা পঞ্জাবকী ইমুং-মনুংশিংদা পীখিবা চৈথেং অদু ঙসিসু ঐখোয়দা ফাওরি। লৈবাক অমত্তনা মখোয়গী হৌখিবা মতমগী তমথিরবা থৌদোকশিং কাওথোকপদি চুমলোই। মরম অসিনা ভারতনা চহি খুদিংগী ওগস্ত ১৪ অসি ‘পার্তিসন হোরর মেমোরিএল দে’ হায়না পালন তৌনবা ৱারেপ লৌখি। ‘পার্তিসন হোরর মেমোরিএল দে’না তুংগী মীরোলশিংদা ঐখোয়গী নীংতম্বা ফংনবা ঐখোয়না কয়াম চাওনা কত্থোকখিবগে হায়বসু নীংশিংহল্লগনি। মখোয়না পার্তিসনগী মতমদা ভারত মচা করোর কয়ানা খাংখিবা অৱাবা, চৈথেং অদুসু খঙবা ঙমহল্লগনি।
মরুপশিং,
গুরুৱানীনা ঐখোয়দা তাকপীরমখি – সুখু হোবাই সেব কমানীয়া।
হায়বদি, নুংঙাইবা হায়বা অসি অতোপ্পা মীওইশিংগী থৌগল তৌবদগী ফংই। ঐখোয় ইশা লোইননা ঐখোয়না নুংশিজরিবশিংগী অৱাবা অদু ঐখোয়না ফাওবা ঙম্লবা মতমদতা ঐখোয়না নুংঙাইগনি। মরম অসিনা ঙসি মালেমগী মফম অমা হেক্তদা, করিগুম্বা ভারত মচা অমনা খুদোংথিবা নংলবদি ভারতনা অঙম্বা থৌনা পুথোক্তুনা মহাকপু মতেং পাংনবা লেপ্লি। কোরোনাগী মতম ওইরবসু নত্ত্রগা অফগানিস্তানগী অৱাবা ওইরবসু মালেমদা মসি লেপ্তনা থেংনরি। ওপরেসন দেবী শক্তিগী মখাদা অফগানিস্তানদগী মরুপ করোর কয়া ভারতনা পুরক্লি। শীংনবা কয়া লৈ, ফীভম অসি য়াম্না লুই অদুবু গুরুনা মতম পুম্বদা ঐখোয়বু থৌজাল পীনবীগনি। ঐখোয়না মীয়ামগা লোইননা ভারত্তা গুরুগ্রন্থ সাহিবকী শেংলবা ‘স্বরুপ’সু ভারত্তা পুরকখি।
মরুপশিং,
হৌখিবা চহিশিংদা লৈবাক অসিনা মশাগী থৌদাং অসি লৌনবগীদমক কন্না হোৎনখি। মীওইবা খুন্নাইগী মরমদা গুরুশিংনা ঐখোয়দা তাকপীখিবশিং অদু মাংদা থম্লগা লৈবাক অসিনা অসিগুম্বা ফীভম অসি মায়োক্নদুনা মাগী মীয়ামগীদমক অনৌবা আইনসু শেমখি।
মরুপশিং,
ঙসি মালেমগী ওইরিবা মওং অসিনা ঐখোয়দা এক ভারত শ্রেস্থা ভারত অসি করিনো হায়বা ফাওহল্লি। থৌদোকশিং অসিআ ঐখোয়দা লৈবাক অমা ওইনা করিগীদমক থাক খুদিংমক্তা আত্মনির্ভর ওইবা অমসুং থাজবা থম্বা অসি মরুওইরিবনো হায়বা নীংশিংহল্লি। মরম অসিনা ঙসি ঐখোয়না নীংতম্বগী চহি ৭৫শুবগী পালন তৌবা অসিদা ঐখোয়গী লৈবাক অসিগী য়ুম্ফম চেৎশিনহনবা, মসিগীদমক চাওথোকচবা পোকপা মরু ওই। ফিরেপ অসিগা লোইননা ঙসি আজাদী কা অমৃত মহোৎসবনা মাংদা চংশিল্লি। ঙসি অমৃত মহোৎসব অসিদা খুঙ্গং-খুঙ্গংদা লৈরিবা লান্মীশিংবু নীংশিংলি, মখোয়বু ইকাই খুম্নবা উৎলি। লৈবাক অসিগী চত্থখিবা নীংতম ইহৌগী মরু ওইবা তাঙ্কক খুদিংমক মখোয়ু মাংদা পুরক্নবা কত্থোকপগী ৱাখল্লোন অমগা লোইননা থবক পাইখৎলি। লৈবাক অসিগী নীংতম ইহৌগী অথৌবশিংগা মরী লৈনবা মফমশিং য়োকখৎপগা লোইননা মসিদা অনৌবা দাইমেনসনশিংসু হাপচিল্লি। জলিয়ানৱালা বাগকা মান্নবা মওংদা নীংতম্বগা মরী লৈনবা অতৈ নেস্নেল মোন্যুমেন্তশিংসু নৌনা শেমজিল্লি। ইং কুমজা ১৮৫৭দগী ১৯৪৭ ফাওবগী ইহৌ খুদিংমক উৎলিনা লৈবাক অসিগী অহানবা ইন্তরেক্তিব গেলরী অসি ইলাহাবাদ ম্যুজিয়মদা অথুবদা শাবা লোইশিল্লগনি। ক্রান্তিভীর চন্দ্রসেখর আজাদতা কত্থোক্লবা ‘আজাদ গেলরী’ অসিনা খুৎলাই পাইদুনা ইহৌ হৌখিবা মরমগা মরী লৈনবা ৱাফমশিং দোক্যুমেন্ত তৌগনি, মহাক্কা মরী লৈনবা ৱাফমশিংগী দিজিতেল এক্সপরিয়েন্সসু ফংহল্লগনি। মসিগা মান্ননা কোলকাতাগী বিপ্লোবী ভারত গেলরীদা মোদর্ন তেক্নোলোজীগী খুত্থাংদা নীংতম ইহৌগী খুদম-চাংদমশিং অদুনা তুংগী মীরোনগী পুক্নীং চিংশিল্লি। মমাংদা সরকারনা পুৱারীগী মমাংগী লাইশিংদগী আজাদ হিন্দ ফৌজনা শরুক তমখিবা অদু খঙহন্নবা হোৎনখি। অন্দমানদা নেতাজীদা অহানবা ওইনা মচু অহুমগী ফিরাল চিংখৎখিবা মফম অদুনা অনৌবা মশক তাক্নবসু হোৎনখি। মসিগা লোইননা অন্দমান ইথৎশিংগী মমিংসু নীংতম ইহৌদা কত্থোকখি।
ইচিল-ইনাওশিং,
নীংতম্বগী অচৌবা লাঞ্জংদা ঐখোয়গী ত্রাইবেল ইচিল ইনাওশিংগী খুন্নাইনা অচৌবা থৌদাং লৌখি। ত্রাইবেল ইচিল-ইনাওশিংনা কত্থোকখিবশিংগী অমর ওইরবা ৱারীশিংনা ঙসিসু ঐখোয়দা ইথিল পীরি। পুৱারীগী লাইরিকশিংদা মখোয়না ফংফম থোকপা মফম অদু মখোয়না ফংদ্রি। লৈবাক অসিগী রাজ্য ৯দা হৌজিক ত্রাইবেল ইচিল ইনাওশিংগী নীংতম লান্মীশিং অমসুং মখোয়গী খোঙজংশিংগী মরমদা উত্থোক্নবা ম্যুজিয়মশিংদা থবক পাইখৎলি।
মরুপশিং,
থৱায়না পোন্থা পীদুনা কত্থোকখিবা ঐখোয়গী লান্মীশিংগীদমক্তা জাতিগী ওইবা নীংশিং খুভম অমা থম্বা হায়বা অসিসু লৈবাক অসিগী অনীংবা অমনি। নেস্নেল ৱার মেমোরিয়লনা ঙসিগী নহারোলশিংদা লৈবাক অসিগী ঙাকশেল অমসুং লৈবাক অসিগীদমক্তা লৈজবা পুম্নমক কত্থোকপা ঙম্বগী ৱাখল্লোন অদু ফাওহল্লি, মসিদা ঐহাক্না অপেনবা পোকই। পঞ্জাব য়াওনা লৈবাক অসিগী কাচিন-কোয়া খুদিংদগী লৈবাক অসি ঙাকশেন্নবগীদমক্তা থৱায়না পোন্থা পীখ্রবা ঐখোয়গী থৌনা ফরবা লান্মীশিংবু ইকাই খুম্নবা উৎলি। মসিগা মান্ননা ঐখোয়গী পুলিস পর্সনেল অমসুং পেরামিলিতরী ফোর্সশিংগীদমক্তা নীংতম্লবা মতুংদসু চহি কয়া নেস্নেল মেমোরিএল অমত্তা লৈরমখিদে। পুলিস অমসুং পেরামিলিতরী ফোর্সশিংদা কত্থোকপা নেস্নেল মেমোরিএলশিং অসিনা ঙসি লৈবাক অসিগী অনৌবা মীরোলশিংদা ইথিলসু পীরি।
মরুপশিং,
লিংজেল অমসুং মথৌনা লৈবগীদমক ৱারীনদবা পঞ্জাবতা খুঙ্গং নত্ত্রগা লম্বী অমত্তা লেতে। গুরুশিংনা তাকপীরম্বা লম্বেলদা পঞ্জাবকী মপারী-মমোমশিংনা চৎতুনা ইমা ভারতপু শীংনরকপাশিংগী মায়োক্তা চীংজাওগুম্না লেপখি। ঐখোয়গী হেরিতেজ অসি হেন্না মগুন হাপ্নবা লেপ্তনা হোৎনখি। গুরু নানক দেবজীগী ৫৫০শুবা প্রকাশোৎসব, গুরু গোবিন্দ সিংহজীগী ৩৫০শুবা প্রকাশোৎসব নত্ত্রগা গুরু তেগ বহাদুর সিংহজীগী ৪০০শুবা মপোক কুমওন ওইরবসু, মরুওইবশিং অসি লাইবক ফদুনা হৌখিবা চহি তরেৎ অসিনা লোইনা তাররে। কেন্দ্র সরকারনা লৈবাক অসিতা নত্তনা মালেম পুম্বদা শেংলবা হরাও-কুহ্মৈগী খুত্থাংদা ঐখোয়গী গুরুশিংনা তাকপীরম্বশিং অদু শন্দোক্নবা হোৎনরি। সুলতানপুর লোধিবু হেরিতেজ তাউন অমা ওইনা শেমগৎপা নত্ত্রআ করতারপুর কোরিদোর শেমগৎপগী থবক ওইরবসু মমল য়াম্লবা হেরিতেজ অসি তুংগী মীরোমশিংদা পীরম্নবা থবক লেপ্তনা পাইখৎলি। মালেমগী তোঙান-তোঙানবা লৈবাকশিংগা এয়র কনেক্তিবিতী লৈহন্নবা নত্ত্রগা লৈবাক অসিদা লৈরিবা গুরুশিংগী লাইফমশিংগী কনেক্তিবিতী থম্নবা হোৎনরি। স্বদেশ দর্শন স্কীমগী মখাদা আন্দপুর সাহিব – ফতেহগর সাহিব – ফিরোজপুর -অমৃতসর – খতকর কলান – কলানোর – পতিয়ালা হেরিতেজ সর্কিত অসি শেমগৎলি। ঐখোয়গী মমল য়াম্লবা হেরিতেজ অসিনা তুংগী মীরোলশিংদা ইথিল পীনবা অমসুং তুরিজমগী মওংদা থবক পীনবা লম্বেল অমসু ওইহন্নবা ঐখোয়না হোৎনরি।
মরুপশিং,
নীংতম্বা ফংখিবগী মতম অসি লৈবাক পুম্বগী ওইনা য়াম্না মরু ওই। ঐখোয়না হেরিতেজ অমসুং চাওখৎ-থৌরাং পুন্না চৎমিন্নবা তাই অমসুং পঞ্জাবনা ঐখোয়দা মতম চুপ্পদা ইথিল পীরি। ঙসি পঞ্জাব অসি হীরম খুদিংদা চাওখৎপা, ঐখোয়গী লৈবাক্না হীরম পুম্নমক্তা খুমাং চাওশিনবা হায়বা অসি মথৌ তাই। মরম অসিনা ঐখোয়না ‘সবকা সাথ, সবকা বিকাস, সবকা বিশ্বাস অমসুং সবকা প্রয়াস’কী ৱাখল্লোনগা লোইননা পুন্না হোৎনবা তাই। ঐহাক্না জলিয়ানৱালা বাগকী লমদম অসিনা ঐখোয়গী ফিরেপ অসি ফংনবা ঐখোয়দা ইথিল পীগনি অমসুং লৈবাক অসিনা অথুবদা পান্দমশিং অসি ফংবা ঙমগনি হায়না ঐহাক্না মপুং ফানা থাজবা থম্লি। য়াইফ-পাউজেল অসিগী লোইননা ঐহাক্না মতমগা চুনরবা খুভম অসিগীদমক ময়ামদা অমুক হান্না নুংঙাইবা ফোঙদোকচরি! হন্না-হন্না থাগৎচরি!


text:
মন্ত্রীমন্দল
মন্ত্রী-মন্দলনা ভারত অমসুং য়ু.এস.এ.গী মরক্তা ইলেক্ত্রিসিতী সেক্তরগী ওইনা পুন্না থবক তৌমিন্নরিবা লমশিংদা ই-পাউ পীথোক-পীশিন তৌনবগী এম.ও.য়ু. অয়াবা পীখ্রে
Posted On:
16 DEC 2020 3:31PM by PIB Imphal
প্রধান মন্ত্রী শ্রী নরেন্দ্র মোদী ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা সেন্ত্রেল ইলেক্ত্রিসিতী রিগুলেতরী কম্মিসন (সি.ই.আর.সি.), ভারত অমসুং ফেদরেল ইনর্জী রিগুলেতরী কম্মিসন (এফ.ই.আর.সি.), য়ুনাইতেদ স্তেৎস ওফ অমেরিকা (য়ু.এস.এ.)গী মরক্তা ইলেক্ত্রিসিতী সেক্তরগী ওইনা পুন্না থবক তৌমিন্নরিবা লমশিংদা ই-পাউ পীথোক-পীশিন তৌনবগী সেন্ত্রেল ইলেক্ত্রিসিতী রিগুলেতরী কম্মিসননা প্রপোজ তৌরকখিবা মেমোরেন্দম ওফ অন্দরস্তেন্দিং অদু অয়াবা পীখ্রে।
এম.ও.য়ু. অসিনা হোল সেল পাৱর মার্কেৎ মপুং ফানা চাউখৎনবা অমসুং গ্রিদ রেলাইয়েবিলিতী হেনগৎহন্নবা রিগুলেতরী অমদি পোলিসী ফ্রেমৱার্ক ফগৎহনবদা মতেং ওইরগনি।
এম.ও.য়ু. অসিগী মখাদা পাঙথোক্কদবা থবক-থৌরমশিং অদুদা মখাদা পীরিবশিং অসি য়াওরি:
১. ইনর্জীগা মরী লৈনবা সমস্যাশিং খঙদোকপা অমদি পুন্না থবক তৌমিন্নরিবা লমশিংগী ই-পাউ পীথোক-পীশিন তৌনবা অমসুং রিগুলেতরী প্রেক্তিসশিংগী মতাংদা হিরমশিং অমসুং ওইথোকপা য়াবা এজেনদাশিং দিবেলপ তৌবা;
২. অমনা অমগী ফেসিলিতীশিংদা পাঙথোকপা থবক-থৌরমশিংদা শরুক য়াবা য়ানবা কম্মিস্নরশিং অমসুং/নত্ত্রগা স্তাফশিংগী বিজিৎ শিনবা;
৩. সেমিনারশিং, বিজিৎ অমসুং এক্সচেঞ্জশিংদা শরুক য়াবা;
৪. অপুনবদা কান্নগদবা প্রোগ্রামশিং দিবেলপ তৌবা অমসুং শরুক য়াবা হেনগৎনবা মফম চারদি লোকেল ওইনা প্রোগ্রামশিং পাঙথোকপা;
৫. প্রেক্তিকেল অমসুং অপুনবগী কান্নগদবা মতমদা ইনর্জীগী সমস্যাশিং অমসুং অতোপ্পা পর্সনেল (মেনেজমেন্ত নত্ত্রগা তেক্নিকেল)গী হিরমদা স্পীকরশিং লৈহনবা।
******
(Release ID: 1681144)
Visitor Counter : 106
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
পঞ্জাবকী রাজ্যপাল শ্রী বনৱারী লাল পুরোহিত জী, মুখ্যমন্ত্রী শ্রীমান ভগৱন্ত মান জী, কেন্দ্র মন্ত্রী মন্দলগী ঐগী খোঙবু দোক্তর জিতেন্দ্র সিংহ জী, পার্লিয়ামেন্তকী ঐগী মরূপ ভাই মনীস তিৱারী জী, দোক্তর, রিসর্চর, পেরামেদিক্স, অতৈ থৌমী পুম্নমক অমদি পঞ্জাবগী মচি মচিদগী লেঙবিরক্লিবা ঐগী নুংশিরবা ইচিল ইনাওশিং!
নীংতমবগী অমৃৎকালসিদা লৈবাকসিনা অনৌবা পন্দোল ফংবা ঙম্নবগী মায়কৈদা খোঙ থাংজিল্লি। ঙসিগী থৌরম অসিদসু লৈবাকসিগী ফীভম ফগৎলক্লিবা হকশেলগী সর্ভিসশিংগী মমী তারি। হোমি বাবা কেন্সর হোস্পিতাল এন্দ রিসর্চ সেন্তর অসিনা পঞ্জাব, হরিয়ানাগী মীওইশিংখক্তা নত্তনা হিমাচল প্রদেশকী মীওইশিংদসু কান্নবা পীগনি। ঙসি মফম অসিবু ঐনা অতোপ্পা মরম অমগীদমকসু থাগৎপা ফোঙদোকচনিংই। পঞ্জাব অসি নীংতম লান্মী, য়াওল্লোই, মরৈবাক নীংবা অমদি চৎনবীগী শেংলবা মফম্নি। পঞ্জাবনা হায়রিবা চাৎনবী অসিবু হর ঘর তিরঙ্গা কেম্পেন মনুংদা নীংথিনা ঙাকখি। ঙসি ঐনা পঞ্জাবগী মীয়ামবু, মরুওইনা মফমসিগী নহাশিংবু, হর ঘর তিরঙ্গা কেম্পেন মায় পাকহনখিবগীদমক্তা থাগৎচরি।
মরূপশিং,
নুমিৎ খরনিগী মমাঙদা, ঐনা লৈবাক অসিবু চাওখৎলবা ভারত অমা ওইহন্নবা ৱাশক অমা শকখি। ভারত চাওখৎহনবদা, লমদমসিগী হকশেলগী সর্ভিসশিং ফগৎহনবসু চপ চানা মরুওই। ভারতকী মীয়াম্না মতমগা চুনবা লায়েংশঙগী লায়েং, মতমগা চুনবা ফেসিলিতীশিং ফংলবা মতমদা মখোয় থুনা ফগৎলক্কদৌরিবনি, মখোয়গী পাঙ্গল থৌনা অচুমবা মায়কৈদা ওনশিল্লক্কদৌরিবনি, মখোয় হেন্না প্রদক্তিব ওইরক্কদৌরিবনি। ঙসিদি লৈবাকসিদা হোমি বাবা কেন্সর হোস্পিতাল এন্দ রিসর্চ সেন্তরগী শক্তমদা মতমগা চুনবা লায়েংশঙ অমসু লৈরে। হায়রিবা মতমগা চুনবা ফেসিলিতী অসি শেমগৎপদা কেন্দ্র লৈঙাক্কী তাতা মেমোরিএল সেন্তরনা মরুওইবা থৌদাং অমা লৌখি। সেন্তর অসিনা মখোয়গী সর্ভিস লৈবাকসিদা অমদি মপান লৈবাকশিংদা ফংহন্দুনা কেন্সর নারবা মীওই কয়াগী পুন্সি কল্লি। লৈবাকসিদা মতমগা চুনবা কেন্সর ফেসিলিতীশিং শেমগৎপদা ভারত লৈঙাক্না মপুং ওইবা থৌদাং লৌরি। তাতা মেমোরিএল সেন্তরদা চহি খুদিংগী অনাবা মীওই লাখ ১.৫ লায়েংনবগী ফেসিলিতী লৈ হায়না ঐঙোন্দা তম্মি। মসি কেন্সর নারবা মীওইশিংগীদমক্তদি য়াম্না অফবা থবক্নি। হিমাচলগী মনুং হঞ্জিনবা মফমদগী মীওই কয়ানা কেন্সর য়াওনা অরুবা লায়না কয়া লায়েংনবা চান্দিগরদা লৈরিবা পি.জি.আই.দা লাক্নরমবা ঐ নীংশিংলি। পি.জি.আই.দা মী য়াম্না চিনবা মরম্না অনাবা মীওইশিং অমসুং মখোয়গী ইমুং মনুংনা খুদোংচাদবা কয়া মায়োক্নরম্মি। হৌজিক্তি হিমাচল প্রদেশগী বিলাসপুরদা এইম্স অমা লিংখৎলে অমদি কেন্সর লায়েংনবা অসিগুম্বা অচৌবা ফেসিলিতী অমসু শেমগৎলে। বিলাসপুরগা নক্নবা মীওইশিংনা মফমদুদা চৎপা য়ারনি অদুগা মোহালিগা নক্নবা মীওইশিংনা মফমসিদা লাকপা য়ারনি।
মরূপশিং,
মতম কয়াগী মমাঙদগী খ্বাইদগী লায়রবা মীওইশিংগী অনা লায়েংগী, মখোয়গী হকশেলগী মতেং পাংনবা, লায়রবশিংবু লায়নাশিংদগী ঙাকথোক্নবা, মখোয়না নারকপা মতমদা খ্বাইদগী ফবা লায়েংগী খুদোংচাবা ফংহনগদবা হকশেলগী লৈবাক অমা লৈবাকসিদা লৈহন্নিংবগী অপামবা লোয়নদুনা লাকখি। অফবা হেল্থকেয়র সীস্তেম অমা হায়বসি ফক্লাং মরী চনখৎপদুখক নত্তে। লৈবাক অমগী হেল্থকেয়রগী ফীভম অসি হীরম খুদিংদা পাম্বৈ পুথোক্লবা, মদুবু খোঙথাঙ খুদিংদা ঙাক্লৌ পীরবা মতমদা অফবা হায়বদু ওইগদৌরিবনি। মরম অসিনা পুম্নমক কোনশিল্লবা হেল্থকেয়র অসি হৌখিবা চহি নিপানসিদা লৈবাকসিগী খ্বাইদগী মরুওইবা হীরমশিংগী মরক্তা হাপ্তুনা লাক্লি। হৌখিবা চহি ৭-৮সিদা ভারতকী হকশেলগী লমদা পায়খৎলিবা থবকশিং অসি মমাঙ চহি ৭০দা তৌখ্রিদ্রিবা ঙাক্তনি। ঙসিদি, হেল্থ সেক্তরগীদমক লৈবাকসিগী হকশেলগী ফেসিলিতীশিং ফগৎহল্লি, খ্বাইদগী হেন্না লায়রবশিংগী য়াইফনবগীদমক হীরম অমা অনিখক নত্তনা হীরম তরুক্তা পুন্না হোৎনমিন্নদুনা মপাঙ্গল কনখৎহল্লি। অহানবা হীরম অসিনা প্রিভেন্তিব হেল্থকেয়রনি। অনিসুবা অসিনা খুঙ্গঙশিংদা অপীকপা অমদি মতমগা চুনবা লায়েংশংশিং হাংদোকপনি। অহুমসুবসিনা ময়োল্লমশিংদা মেদিকেল কলেজ অমসুং মেদিকেল রিসর্চকী অচৌবা ইন্সতিত্যুসনশিং লিংখৎপনি। মরিশুবা অসিনা লৈবাক শিনবা থুংনা দোক্তর অমসুং পেরামেদিকেল স্তাফ মশিং হেনগৎহনবনি। মঙাশুবা অসিনা অনাবা মীওইশিংদা অহোঙবা মমলগী হিদাক অমসুং খুৎলায়শিং ফংহনবনি। অদুগা তরুকশুবসিনা তেক্নোলোজী শীজিন্নদুনা অনাবা মীওইশিংনা থেংনরিবা খুদোংচাদবশিং হন্থহনবনি। হায়রিবা হীরম তরুক অসিদা কেন্দ্র লৈঙাক্না শেল থাদরি, নুমিৎ লুপা করোর লিশিং কয়া থাদরি।
মরূপশিং,
নারগা লায়েংববুদি নাদ্রিঙৈদা ঙাকথোকহৌবনা হেন্না ফৈ হায়বা ঐখো পুম্নমক্না তানরে। হায়রিবা ৱাখল্লোন অসিদা লৈবাকসিদা প্রিভেন্তিব হেল্থকেয়রদা অহেনবা মীৎয়েঙ চঙলি। নুমিৎ খরনিগী মমাঙদা লাকখৎবা রিপোর্ত অমদা জল জীবন মিসন্না মরম ওইরগা ঈশিংদগী পোকপা লায়না নাবগী চাং মশক থোক্না হন্থরে হায়না পল্লি। অসুম্না ঐখোয়না ঙাকথোক্নবা পাম্বৈদা থবক পায়খৎলবদি লায়নাসু মশিং হন্থরকই। মমাঙদা লৈঙাক্না অসিগুম্বা ৱাখল্লোন্দা থবক তৌরমদে। অদুবু ঙসিদি ঐখোয়গী লৈঙাক্না কেম্পেন কয়া পাঙথোক্তুনা, মীয়ামদা মমুৎ তানা খঙহন্নবা কেম্পেন তৌদুনা মখোয়বু নারক্কদবগদগী ঙাকথোক্লি। য়োগ অমসুং অয়ুসকী লমদা লৈবাক শিনবা থুংনা হান্না লৈরমদবা চাংদা মীয়াম্না খঙনরক্লি। মালেমসিদা য়োগ পাম্নবগী চাং হেনগৎলক্লে। ফিৎ ইন্দিয়া কেম্পেনসু লৈবাকসিগী নহাশিংনা পাম্নবা হেনগৎলক্লি। স্বচ্ছ ভারত কেম্পেন্না লায়না কয়া ঙাকথোকপদা মতেং ওইরি। পোসন অভিয়ান অমসুং জল জীবন মিসন্না মচি ওইবা চীঞ্জাক ৱাৎপগী ওইরকপা ফীভম লাকশিল্লি। ঐখোয়গী ইমা অমদি ইচে ইচলশিংদা এল.পি.জি. কন্নেক্সনগী খুদোংচাবা ফংহন্দুনা মখোয়বু মৈখুদগী ওইহল্লকপা লায়নাশিং, কেন্সরনচিংবদগী ঙাকথোক্লে।
মরূপশিং,
ঐখোয়গী খুঙ্গঙশিংদা লৈরিবা লায়েংশঙশিং হেন্না ফরিবমখৈ, তেস্তিংগী মফম হেন্না লৈরিবমখহ লায়নাশিং হেন্না থুনা খঙদোকপা ঙমগদৌরিবনি। হায়রিবা হীরমসিদসু ঐখোয়গী লৈঙাক অসিনা লৈবাক শিনবা থুংনা থবক চঙশিল্লি। ঐখোয়গী লৈঙাকসিনা খুঙ্গঙশিংবু মতমগা চুনরবা হকশেলগী ফেসিলিতীশিংগা মরী শম্নহন্নবগীদমক হেল্থ এন্দ ৱেলনেস সেন্তর লাখ ১.৫ হেন্না শাগৎলি। মসিগী মনুংদা হেল্থ এন্দ ৱেলনেস সেন্তর লাখ ১.২৫রোমদি মথৌ তৌবা হৌরে হায়না তাবদা ঐ নুংঙাইবা ফাওই। পঞ্জাবতা হেল্থ এন্দ ৱেলনেস সেন্তর লিশিং ৩ লোম মথৌ তৌরি। হৌজিক ফাওবদা লৈবাক শিনবা থুংনা লৈরিবা হেল্থ এন্দ ৱেলনেস সেন্তরশিংসিদা মীওই করোর ২২রোম কেন্সরগীদমক স্ত্রীনিং তৌখ্রে, মখোয়গী মনুংদা স্ক্রীনিং লাখ ৬০গী ময়াদি পঞ্জাবখক্তদা পাঙথোকখিবনি। মসিদা ঙল্লিঙৈ মতমদা কেন্সর থেংনহৌবশিংদু মখোয়বু খুদোংথিবা কয়াদগী ঙাকথোকপা ঙমহল্লি।
মরূপশিং,
হায়রিবা লায়নাশিং অসি থেংনবা মতমদা, অসিগুম্বা অরুবা লায়নশিং অসি নীংথিনা লায়েংবা য়াগদবা লায়েংশঙশিং মথৌ তাই। হায়রিবা ৱাখল পরিং অসিদা, কেন্দ্র লৈঙাক্না লৈবাকসিগী দিস্ত্রিক্ত খুদিংদা য়ামদ্রবদা মেদিকেল কলেজ অমমম লৈহন্নবা থবক পায়খৎলি। অয়ুস্মান ভারত হেল্থ ইনফ্রাস্ত্রকচর মিসনগী মখাদা দিস্ত্রিক্তকী থাক্তা মতমগা চুনবা হকশেলগী ফেসিলিতীশিং শেমগৎনবগীদমক্তা লুপা করোর লিশিং ৬৪ চাদিং তৌখ্রে। মতম অমদা লৈবাকসিদা এইম্স ৭খক্তমক লৈরম্মি। ঙসিদি ২১ শুরে। পঞ্জাবগী ভদিন্দাদা লৈরিবা এইম্স অসিনসু শিংথানিংঙাই ওইরবা সর্ভিস পীরি। করিগুম্বা কেন্সর লায়েংশঙ খক্তগী ওইবা ৱাফম হায়রগদি, লৈবাকসিগী কাচিন কোয়া শিনবা থুংনা কেন্সর লায়েংবগী মতমগা চুনবা থৌরাং পায়খৎলি। মফম অসি পঞ্জাবকী ওইনা অসিগুম্লবা অচৌবা সেন্তর অমনি। হরিয়ানাগী ঝাজ্জরদসু নেস্নেল কেন্সর ইন্সতিত্যুৎ অমসু লিংখৎলি। নোংপোক ভারতলোমদসু, ভরানসি অসি হৌজিক্তি কেন্সর লায়েংবগী মফম অমা ওইরক্লি। নেস্নেল কেন্সর ইন্সতিত্যুৎকী কোলকতাদা লৈরিবা অনিসুবা কেম্পস অসিসু মথৌ তৌবা হৌখ্রে। নুমিৎ খরনিগী মমাঙদা অসামগী দিব্রুগরদগী অনৌবা কেন্সর হোস্পিতাল ৭ শঙ্গানবগী তাঞ্জা ফংখি। ঐখোয়গী লৈঙাক অসিনা লৈবাক শিনবা থুংবদা স্পিসিএলাইজ কেন্সর ইন্সতিত্যুৎ ৪০গী অয়াবা পীখ্রে, মসিগী মনুংদা লায়েংশঙ কয়া অমদি হান্ননা সর্ভিস পীবা হৌখ্রবনি।
মরূপশিং,
লায়েংশঙ অমা লিংখৎপা য়াম্না মরুওইবগুম, অফবা দোক্তর অমদি পেরামেদিকশিং মরাং কাইনা লৈহনবা অসিসু চপ চানা মরুওই। মসিগীদমক্তসু, ঙসি লৈবাকসিদা মিসন মোদতা থবক পায়খৎলি। ২০১৪গী মমাঙদা লৈবাকসিদা মেদিকেল কলেজ ৪০০গী মখাদা লৈরম্মি। মসিনা তাকপদি লৈবাকসিদা হৌখিবা চহি ৭০সিদা মেদিকেল কলেজ ৪০০গী মখাদা লিংখৎলম্মি হায়বনি। অদুগা অমরোমদা, হৌখিবা চহি ৮ সিদা লৈবাকসিদা মেদিকেল কলেজ ২০০ হেন্না লিংখৎখ্রে। মেদিকেল কলেজ মশিং হেনগৎলকপা হায়বসি মেদিকেল সীত মশিং হেনগৎলকপনি। মেদিকেল মহৈরোয়শিংগীদমক্তসু খুদোংচাবা হেনগৎলকপনি। অমদি লৈবাকসিগী হকশেলগী লমদা মথৌ তৌরিবা হেল্থ প্রোফেস্নেল মশিংসু হেনগৎলক্লিবনি। মসিনা হেল্থ সেক্তরদা থবক পীবগী তাঞ্জা কয়া অমসু শেমগৎলি। ঐখোয়গী লৈঙাক অসিনা অয়ুস দোক্তর লাখ ৫ হেনববুসু এলোপেথিক দোক্তরগুম্না শকখঙখ্রে। মসিনা ভারতকী দোক্তর-পেসেন্ত রেসিওসু হেনগৎহল্লে।
মরূপশিং,
মফমসিদা লেঙশিনবিরিবা ঐখোয় পুম্নমক অচমবা ইমুংশিংদগীনি। লায়রবশিংগী ইমুংদা অনা অয়েক য়াওরকপা মতমদা মখোয়গী য়ুম ইংঙ্গোল য়োনবা ঐখোয় পুম্নমক্না থেংনদুনা লাক্লবনি। মরম অসিননি ঐখোয়গী লৈঙাক অসিনা অহোঙবা মমলদা হিদাক ফংহনবা, অনাবা মীওইশিংদা অহোঙবা মমলগী লায়েং ফংহনবদা পুক্নিং চঙলিবসি। অয়ুস্মান ভারতনা লায়রবশিংদা লুপা লাখ ৫ ফাওবদী লেম্না লায়েংনবগী খুদোংচাবা পীরি। মসিগী মখাদা হৌজিক ফাওবদা অনাবা মীওই করোর ৩.৫ লায়েংখ্রে, অমদি মখোয়না লুপা অমা ফাওবা তিংবগী মথৌ তাখিদে। মসিদা কেন্সর নারবা মীওই কয়াসু য়াওরি। অয়ুস্মান ভারত অসি লৈরমদ্রগদি লায়রবশিংগী শেঙ্গাওদগী লুপা করোর লিশিং ৪০ চাদিং তৌরমগদবনি। হায়রিবা লুপা করোর লিশিং ৪০ অদু অদোমগুম্লবা ইমুংশিংদা লেমহৌরবনি। মসিদসু নত্তনা পঞ্জাব য়াওনা লৈবাক শিনবা থুংনা অমৃৎ স্তোর হায়নসু খঙনবা জনঔসধি কেন্দ্রগী নেতৱর্ক অমা লৈরি, মফমসিদা কেন্সরগী হিদাকশিংসু য়াম্না হন্থবা মমলদা ফংলি। হান্না মমল য়াম্না তাঙলমবা কেন্সর দ্রগ ৫০০ হেনবগ মমল হৌজিক্তি চাদা ৯০গী ময়াদা হন্থরে। হায়বদি, হান্না লুপা ১০০ পীরমবা হিদাক অদু হৌজিক্তি জনঔসধি কেন্দ্রশিংদা লুপা ১০দা ফংলে। মসিগীসু মথক্তা, অনাবশিংগী লুপা করোর লিশিং অমগী শেন্ফম চহি খুদিংগী কনবা ঙম্লে। লৈবাক শিনবা থুংনা লৈরিবা জনঔসধি কেন্দ্র ৯০০০গ লোমসিদা ফংলিবা অহোঙবা মমলগী হিদাক লাংথকসিনা লায়রবা অমদি মিদল ক্লাসকী মীওইশিংগী খুদোংচাদবা কয়া কোকহনবদা মতেং পাংলি।
ইচিন ইনাওশিং,
মতমগী তেক্নোলোজীনা লৈঙাক্কী পুম্নমক কোনশিল্লবা হেল্থকেয়র কেম্পেনদা অনৌবা মাইওন অমা হাপচিল্লক্লি। হেল্থ সেক্তরদা অহানবা ওইমা মতমগী তেক্নোলোজীবু অচৌবা মওংদা শীজিন্নরি। অয়ুস্মান ভারত দিজিতেল হেল্থ মিসন্না অনাবা মীওই খুদিংদা মতম চানা, খুরৌ থাংহন্দনা মতিং লৈবা হকশেলগী ফেসিলিতীশিং ফংহন্নবা থবক পায়খৎলি। তেলিমেদিসিন, তেলিকন্সল্তেসনগী ফেসিলিতীশিংনা মরম ওইরগা, ঙসিদি মনুং হঞ্জিনবা খুঙ্গঙগী মীওই অমনসু ময়োল্লমদা লৈবা দোক্তরদগী অহানবগী ওইনা তাথোক তাশিন তৌবা ঙমহল্লে। হৌজিক ফাওবদা মীওই করোর কয়ানা হায়রিবা খুদোংচাবা অসি সঞ্জীবানি এপতগী কান্নবা লৌখ্রে। হৌজিক ভারত্তা পুথোকচবা ৫জি সর্ভিস লৈবাকসিদা হৌদোক্লি। মসিনা রিমোৎ হেল্থকেয়র সেক্তরদা চাওনা অওনবা পুরক্লগনি। খুঙ্গঙগী লায়রবা ইমুংগী অনাবা মীওইশিং অচৌবা লায়েংশঙশিংদা হঞ্জিন হঞ্জিন চৎপগী চাংসু হন্থহল্লগনি।
মরূপশিং,
লৈবাকসিগী কেন্সরগা লোয়ননা হিংলিবা অমদি মখোয়গী ইমুং মনুং পুম্নমক্কী মফমদা ৱাফম অমত্তং থমজনিংই। ঐ অদোমগী অৱাবা নীংথিনা খঙবা ঙমই। অদুবু কেন্সর অসি অকিবা লৈতনা লান্থেংনবা অমা চঙই। মসি লায়েংবা ঙম্মি। কেন্সরগা লান্থেংনরুরগা মায় পাক্তুনা নুংঙাইনা হিংলিবা মীওই কয়া ঐনা খঙই। হায়রিবা লান্থেং অসিদা অদোম্না মথৌ তাবা মতেং পুম্নমক, কেন্দ্র লৈঙাক্না ঙসি পীরি। লায়েংশঙ অসিগা মরী লৈনরিবা মরূপ মপাঙ পুম্নমক্কী মফমদা ঐনা অখন্নবা ৱাফম অমখকসু থমজনিংই মদুদি কেন্সরনা নীংবা কায়হল্লবা অনাবা অমদি মখোয়গী ইমুং মনুংশিংবু ঐখোয়না মতেং পাংবা মথৌ তাই। মাঙদা চঙশিল্লিবা খুন্নাই অমা ওইনা, পুক্নিংগী হকশেলগী লমদা অহোংবা পুরক্তুনা ঐখোয়গী ৱাখল্লোন্দা লৌথুপ লৌকোই লৈতবা ফীভম পুরকপা অসি ঐখোয়গী থৌদাংনি। মসিখক্তদা পরৈ অসিগী অচুম্বা পাম্বৈ থোরক্কনি। হেল্থকেয়রগা মরী লৈনবা ঐগী মরূপ মপাঙশিংগী মফমদসু অদোম্না খুঙ্গঙগী মফমশিংদা কেম্প পাঙথোকপা মতমদা হায়রিবা ৱাফম অসিদসু পুক্নিং শোয়দনা চঙবিয়ু হায়বা ৱাফমসি থমজরি। পুম্নমক্না পুন্না হোৎনমিন্নরগা লৈবাকসিগী কেন্সরগী মায়োক্তা চঙশিল্লিবা লান্থেং অসি মপাঙ্গল কনখৎমিন্নহনসি। হায়রিবা থাজবা অসিদগী পঞ্জাব অমসুং হিমাচলগী মীয়াম্নসু কান্নবা ফংগদৌরিবনি। ঙসিদি অসিগুম্লবা অচৌবা খুদোল অমা ময়ামগী মফমদা তমজবদা ঐ নুংঙাইবা, অপেনবা পোকই। পুম্নমক্কী মফমদা য়াইফ-পাউজেল পীজরি, হন্না হন্না থাগৎচরি।


text:
ত্রিপুরাগী ডিষ্ট্রিক্ট মরিদা লময়ানবা ইরাবতকী ১২৬ শুবা মপোক কুমওন পাঙথোক্লগনি
আগরতলা, সেপ্টেম্বর ২৩ : চহী খুদিং তৌনা হন্দকসু তখেল লৈমা তেংবাং লুপ অমসুং মণিপুরী লিটরেরী এ্যন্ড কালচারেল ফোরাম, ত্রিপুরা অনীনা খুৎশম্নরগা শীল্লাংদুনা লাক্রিবা সেপ্টেম্বর তাং ৩০, লময়ানবা হিজম ইরাবতকী ১২৬ শুবা মপোক কুমওন শ্রদ্ধাঞ্জলি কৎপগা লোয়ননা নলগড়িয়া রাধামাধম মান্ডপতা মখল কয়াগী থৌরম অমসু পাঙথোক্কনি হায়না লৈমাগী সেক্রেটারিগী চেরোল অমনা হায়রি।
থৌরম মনুং চন্না খুন্নাইগী হৌরক্লিবা অঙাংশিংবু লময়ানবা হিজম ইরাবত মশক খঙহনবগী পান্দমদা ইরাবতকী শক্তম য়েকপগী আর্ট কম্পিটিশন অমসু পাঙথোক্কনি হায়রি। লোয়ননা নুমিৎ অসিগা মরী লৈননা নাৎকী ওইবা থৌরম কয়াসু পাঙথোক্কনি হায়রি।
অসোমদা খোয়াইদা লৈকোল মণিপুরী কালচারেল ওর্গানাইজেশন, ধর্মনগরদা ইরাবত ট্রাষ্ট, লালসিংমুড়াদা মরূপ ওর্গানাইজেশন অমসুং আগরতলাদা মণিপুরী সাহিত্য পরিষদসু নুমিৎ অসি পালন তৌগনি হায়রি।
সোর্স: মরূপ


text:
পুৱারী ওইরবা থৌরম অসিদা শরুক য়াবিরিবা কেরলাগী রাজ্যপাল, শ্রী আরিফ মোহম্মদ খান, মুখ্য মন্ত্রী, শ্রী পিনারাই বিজয়ন, লৈবাক অসিগী ঙাকশেল মন্ত্রী, শ্রী রাজনাথ সিংহ, কেন্দ্রগী মন্ত্রী মন্দলগী অতোপ্পা মরুপশিং, চীফ ওফ নেবেল স্তাফ, এদমিরেল শ্রী আর. হরি কুমার, কোচিন শিপয়ার্দকী এম.দি., মশক নাইবা অমসুং অথোইবা মীথুংলেনশিং অমসুং ঐহাক্কী নুংশিরবা ইরৈবাকচাশিং!
ঙসি কেরলদাগী সমুদ্র খোঙবান অসিদা ভারত, ভারত মচা খুদিংমক্না অনৌবা তুংলমচৎকী মঙাল অমা উবা ফংলি। আই.এন.এস. বিক্রান্তগী মতাংদা পাঙথোক্লিবা থৌরম অসি মালেমগী থাক্তা ভারতকী হেনগৎলক্লিবা থৌনা-লিংজেলবু ইকাই খুম্নবা উৎপনি। ঙসি ঐখোয়না নীংতম লান্মীশিংনা খঞ্জরম্বা মতিক ময়াই লৈবা অমসুং মপাঙ্গল কনবা ভারত অমগী মঙলান অদু মঙফাওনবা উবা ফংলি।
বিক্রান্ত অসি পাকচাউই। বিক্রান্ত অসি তোপ-তোপ্পি, বিক্রান্ত অসি অখননৈ। বিক্রান্ত অসি শুপ্নগী ৱারশিপ অমা খক্তা নত্তে। মসি ২১শুবা চহিচাগী হোৎনবা কনবা, হৈশিংবা, হোংলক্লিবা অহোংবশিং অমসুং অচেৎপা ফিরেপকী খুদম অমনি। করিগুম্বা পান্দমশিং অদু লাপ্না লৈরবা, খোঙচৎশিং অদু শাংলবা, সমুদ্র অমসুং শীংনবশিংনা লোইনাইদ্রবদি – ভারতকী পাউখুম অসি বিক্রান্তনি। আজাদী কা অমৃত মহোৎসবকী চাংদম্নবা য়াদ্রা অমৃত অদুদি বিক্রান্তনি। বিক্রান্ত অসি ভারতনা আত্মনির্ভর ওইবগী অখন্নবা মমি অমনি। মসিগীদমক ঐহাক্না ইরৈচা খুদিংমক্তা নুংঙাইবা ফোঙদোকচরি।
মরুপশিং,
পান্দমশিং অদুনা ফনা অৱাবা ওইরবসু, শীংনবশিং অদুনা ফনা চাউরবসু ভারতনা ফিরেপ চেৎনা লেপ্পবা মতমদা ওইথোকপা ঙমলোইদবা পান্দম অমত্তা লৈতে। ঙসি ভারতনা অসিগুম্বা ইন্দিজিনস তেক্নোলোজীগা লোয়ননা অচৌবা এয়রক্রাফ কেরিয়র শারিবা মালেমগী লৈবাকশিংগী মরক্তা চনবা ঙমখি। ঙসি আই.এন.এস. বিক্রান্তনা লৈবাক অসিবু অনৌবা থাজবনা থলহনখি, অমসুং লৈবাক অসিদা অনৌবা থাজবা অমা পোকহনখি। ঙসি বিক্রান্ত উবাদা সমুদ্রগী ইথক-ইপোমশিংনা হায়রি-
অমৃর্ত্য বীর পুত্র হো, দ্ধর প্রতিজ্ঞ সোচ লো,
প্রশস্ত পুরন পন্থ হে, বরে চলো, বরে চলো।
মরুপশিং,
পুৱারী ওইরবা থৌরম অসিদা ঐহাক্না ইন্দিয়ন নভী, কোচিন শিপয়ার্দকী ইঞ্জিনীয়রশিং, বিজ্ঞানিকশিং অমসুং কোচিন শিপয়ার্দকী শিন্মী ইচিল-ইনাওশিং, মঙলান অসিবু মঙফাওনবা ঙমখিহনবশিংদা থাগৎপা ফোঙদোকচরি। ওনামগী কুহ্মৈ পাঙথোক্লিঙৈ মতমদা কেরলাগী শেংলবা লমদম অসিদা লৈবাক অসিনা মাইপাকপা ঙমখি। ঐহাক্না কুহ্মৈ অসিনা লাকপদা ইরৈবাকচা পুম্নমক্তা ওনমগী য়াইফ-পাউজেল পীজরি।
মরুপশিং,
আই.এন.এস. বিক্রান্তগী শরুক খুদিংমক্কী মশাগী ওইবা কান্নবশিং, পাঙ্গল, চাউখৎ খোঙচৎ লৈজৈ। মসি ইন্দিজিনসকী মতিক-ময়াই, ইন্দিজিনেসকী রিসোর্সশিং অমসুং ইন্দিজিনস স্কিলশিংগী খুদম অমনি। মাগী এয়রবেসতা ইনস্তোল তৌরিবা স্তীল অসি ইন্দিজিনস ওই, মসি দি.আর.দি.ও.গী বিজ্ঞানিকশিংনা দিবেলপ তৌখি অমসুং ভারতকী কম্পনীশিংনা পুথোকখি।
মসি ৱারশিপ অমা ওইবা খক্তা নত্তনা ঈশিংদা তাউদুনা লৈবা এয়রফিল্দ, ঈশিংদা তাউদুনা লৈবা সহর অমনি। মসিদগী পুথোকপা ইলেক্ত্রিসিতী অসিনা য়ুমথোং ৫০০০দা মৈ মরাং কাইনা পীবা ঙম্বগনি। মাগী ফ্লাইৎ দেক অসিসু ফুতবোলগী লম্পাক অনিগা চাউবা মান্নৈ। বিক্রান্তদা শীজিন্নরিবা তরা অসিনা কোচীদগী কাশী য়ৌগনি। মসিগী কমপ্লেক্সিতী অসিনা ঐখোয়গী ইঞ্জিনীয়রগী তৌবা ঙম্বা অদু উৎলি। মেগা-ইঞ্জিনীয়রিংদগী নেনো সর্কিৎ ফাওবা মমাংদা ভারতকীদমক ৱাখলনা লাম্বা ফংদবা কয়া মঙফাওনবা ঙমহনখি।
মরুপশিং,
হন্দক্কী নীংতম নুমিৎতা ঐহাক্না লাল কিলাগী লানবন্দগী লাউথোকখিবা পঞ্চ প্রনশিংগী মতাংদা ফোঙদোকখি অমসুং ঐখোয়গী হরিজীনসু হৌজিক্তা পনবীখ্রি। অহানবা ৱাশক অসি চাউখৎপা ভারত অমগী অচৌবা ফিরেপ! অনিশুবা ৱাশক্না মীখা পোনবগী ৱাখল্লোন অদু মপুং ফানা মুত্থৎপনি। অহুমশুবা ৱাশক অসিনা অদোমগী হেরিতেজকীদমক চাউথোকচবা পোকপা। মরিশুবা অমসুং মঙা শুবা ৱাশক্না – অপুনবগী শক্তম, অমত্তা ওইনা লেপ্পা অমসুং থৌদাং পাঙথোকপনি! ঐখোয়না পঞ্চ প্রনশিং অসিগী ইনর্জী অদু আই.এন.এস. বিক্রান্ত শাবা অমসুং মাগী খোঙচৎতা উবা ফংখি। আই.এন.এস. বিক্রান্ত অসি হিংদুনা লৈরিবা অপুনবা খুদম অমনি। ঙসি ভারতনা লীগ অসিদা য়াওশিন্দুনা চাউখৎপা জাতি অমগী মাইকৈদা অতোপ্পা অচৌবা খোঙথাং অমা লৌখি।
মরুপশিং,
ভারতনা ৱাতর ত্রান্সপোর্তকী লমদা য়াম্না অচৌবা পুৱারী লৈজৈ, ঐখোয়গী মমল য়াম্লবা হেরিতেজ লৈজৈ। হী অমসুং জহাজশিংগা মরী লৈণবা স্লোকশিং ঐখোয়দা তাকপীরমখি-
দীর্ঘিকা তরনি: লোলা, গত্বরা গামিনী তরি:।
জনঘালা প্লাবিনী চেব, ধারিনী বেগিনী তথা।।
মসি ঐখোয়গী শাস্ত্রশিংদা শন্দোক্না য়াওরমখি। দীর্ঘিকা, তরনি লোলা, গত্বরা, গামিনী, জনঘালা, প্পাবিনী, ধারিনী, বেগিনী…ঐখোয়গী হী অমসুং জহাজকী সাইজ অমসুং মখল কয়া লৈ। হী অমসুং জহাজ অমসুং সমুদ্রগা মরী লৈনবা মন্ত্র কয়া ঐখোয়গী বেদশিংদসু য়াওই। বেদিক মতমদগী গুপ্তগী মতম অমসুং মৌর্য় মতম ফাওবা ভারতকী মেরিতাইমগী শক্তি অসি মালেম শিনবা থুংবনা খঙলি। ছত্রপতি ভীর শিবাজী মহারাজনা সমুদ্রগী শক্তিগী মপাঙ্গল শীজিন্নদুনা অসিগুম্বা নেভী শাখি, মসিনা য়েকনবশিংদা অকিবা পোকহনখি।।
ব্রিতিশনা ভারত্তা লাকপা মতমদা ভারতকী জহাজশিংগী শক্তিদা অকিপা পোকখি অমসুং মখোয়গী খুত্থাংদা ললোন-ইতিক তৌখি। মখোয়না ভারতকী মেরিতাইম শক্তি অসিবু মাইথিবা পীনবা ৱারেপ লৌখি। মতম অদুদা ব্রিতিশ পার্লিয়ামেন্তদা আইন শেমদুনা ভারতকী জহাজ অমসুং ললোন-ইতিক তৌবা মীওইশিংদা অকনবা অথীংবশিং থমখিবা পুৱারীনা উবা ফংখি।
ভারতকী হৈশিংবা, এক্সপরিয়েন্স লৈজৈ। অদুবু ঐখোয়গী মীয়াম অসি ফত্তবা লাং অসিগীদমক শেম-শাহৌদে। ঐখোয়না শোন্থরকখি অমসুং তপ্না-তপ্না মীখা পোল্লিঙৈ মতমদা ঐখোয়গী পাঙ্গল শক্তি অদু কাউথোরকখি। হৌজিক অমৃত কাল অসিদা ভারতনা মাংলুরবা শক্তি অদু হিংগৎহল্লি, নৌহৌনা থৌনা হাপলি।
মরুপশিং,
ঙসি সেপ্তেম্বর ২, ২০২২গী পুৱারী ওইরবা নুমিৎ অসিদা পুৱারীবু হোংদোকপা ঙম্বা থৌদোক অমা থোক্লি। ঙসি ভারতনা মীখা পোনবগী মমি, মীখা পোনবগী পোৎলুম অদু কোকহনবা ঙমখি। ঙসিদগী ইন্দিয়ন নেভীনা অনৌবা ফিরাল অমা ফংজখি। ঙসি ফাওবদা মীখা পোনবগী শক্তম অদু ইন্দিয়ন নেভীগী ফিরালদা মমি তাদুনা লৈরকখি। অদুবু ঙসিদগীদি ছত্রপতি শিবাজীনা ইথিল পীখিবা অনৌবা নেভীগী ফিরাল অসি সমুদ্র অমসুং আতিয়াদা পাইহল্লগনি।
কবী রামধারী সিংহ দিনকরজীনা মহাক্কী শৈরেংদা অসুম্না ইরমখি -
নবীন সুর্য় কী নই প্রভা, নমো,নমো, নমো!
নমো স্বতন্ত্র ভারত কী ধ্বজা, নমো, নমো, নমো!
ঙসি ফিরালবু ইকাই খুম্নবা উৎপা অসিগা লোয়ননা অনৌবা ফিরাল অসি ফাদর ওফ নেভী হায়না খঙনরিবা ছত্রপতি ভীর শিবাজী মহারাজতা কত্থোকচরি। ঐহাক্না থাজৈ, ইন্দিয়ননেসকী ৱাখল্লোন য়াওবা অনৌবা ফিরাল অসিনা ইন্দিয়ন নেভীদা ইশা থাজবা অমসুং ইশাবু ইকাই খুম্নবা ফংহল্লগনি।
মরুপশিং,
ঐহাক্না ইরৈবাকচা পুম্নমক্কী মাংদা ঐখোয়গী ফোর্সশিং করম্না হোংলক্লি হায়বা মরু ওইবা ৱাফম অমগা থমজনীংই। বিক্রান্তনা ঐখোয়গী মেরিতাইম জোনদা ঙাকশেন্নবা চৎখিবা মতমদা নেভীগী নুপী লান্মী কয়া মসিদা স্তেসন তৌগনি। সমুদ্রগী চাউরবা শক্তি, লোইনাইদ্রবা নারী শক্তি অসিগা লোয়ননা মসিনা অনৌবা ভারতকী অৱাংবা পুক্নিং হুনিংঙাই ওইবা মশক অমা ওইরক্লি।
হৌজিক নেভীদা নুপী ওফিসর ৬০০ য়াওরি হায়না ঐঙোন্দা তাকপীরি। অদুবু হৌজিক ইন্দিয়ন নেভীনা নুপীশিংগীদমক মাগী ব্রাঞ্চ পুম্নমক হাংদোক্নবা ৱারেপ লৌখি। থমলমখিবা অথিংবশিং অদু হৌজিক্তি লৌথোক্লে। ইপোমগী ঙমখৈশিং লৈতবা অদুগুম্বা ভারতকী মচানুপীশিংগীদমক ঙমখৈশিং নত্ত্রগা অথিংবশিং লৈররোই।
চহি অমা নত্ত্রগা অনিগী মমাংদা নুপী ওফিসরশিং অসি তারিনী বোত অমগা লোয়ননা পৃথিবী পুম্বা কোইখি। তুংদসু অসিগুম্বা থৌওং অসি পাঙথোক্নবা ইচানুপী কয়া থৌরক্কনি, মখোয়না মালেমদা মখোয়গী শক্তিগী মরমদা খঙহনগনি। নেভীগুম্না নুপীশিংবু আর্মদ ফোর্স অহুমগী কোম্বেৎ রোলশিংদা ইনদক্ত তৌরি, মখোয়গীদমক অনৌবা থৌদাংশিং পীরি।
মরুপশিং,
আত্মনির্ভর অমসুং নীংতম্বা অসি অমনা অমগী মতেং পাংনৈ। লৈবাক অমনা অতোপ্পা লৈবাক অমগী মপাল হেন্না তংলবদি মসিনা হেন্না অৱাবা পীগনি। লৈবাক অমনা হেন্না আত্মনির্ভর ওইরবদি হেন্না শক্তি লৈগনি। কোরোনাগী মতমদা ঐখোয়না আত্মনির্ভরগী শক্তি অদু উবা ফংখি, খঙখি অমসুং ফাওখি। ঙসি ভারতনা আত্মনির্ভর ওইহন্নবা মপুং ফাবা শক্তিগা লোয়ননা থবক তৌরি।
ঙসি আই.এন.এস. বিক্রান্তনা ভারতকী মতিক-ময়াই অদু অচৌবা ইপাক্তা উৎনবা শেম সাদুনা লৈরে খঙহল্লি, ঐখোয়গী তেজাসনা পনখৈ লৈত্রবা আতিয়াদা চপ মান্ননা খুমাং চাউশিল্লি। হন্দক্কী ওগস্ত ১৫দা লৈবাক শিনবা থুংবনা লমদম অসিদা শাজবা কেননগী মখোল লাল কিলাদগী তাবা ফংখি। ভারতনা নীংতম্বা ফংখিবগী চহু ৭৫গী মতুংদা আর্মীশিংদা রিফোর্ম পুরক্তুনা মাগী ফোর্সশিং অসি লেপ্পা লৈতনা মোদর্নাইজ তৌরি, আত্মনির্ভর ওইহল্লি।
ঐখোয়গী ফোর্সশিংনা লমদম অসিগী কম্পনীশিংদগী খক্তা লৈগদবা অদুগুম্বা ইক্বিপমেন্তগী অশাংবা লিস্ত শেমখি। বজেৎকী চাদা ২৫দি দিফেন্স সেক্তরদা রিসর্চ অমসুং দিবেলপমেন্তগীদমক লৈবাক অসিগী য়ুনিভর্সিতীশিং অমসুং কম্পনীদা পীনবা খাক্তুনা থমখি। উত্তর প্রদেশ অমসুং তামিল নাদুদা দিফেন্স কোরিদোরশিং লিংখৎখি। দিফেন্স সেক্তরদা আত্মনির্ভর ওইনবা পাইখৎখিবা খোঙথাংশিং অসিগা লোয়ননা লৈবাক অসিদা অনৌবা খুদোংচাবশিং লাক্লি।
মরুপশিং,
লাল কিলাদগী ঐহাক্না সিভিক দ্যুতীগী মরমদসু ৱা ঙাংখি। ঐহাক্না মদু অমুক হন্না থমজগে। ঈশিং মরিক অমমমনা অচৌবা ইপাক অমা শেম্মি। মতৌ অসুম্না করিগুম্বা ভারতকী প্রজা খুদিংমক্না ‘ভোকেল ফোর লোকেল’গী মন্ত্রগা লোয়ননা হিংবা তারবদি মসিনা লৈবাক অসিবু আত্মনির্ভর ওইহনবদা মতম য়াম্না চংলোই। ইরৈবাকচা পুম্নমক্না ভোকেল ফোর লোকেলগীদমক লেপ্পবদি মসিগী খোঞ্জেল অসি ভারত খক্তদা নত্তনা মালেম পুম্বনা তাবা ফংগনি অমসুং মালেমগী মেন্যুফেকচর্রশিংবু উরগা মখোয়না ভারত্তা লাকপা তাগনি অমসুং মেন্যুফেকচরিংগী লম্বীদা চৎকনি।
মরুপশিং,
ঙসি মালেমগী ফীভম অসি হোংলক্লি মসিনা মালেমবু মলতি-পোলর ওইহল্লি। মরম অসিনা তুংলমচৎকী থবক-থৌরমশিংগী সেন্তর ওইনবা বিজন অমা য়াম্না মরু ওই। খুদম ওপইনা ইন্দো-পেসিফিক রিজন অমসুং ইন্দিয়ন ওসিনগী সেক্যুরিতী অসি মতম শাংনা নাথৈদুনা থমলকখি। অদুবু ঙসিদি লম অসি ঐখোয়গী পুম্নমক্কীদমক লৈবাক অসিগী মরু ওইবা দিফেন্সকী লম ওইরে। মরম অসিনা ঐখোয়না নেভীগী বজেৎ হেনগৎহনবদগী হৌরগা মখোয়গী মতিক ময়াই হেনগৎহন্নবা লম খুদিংমক্তা থবক তৌরি।
ওফশোর পেত্রোল ভেসেলশিং ওইরবসু, সবমেরিনশিং ওইরবসু, নত্ত্রগা এয়রক্রাফ কেরিয়রশিং ওইরবসু ঙসি ভারতকী নেভীগী মপাঙ্গল অসি অমুক্তা ওইখিদ্রিবা মওংদা খুমাং চাউশিল্লি। মসিনা তুংদা ঐখোয়গী নেভীগী মপাঙ্গল কনখৎকনি। হেন্না সেক্যুর ওইবা ‘সি-লেন্স’কা লোয়ননা হেন্না নীংথিনা য়েংশিনবা অমসুং ঙাকথোকপা ঙমগনি। ঐখোয়গী এক্সপোর্তশিং, মেরিতাইম ত্রেদ অমসুং মেরিতাইল প্রদক্সন হেনগৎলক্কনি। মসিনা ভারত খক্তা নত্তনা মালেমগী অতোপ্পা লৈবাকশিংগীদমক মরু ওইনা ঐখোয়গী য়ুমলোন্নরিবা এলীশিংগীদমক্তা ললোন-ইতিক অমসুং চাউখৎ-থৌরাংগী অনৌবা এভেন্যুশিং হাংলগনি ।
মরুপশিং,
ঐখোয়গী শাস্ত্রশিংদা অসুম্না হায় অমসুং মসি য়াম্না মরু ওইবা ৱাফমনি -
বিদ্ধা বিবাদায় ধন মদায়, শক্তি: পরেসা পরিপীদনায়।
খলস্য সাধো: বিপরীতম এতদ, জ্ঞানায় দানায় চ রক্ষনায়।।
মসিগী ৱাহন্থোক্তি, ফত্তবগী লৌশিং অসি থুগাইবনি, লন অমসুং শক্তিনা নাপল কাহনবা অমদি অতোপ্পবু নমথবা হায়বনি। অদুবু চিংলেম্বা মীশক অমগীদি মসি লৌশিং, চেরিতী অমসুং অশোনববু ঙাকশেন্নবা পাম্বৈ অমনি। মসি ভারতকী চৎনবীনি মরম অসিনা মালেম্না মপাঙ্গল কনবা ভারত অমগী মথৌ তাই।
দা. এ.পি.জে. অব্দুল কলামদা অসুম্না কনাগুম্বা অমনা হংলমখি হায়না তাজৈ, অদোমগী য়াম্না অখন্নবা মগুন অমা য়াওই, অদোম য়াম্না ইং তপ্পা মীওই অমা মাল্লি, করিগীদমক অদোম্না খুৎলাই মথৌ তারিবনো? কলামনা অসুম্না পাউখুম পীখি শক্তি অমসুং শান্তি অসি অমনা অমগীদমক মথৌ তাই। মসিনা মরম ওইদুনা ঙসি ভারতনা শক্তি অমসুং অহোংবা অনিমক্কা পুন্না মাংদা চংশিল্লি।
ঐহাক্না থাজৈ মদুদি মপাঙ্গল কনবা ভারতনা শান্তি লৈবা অমসুং শাফবা মালেম অমগী লম্বী য়াৎলগনি। থাজবা অসিগা লোয়ননা ঐহাক্না অথৌবা লান্মীশিং, অথৌনা মীওইশিংবু ইকাই খুম্নবা উৎচরি অমসুং মখোয়গী থৌনা-লিংজেল অদুগীদমক অচৌবা থৌরম অসি মখোয়দা কত্থোকচরি। ঐহাক্না পুম্নমকপু থমোয় শেংনা থাগৎপা ফোঙদোকচরি।
জয় হিন্দ!


text:
সার্ক লৈবাকশিংগী লুচিংবশিং অমসুং মীহুৎশিংগা লোইননা ৱারী শানবদা প্রধান মন্ত্রী মোদীনা COVID-19 ইমর্জেন্সী ফন্দ শেম্ননবা হৌদোকখ্রে। ফন্দ অসি সার্ক লৈবাক পুম্নমক্কী অপাম্বা শেনখাইদা য়ুম্ফম ওইবা য়াই। হৌদোক্নবগীদমক্তা, ভারতনা ফন্দ অসিগীদমক দোলর মিলিয়ন 10গী শেনফম অমা অহৌবগী ওইনা পুথোক্নবা ফোংদোকখ্রে।
সার্ক লৈবাক পুম্নমক্না ফন্দ অসি খুদক্কী ওইবা থবক থৌরমগীদমক শিজিন্নবা য়াগনি। মসিদা নত্তনা প্রধান মন্ত্রী মোদীনা হায়খ্রে মদুদি ঐখোয় তেস্ত কিৎ অমসুং অতৈ খুৎলাইশিংগা লোইননা ভারত্তা দোক্তরশিং অমসুং অখঙ-অহৈশিংগী রেপিদ রেস্পোন্স তীম অমা শেম-শারি।
প্রধান মন্ত্রী মোদীনা মসিসু হায়খি মদুদি ঐখোয় সার্ক লৈবাকশিংগী ইমর্জেন্সী রেস্পোন্স তীমশিংগীদমক্তা ওনলাইন ত্রেনিং কেপ্সুলসু শাবা ঙমগনি, মদু ঐখোয়গী ইমর্জেন্সী স্তাফ পুম্নমক্কী তৌবা ঙম্বা হেনগৎহন্নবগীদমক ভারতনা শিজিন্নরিবা মোদেল অদুদা য়ুম্ফম ওইগনি।
প্রধান মন্ত্রী মোদীনা মসিসু পনখি মদুদি ঐখোয় ইন্তিগ্রেতেদ দিজিজ সর্বিলেন্স শেমগদবনি। মসিদগী ভাইরসনা শোকহল্লবা মীওইশিং মশক খঙদোকপা ঙমহনগনি। মহাক্না হায়খি মদুদি ভারতনা ইন্তিগ্রেতেদ দিজিজ সর্বিলেন্স সোফৱেয়র অসি সার্ক পার্তনরশিংদা পীবা ঙমগনি অমসুং মসি শিজিন্নবগী ত্রেনিংসু পীবা ঙমগনি।


text:
এক্সিলেন্সীস
খুরুমজরি!
ঙসি, ‘নুমিৎ অমা, মালেম অমা, গ্রিদ অমা’ হৌদোকপদা ময়াম পুম্নমকপু তরাম্না ওকচরি৷ ইন্তরনেস্নেল সোলর এলাইন্সকী ইনিসিয়েতিব অমদি য়ু.কে.গী গ্রীন গ্রিদ ইনিসিয়েতিবকা লোইননা, চহি কয়া শুরবা ঐগী মংলান 'নুমিৎ অমা, মালেম অমা, গ্রিদ অমা’ অসিনা ঙসিদি মওং-মরিল তাবা সেফ অমা ফংখি৷ এক্সিলেন্সিস, ইন্দস্ত্রিএল রিবোলুসন অসি ফোজিল ফ্যুলশিংনা চলাইখি৷ ফোজিল ফ্যুলশিং অসি শিজিন্নদুনা লৈবাক কয়া অমনা চাওখৎলকখ্রে, অদবু ঐখোয়গী পৃথিবী, ঐখোয়গী অকোইবগী ফিভম অসিদি ফিভম শোকচিল্লকখ্রে৷ ফোজিল ফ্যুলগী হিদান্নবা অসিনসু জিও-পোলিতিকেল তেন্সনশিং থোকহনখি৷ অদবু ঙসিদি, তেক্নোলোজীনা ঐখোয়দা অফবা অল্তর্নেতিব অমা পীরে৷
এক্সিলেন্সীস,
সুর্য উপনিশদতা, চহি লিশিংগী মমাংদা, सूर्याद् भवन्ति भूतानि, सूर्येण पालितानि तु, হায়না হায়নরম্মী (সুর্য়াদ ভাবন্তি ভুতানি, সুর্য়েন পলিতানি তু)৷ অতোপ্পা লোনশিংদা হায়রগনা, খুদিংমক নুমিৎতগী হৌরকখিবনি, ইনর্জী খুদিংমক্কী সোর্স অসি নুমিৎনি, অমসুং খুদিংমক অসি নুমিৎকী ইনর্জীনা ঙাক্তুনা থম্লিবনি৷ পৃথিবীদগী থৱাই পানবা থোক্লকখিবদগী হৌদুনা, মীওইবা পুম্নমক্কী লাইফ সাইকল, অমসুং মখোয়গী রুতিন অসি নুমিৎ থোকপা অমসুং নুমিৎ তাবদা মরী লৈনৈ৷ মসিগী নেচরেল কন্নেক্ত অসি মখা চত্থরিঙৈ, ঐখোয়গী গৃহ অসি তেক-কাইদনা লৈগনি৷ অদবু মোদর্ন ইরাদা, নুমিৎনা থম্লম্লিবা সাইকল অসি থুগাইদুনা মীওইবনা লানখৎনা চৎনবা হোৎনরি, নেচরেল বেলেন্স থুগাইরি অমসুং মহাক্কী অকোইবগী ফিভমদা চাওনা মাংহন তাকহনখি৷ করিগুম্বা ঐখোয়না মহৌশাগা বেলেন্স ওইবা পুন্সি অমা অমুক হন্না শেমগৎপা ঙম্লবদি, মসিগী লম্বী অসি ঐখোয়গী নুমিৎনা মহাল পীরগনি৷ মীওইবা জাতিগী তুংগী ফিভমবু কন্নবা ঐখোয়না অমুক্কা হন্না নুমিৎতা লোইননা চৎমিন্নগদবনি৷
এক্সিলেন্সীস
চহি অমদা মীওইবা জাতি পুম্নমক্না শিজিন্নরিবা ইনর্জীগী ক্বান্তম, নুমিৎ অসিনা পৃথিবীদা নুমিৎ অমদা হায়রিবা ইনর্জীগী চাং অদু পী৷ নুংথিলগী মতমদা সোলর ইনর্জী ফমবা অমদি ৱেদরনা মখা পোনবা অসি খক্তনি থেংনরিবা চেলেঞ্জ অসি৷ ‘নুমিৎ অমা, মালেম অমা, গ্রিদ অমা’ অসিনা চেলেঞ্জ অসি সোলুসন ওই৷ ৱার্ল্দ-ৱাইদ গ্রিদ অমদগী ফংবা ক্লিন ইনর্জী অসি মতম পুম্নমক্তা মফম খুদিংদা ফংগনি৷ মসিনা স্তোরেজকী তঙাই ফদবা লৈরিবা অদু হন্থহল্লগনি অমদি সোলর প্রোজেক্তশিংগী বাইয়েবিলিতী হেনগৎহল্লগনি৷ মসিগী ক্রেতিব ইনিসিয়েতিব অসিনা কার্বোন ফ্রুতপ্রিন্ত অমদি ইনর্জীগী মমল হন্থহনবতা নত্তনা মসিনা তোঙান তোঙানবা লমদমশিং অমদি লৈবাকশিংগী মরক্তা কোওপরেসন পীনবগী অনৌবা মফম অমসু হাংদোক্লগনি৷ নুমিৎ অমা: মালেম অমা: গ্রিদ অমা অমসুং গ্রীন গ্রিদকী সীনর্জী অসিনা কোহিসিব ওইবা অমসুং অফবা গ্লোবেল গ্রিদ অমা শেমগৎপা ঙমহল্লগনি হায়না ঐনা থাজৈ৷
ঐখোয়গী স্পেস এজেন্সী, ইসরোনা মালেম অসিদা সোলর কল্কুলেতর অমা খুদোল তৌগদৌরি হায়না ঙসি ঐনা ময়ামদসু ফোংদোকপা পাম্মী৷ মসিগী কল্কুলেতর অসি শিজিন্নদুনা, মালেম অসিদা লৈরিবা মফম অমা হেক্তগী সোলর পৱার পোতেন্সিয়েল অদু সেতলাইত দাতাদা বেজ তৌদুনা ওনবা য়াগনি৷ মসিগী এপ্লিকেসন অসি সোলর প্রোজেক্তশিংগী মফম লেপ্পদা কান্নহল্লগনি অমদি ‘নুমিৎ অমা, মালেম অমা, গ্রিদ অমা’সু হেন্না মপাঙ্গল লৈহল্লগনি৷
এক্সিলেন্সীস
অমুক্কা হন্না, আই.এস.এ.বু ঐনা থাগৎচরি, অমদি ঐগী মরুপ বোরিস্না কোওপরেসন পীরকপগীদমক থাগৎচরি৷ অতোপ্পা লৈবাক পুম্বগী লিদরশিংনা থৌরম অসিদা শরুক য়াবিবা অসিগীদমক ঐনা থাগৎ-ৱাহৈ ফোংদোকপা পামজৈ৷
অদোম্বু থাগৎচরি!


text:
Lakhipuronline Digital Desk: School amalgamation gi matangda anirak suba …
লখিপুরওনলাইন দিজিতেল দেস্কঃ ঙরাং নুংথিলদা গৌহাতিদা পাঙথোকখিবা চীংলেম্লবা থৌরম অমদা আস…
লখিপুরওনলাইন দিজিতেল দেস্কঃ খৃকুমজা ১৮৯১ দা শোক্নখিবা এংলো মনিপুর ৱারদা মতম অদুগী মৈত…
লখিপুরওনলাইন দিজিতেল দেস্কঃ থা অসিগী ২৩ দগী হৌদুনা জপাননা য়ুম্বু ওইদুনা প…
লখিপুরওনলাইন দিজিতেল দেস্কঃ কাছার দিস্ত্রিক এদমিনিস্ত্রেসননা এপিএসসি, ইউপ…
লখিপুরওনলাইন দিজিতেল দেস্কঃ ওলিম্পিকি গেমস হৌগদবা নুমিৎ ৩নিদং ঙায়শিল্লকলে…
লখিপুরওনলাইন দিজিতেল দেস্কঃ ফুটবোল্লরশিংবু পুক্লিং থৌগৎপা ওইনা ওল ইন্দিয়…
লখিপুরওনলাইন দিজিতেল দেস্কঃ পেত্রোল, দিজেল অমসুং চাকথোংনবা গেসকী মমল হেনগ…
লখিপুরওনলাইন দিজিতেল দেস্কঃ আসাম লৈঙাকনা অনৌবা এসওপি পুথোকখ্রে। অকক্নবা জি…
লখিপুরওনলাইন দিজিতেল দেস্কঃ রাজ্য অসিদা অঙাং অনিদগী হেল্লবদি সরকারগী থবক চ…
লখিপুরওনলাইন দিজিতেল দেস্কঃ লৈবাক অসিগী মমীং লৈরবী শান্নরোই ৱেতলিফ্তর কর্ন…
লখিপুরওনলাইন দিজিতেল দেস্কঃ আসাম কেবিনেত মীফমনা মরুওইবা ৱাফম কয়ামরুম খন্ন…
লখিপুরওনলাইন দিজিতেল দেস্কঃ আসাম পাৱার দিস্ট্রিবুউসন কম্পনি লিমিতেদ এপিদিস…
লখিপুরওনলাইন দিজিতেল দেস্কঃ সিবিএসই গী ক্লাস তুৱেলবকী ফোরমুলা বেজ ইভালুয়েস…
লখিপুরওনলাইন দিজিতেল দেস্কঃ তোনিংখোকনা কোরোনাভাইরাস ঙাকথোকপদা মতেং পীবগী …
লখিপুর ওনলাইন দিজিতেল দেস্কঃ করিমগঞ্জ জিলাদা দ্রোন শিজিন্নদুনা সেনিতাইজ ত…
লখিপুরওনলাইন নিউজ দেস্কঃ - আসাম ইউনিভার্সিতিনা জুনগী তাং ৪ দা থোকখিবা চেরো…
লখিপুরওনলাইন নিউজ দেস্কঃ- আসাম লৈঙাকনা অনৌবা এসওপি পুথোকখ্রে। অনৌবা চৎন পথ…
লখিপুরওনলাইন নিউজ দেস্কঃ- মেত্রিক অমসুং হায়ার সেকেন্দরী পরিক্ষাগী মতাংদা আ…
লখিপুরওনলাইন নিউজ দেস্কঃ- টিচার্স ইলিজিবিলিতি টেস্ত টেট্ সার্তিফিকেতকী ভেল…


text:
Headline
- ভিদিও কনফরেন্সকী থোংদা জয়পুরগী পত্রিকা গেৎ শঙ্গাবদা পীখিবা প্রধান মন্ত্রীগী ৱারোল - ঐখোয়গী উপনিষদশিংগী জ্ঞান, বেদগী ৱাখল্লোন অসি শুপ্নতগী আত্মগা মরি লৈনবা নত্রগা ফিলোজোফিগী ওইবা মওংদা পুক্নিং চিংশিনবগী লম নত্তে। বেদ অমসুং বেদান্তদা লেংলি-পাল্লিবা তাইবংপান অমসুং বিজ্ঞানগীসু ফিলোজোফিনা, বৈজ্ঞানিক কয়াবু মসিনা পুক্নিং চিংশিনখি, বৈজাঞানিক কয়ানা মসিদা হকচিন্না পামজবা উৎলি।
- দি.আর.দি.ও.না হাইপর্সোনিক তেক্নোলোজী দেমোন্সত্রেতর ভেহিকল মায় পাক্না ফ্লাইৎ চাংয়েং তৌখ্রে - Defence Research and Development Organisation (DRDO) has successfully demonstrated the hypersonic air-breathing scramjet technology with the flight test of Hypersonic Technology Demonstration Vehicle (HSTDV) at 1103 hours from Dr APJ Abdul Kalam Launch Complex at Wheeler Island, off the coast of Odisha today.
- ইন্দ্র নেভী-২০ - ভারতকী নেভী অমসুং রসিয়াগী নেভীগী মরক্তা চহি অনি খুদিংগী পাংথোকপা নাকল অনিগী সমুদ্রগী লান তম্বা ইন্দ্র নেভীগী ১১সুবা ইদিসনগী লান তম্বগী থৌরম ২০২০গী সেপ্তেম্বর ০৪দগী ০৫ ফাওবা বে ওফ বেঙ্গালদা পাংথোক্লগনি। ২০০৩গী হৌখিবা, হান্নগী ইন্দ্র নেভীগী থবকশিংদগী নাকল অনিগী নেভীশিংগী মরক্তা লৈনবা মতম কুইরবা অচেৎপা মরীশিং মপুংফাহনখি।
- প্রধান মন্ত্রীনা পি.এম.-জে.দি.ৱাই. চহী ৬ মাই পাক্না মপুং ফারকপদা হরাউবা ফোংদোকখ্রে - প্রধান মন্ত্রী শ্রী নরেন্দ্র মোদীনা জন ধন য়োজনা চহী ৬ মাই পাক্না মপুং ফারকপদা হরাউবা ফোংদোকখ্রে। মহাক্না পি.এম.-জে.দি.ৱাই.বু মাই পাক্নবা হোৎনবদা চোকথবা লৈতনা হোৎনখিবা খুদিংমকপুসু থাগৎপা ফোংদোকখি।
- উপ-রাস্ত্রপতিনা মীশিং য়াম্বা হেনগৎলকপগী মতুং ইন্না চাউখৎপদা খুদোংচাদবা পীরকপগী মতাংদা চেকশিনৱা হায়খ্রে - উপ-রাস্ত্রপতিনা হায়খিবদা অহল লমনশিংবু তাথী তাওই তৌবীবগী পাউ তাবদা মঙোন্দা থৱাই নুংঙাইতবা ফাওই হায়খি। “মসি চৎনবা শুকয়া য়ারোইদবা পথাপ অমনি” হায়না মহাক্না হায়খি অমসুং অঙাংশিংনা মখোয়গী অহল লমনশিংবু নীংথিনা থম্বীবা হায়বসি য়াম্না শেংলবা থৌওং অমনি হায়না মহাক্না মখা তানা হায়খি।


text:
উপ-রাস্ত্রপতিগী লোইশঙ
উপ-রাস্ত্রপতিনা অমত্তা ওইবা, শান্তি লৈবা অমসুং খুন্নাই নুংশি চাননা লৈবগী ভারতকী সিভিলাইজেসনগী ভেল্যু খুমাং চাশুলহন্নবা ‘স্পিরিচুল রিনাইসেন্স’ পুরকসি হায়খ্রে
স্পিরিচুএলিতীনা ঐখোয়গী খ্বাইদগী চাউবা পাঙ্গলনি; মসিনা ঐখোয়গী লৈবাক্কী থৱাইনি – উপ-রাস্ত্রপতি
ভগবদ গীতানা মীওইবা খুন্নাই লৈবগী শিংনবা খুদিংগী মনুং হুৎপা ৱারোইশিন পীরি – শ্রী নাইদু
ভি.পি.না ইস্কোনগী ফাউন্দরগী ‘সিং, দান্স অমসুং প্রে – শ্রীলাপ্রভুপারাগী ইথিল পীনীংঙাই ওইরবা ৱারী’ হায়না মিংথোনবা ওতোবাইওগ্রাফী ফোঙখ্রে
উপ-রাস্ত্রপতিনা শ্রীলাপ্রভুপারাবু ভারতকী কলচরগী হেরিতেজ অমসুং স্পিরিচুএলিতীগী খ্বাইদগী অথোইবা এম্বেসেদরনি হায়খ্রে
স্কুলদা কম্ম্যুনিতী সর্ভিস শোইদনা লৈহনবনা মহৈরোইশিংদা তেংবাংবা অমসুং ‘শেয়র অমসুং কেয়র’গী ৱাখল্লোন লৈহল্লি: শ্রী নাইদু
Posted On:
24 JUL 2022 1:31PM by PIB Imphal
ভারতকী সিভিলাইজেসন্না অমত্তা ওইবা, শান্তি লৈবা অমসুং খুন্নাই নুংশি চাননা লৈমিন্নবগী য়ুনিভর্সেল ভেল্যুগী মহুৎ শিল্লি, অমসুং মসিগুম্বা চহি কয়া লিরবা ভেল্যুশিংবু য়োকখৎনবা অমসুং খুমাং চাউশিলহন্নবা ‘স্পিরিচুএল রিনাইসেন্স’ অমা পুরকসি হায়খ্রে।
মহাক্না ঙসি, উপ-রাস্ত্রপতি নিৱাস্তা ‘সিং, দান্স অমসুং প্রে – শ্রীলাপ্রভুপারাগী ইথিল পীনীংঙাই ওইরবা ৱারী’ হায়না মিংথোনবা লাইরিক অমা ফোঙলবা তুংদা, স্বামি প্রভুপারাগুম্বা স্পিরিচুএল মাস্তর অমসুং অথোইবা লাইনীংবা অসিদগী ইথিল লৌদুনা অফবা মীওইবা অমা ওইনবগীদমক্তা লিচৎ-শাজৎ, হোৎনবা কনবা, অখাঙ কনবা অমসুং মীনুংশি খঙবগী মগুন লৈনবা হোৎনসি হায়না নহারোলশিংগী মফমদা হায়খ্রে। “অদোম্না কাস্ত, জেন্দর, ধর্মা অমসুং লমদম হায়বগী অখুবা ৱাখল্লোন্দগী মপান থোক্লক্তুনা খুন্নাইদা অমত্তা ওইবগী মতৌ, নুংশি চাননবা অমসুং শান্তি লৈহন্নবা থবক পাংথোক্কদবনি”, হায়না মহাক্না মখা তাখি। দাঃ হিন্দোল সেনগুপ্তনা ইবা লাইরিক অসি ইস্কোনগী ফাউন্দর, শ্রীলা প্রভুপারাগী পুন্সি ৱারীনি।
ভগবদ গীতাগী পাউজেলবু মালেম শিনবা থিংবদা মমিং চৎহনবগীদমক্তা শ্রীলা প্রভুপারাদা মহৈ পীরদুনা, উপ-রাস্ত্রপতিনা মহাকপু ভারতকী কলচরগী হেরিতেজ অমসুং স্পিরিচুএলিতীগী হৌজিক্কী মতমগী খ্বাইদগী অথোইবা এম্বেসেদরনি হায়খ্রে। স্পিরিচুএলিতীনা ঐখোয়গী খ্বাইদগী চাউবা পাঙ্গলনি হায়রদুনা মহাক্না স্পিরিচুএলিতীনা অরিবা মতমদগী হৌদুনা ঐখোয়গী লৈবাক্কী থৱাই অমসুং ঐখোয়গী সিভিলাইজেসনগী য়ুম্ফম ওইদুনা লাকখি হায়না মখা তাখি। ঐখোয়গী অরিবা মতমগী স্কৃপচরশিংবু মখোয়গী স্পিরিচুলগী ভেল্যুগা শাগোন্নবগীদমক্তা থাগৎলদুনা, শ্রী নাইদুনা হায়রিবশিং অসিনা চহি চা কয়াদগী ইথিক্স অমসুং ভেল্যুদা য়ুম্ফম ওইবা অফবা পুন্সি মহিং অমা হিংনবা মীয়ামদা লমজিংদুনা লাক্লি হায়না পাউদমখি। “ঐখোয়গী স্কৃপচর, ভগবদ গীতানা অৱাবা কোকপদগী হৌদুনা, ইশাবু খঙজবা অমসুং মোক্স নত্ত্রগা মঙাল ফংবা ফাওবা, ধর্মাগী মতৌ অমসুং কান্নবদগী হৌরগা থবক, নীংজবগী মরু ওইববু লাকহৎপা অমসুং ফিলোসোফিকেল ওইবা তোঙানবা ৱাহং ফাওবগী, মীওইবা খুন্নাই লৈবগী শিংনবা খুদিংগী মনুং হুৎপা ৱারোইশিন পীরিবনি”, হায়না মহাক্না মখা তাখি।
ভারতপু লাই-তীন্দা থম্মোই চেৎনা থাজবগী লমদম অমনি হায়রদুনা, শ্রী নাইদুনা ভক্তিনা ভারত মাচ খুদিংগী লু-তোংদা চেল্লি অমসুং ভারতকী সিভিলাইজেসনগী অপুনবা ৱাখল্লোনগী মরু ওইবা পাম্বৈনি হায়খি। লাই নীংবদা কাঙলুপ খায়দবা অমসুং মীয়াম পুম্নমক্না ইনবা য়াবা থৌওংগী খুত্থাংদা ভারতকী ঋষি, মুনি অমসুং অচার্য়া কয়ানা মীয়াম্বু অৱাংবা থাক্তা পুখৎলম্মি হায়বা ৱাফমদা মিৎয়েং চঙলদুনা, শ্রীলা প্রভুপারাবু ‘বাসুদৈবা কুতুম্বাকম’গী পাউজেল শন্দোকপগীদমক্তা থাগৎপা ফোংদোকখি।
শ্রীলা প্রভুপারাবু পুম্নমকপু মান্ননা উবা ৱাখল্লোনগী লমজিং মৈরানি হায়রদুনা, মহাক্না খুন্নাইনা নাথৈবীরবা মীওইশিংবু কোন্সিন্দুনা মখোয়গী পুন্সিদা নুংঙাইবা অমসুং অপেনবগী ৱাখল্লোন অমুক হন্না পুবীরকখিবনি হায়না উপ-রাস্ত্রপতিনা ফোংদোকখি। বেদগী লৌশিং অমসুং চৎনবীগী পাউজেল শন্দোক্তুনা মালেমদা শান্তি অমসুং অমগা অমগা নুংশি চাননবগী ফিভম লৈহন্নবগীদমক্তা শ্রীলা প্রভুপারানা লেপ্তনা হোৎনবগী মতৌবু থাগৎলদুনা, শ্রী নাইদুনা অসুম্না হায়খি, “মহাক্না মিৎয়েং চঙবা হীরম অমখক্তি ভক্তি নত্ত্রগা ইশ্বরগী মীনুংশিনি”। বেঙ্গালোরগী ইস্কোনগী প্রসিদেন্ত, শ্রী মধু পন্দিৎ দাসনা মহাক্কী গুরুগী পান্দমশিংবু মখা তানা পাংথোকপগীদমক্তা উপ-রাস্ত্রপতিনা থাগৎপা ফোংদোকখি।
কৃষ্ণ লাইশঙগী মাইল ১০গী মনুং চনবদা লৈবা মীওই অমত্তনা চরা হেনবা য়ারোই হায়বা স্বামি প্রভুপারাগী অপাম্ববু নীংশিংলদুনা, উপ-রাস্ত্রপতিনা ইস্কোনবু মীয়াম্বু তেংবাংবগী নীংথিরবা ৱাখল্লোনগীদমক্তা থাগৎপা ফোংদোকখি। মসিগুম্বা তেংবাংবা অমসুং ‘শেয়র অমসুং কেয়র’গী ইথিলবু ভারতকী ভেল্যু সীস্তেমগী ময়োলনি হায়রদুনা, শ্রী নাইদুনা নহারোলশিংনা মসিগুম্বা ইথিল অসি চেলহন্নীংখি অমসুং মসিগীদমক্তা, স্কুল অমসুং কোলেজতা কম্ম্যুনিতী সর্ভিসপু শোইদনা চঙবা হীরম অমা ওইহনবগী ৱাহৌদোক থমখি। উপ-রাস্ত্রপতিনা ইস্কোন্না লুচিংবা অকশয় পাত্রা ফাউন্দেসন – এন.জি.ও.না চলায়বা মালেমগী খ্বাইদগী চাউবা স্কুলদা অয়ুক্কী চাক্লেন পীজবগী প্রোগ্রাম – অসিবু খুদোংচাবা ফংজদ্রবা অঙাং অমসুং খুন্নাইশিংদা মমল নাইদ্রবা তেংবাং ফংহনবগীদমক্তা থাগৎপা ফোংদোকখি।
অইবা দাঃ হিন্দোল সেনগুপ্তা অমসুং ইস্কোন বেঙ্গালোরবু ‘সিং, দান্স অমসুং প্রে’ হায়রিবা লাইরিক অসিগীদমক্তা থাগৎলদুনা, উপ-রাস্ত্রপতিনা লাইরিক অসিবু শ্রীলা প্রভুপারাবু মহাক্কী ১২৫শুবা মপোক কুমওন্দা ইকায় খুম্নবা উৎপগী খ্বাইদগী চুনবা পাম্বৈনি হায়খি। বাইওগ্রাফী অসিনা পারিবা মীওইশিংদা ইথিল পীগনি অমসুং মখোয়না মসিদা য়াওরিবা পাউতাকশিংবু মশাগী পুন্সিদা শোইদনা শিজিন্নগনি হায়বগী থাজবা লৈ হায়না মহাক্না ফোংদোকখি। মহাক্না অইবদা লাইরিক অসিবু ভারতকী অতোপ্পা লোল কয়াদা ৱাহন্থোক হন্নবগীদমক্তা পুক্নিং থৌগৎখি।
ইস্কোন বেঙ্গালোরগী প্রসিদেন্ত অমসুং অকশয় পাত্রাগী চেয়রমেন, শ্রী মধু পন্দিৎ দাস; ভাইস চেয়রমেন, শ্রী চঞ্চলাপতী দাস; লাইরিক অসিগী অইবা অমসুং হিস্তোরিয়ন, দাঃ হিন্দোল সেনগুপ্তা, ইস্কোনগী লাইনীংবশিং অমসুং অতোপ্পা মীওইশিংনা লাইরিক ফোঙবগী থৌরমদা শরুক য়াখি।
মহাক্কী মপুং ফাবা ৱারোল মখাদা লৈরে:
“ইচিল ইনাওশিং,
ঐহাক্না ‘সিং, দান্স অমসুং প্রে – শ্রীলাপ্রভুপারাগী ইথিল পীনীংঙাই ওইরবা ৱারী’ হায়বা লাইরিক অসিবু ঙসিগী য়াইফরবা থৌরম অসিদা ফোঙবগী খুদোংচাবা ফংবসিদা য়াম্না নুংঙাইবা ফাওই।
ভারত অসি স্পিরিচুএল ওইবা হীরমগী মালেমগী খ্বাইদগী লিরবা হৌরকফম্নি হায়বা অদোম পুম্নমক্না খঙনরবনি। স্পিরিচুএলিতীনা অরিবা মতমদগী হৌদুনা ঐখোয়গী লৈবাক্কী থৱাই অমসুং ঐখোয়গী সিভিলাইজেসনগী য়ুম্ফম ওইদুনা লাকখিবনি। রমায়ন, মহাভারত অমসুং অতোপ্পা পুরান্নচিংবা বেদ, উপানিশদ, অমসুং ইপিক কয়ানা স্পিরিচুএলগী ভেল্যুগা শাগোন্নৈ। মখোয়শিং অসিনা চহি চা কয়াদগী হৌনা, ইথিক্স অমসুং ভেল্যুদা য়ুম্ফম ওইবা অফবা পুন্সি মহিং অমা হিংনবা মীয়ামদা লমজিংদুনা লাক্লি। ঐখোয়গী স্কৃপচর, ভগবদ গীতানা অৱাবা কোকপদগী হৌদুনা, ইশাবু খঙজবা অমসুং মোক্স নত্ত্রগা মঙাল ফংবা ফাওবা, ধর্মাগী মতৌ অমসুং কান্নবদগী হৌরগা থবক, নীংজবগী মরু ওইববু লাকহৎপা অমসুং ফিলোসোফিকেল ওইবা তোঙানবা ৱাহং ফাওবগী, মীওইবা খুন্নাই লৈবগী শিংনবা খুদিংগী মনুং হুৎপা ৱারোইশিন পীরিবনি। ঐখোয়গী লৈবাক্কী মপাবুং, মহাত্মা গান্ধীনা গীতাদা থৱাই য়াওজবগী ৱাফম ফোংদোক্লমখি। মহাক্না হায়রম্মি, “ঐহাক্না ভগবদ গীতাদগী পোত্থাবা অমসুং নুংঙাইবা ফংই। নীংবা কায়বনা ঐহাক্কী মাঙদা লেপ্লরবা মতম অমসুং ৱাখলগী মঙাল অমত্তা উরক্তবা মতমদা, ঐহাক্না ভগবদ গীতাদা চঙজৈ। মসিদা ৱাফম কয়া অমা ঐহাক্না থেংনজৈ, মদুদগী ঐহাক্না অৱাবা কয়া কাওথোক্তুনা মোমোন নোকপা ঙমজৈ। ঐহাক্কী পুন্সি অসি মপানথোংগী অৱা-অনা কয়ানা থনবনি, মখোয়না মীয়াম্না উবা ঙম্বা দাক অমত্তা তাহন্দ্রিবসিগী মরমদি ঐহাক্না ভগবদ গীতাদা পীজৈ”।
ঐখোয়গী অরিবা লমদম অসি লাই-তিন্দা থৱাই য়াওনা নীংজবগী লমদম্নি। লাই নীংবদা কাঙলুপ খায়দবা অমসুং মীয়াম পুম্নমক্না ইনবা য়াবা থৌওংগী খুত্থাংদা পুন্যভুমি অসিদা থোক্লকখিবা ভারতকী ঋষি, মুনি অমসুং অচার্য়া কয়ানা মীয়াম্বু অৱাংবা থাক্তা পুখৎলম্মি। ভক্তিনা ভারত মাচ খুদিংগী লু-তোংদা চেল্লি অমসুং মসিনা ভারতকী সিভিলাইজেসনগী অপুনবা ৱাখল্লোনগী মরু ওইবা পাম্বৈনি।
১৫শুবা চহি-চাগী বৈশ্নব লাইনীংবা, শ্রী চৈতন্য মহাপ্রভুনা ভগবান কৃষ্ণগী মিংলেন অসি শহর অমসুং খুঙ্গং খুদিংনা শোন্নগনি হায়না মাংজৌননা হায়বীরম্লবনি। ইস্কোনগী ফাউন্দর, ভক্তিবেদন্তা স্বামী প্রভুপারানা লাইৱা অসিবু মপুং ফাহল্লি হায়না মীয়াম পুম্বনা য়ানরি। শ্রীলা প্রভুপারানা নহা ওইরিবা তুং ইনবা খরগা লোয়ননা ইং ১৯৯৬তা ন্যু য়োর্ক্তা ইন্তর্নেস্নেল সোসাইতী ফোর কৃষ্ণ কন্সিয়সনেস (ইস্কোন) হৌদোকখি, অমসুং তেল্লবা চহি ১২গী মনুংদা, মহাক্না মহাদেশ ৬ শিনবা থুংবদা ইস্কোন লাইশঙ ১০০ হেন্না লিংখৎখি। মসিদা নত্তনা, মহাক্না গুরুকুল, ফার্ম কম্ম্যুনিতী অমসুং ভক্তি লিতরেচরগী পব্লিশিং হাউসসু লিংখৎখি। মহাক্না মালেম শিনবা থুংববু কয়ারক হন্না চত্তুনা, মীওইবা খুন্নাই অসি ইমুং অমনি হায়বা ‘বাসুদৈবা কুতুম্বাকম’গী পাউজেল শন্দোকখি।
ভগবদ গীতাগী পাউতাক কয়াবু মালেম শিনবা থুংবদা মমিং চৎহল্লিবা অসি শ্রীলা প্রভুপারাননি হায়বা য়াই। ভগবদ গীতাগী মতাংদা মহাক্না থমখিবা লাইনীংবগী ৱাফম কয়াগী কোপী মিলিয়ন কয়াবু লোল ৭০ হেনবদা য়েন্থোকখ্রবনি।
কৃষ্ণ লাইশঙগী মাইল ১০গী মনুং চনবদা লৈবা মীওই অমত্তনা চরা হেনবা য়ারোই হায়বা স্বামি প্রভুপারাগী অপাম্বনি অমসুং মহাক্না মহাক্কী তুং ইনবশিংদা মসিবু ওইথোকহন্নবা পাউতাক পীখি। এপ্পল কম্পেনীগী ফাউন্দর। স্তীব জোব ফাওবনা মহাক্কী অৱাবা মতমদা ইস্কোন লাইশঙদা চাক্লেন চানবগীদমক্তা মাইল তরেত মখোঙনা চৎখি হায়বা ৱাফম লৈরিবনি। মসিগুম্বা তেংবাংবা অমসুং ‘শেয়র অমসুং কেয়র’গী ইথিলবু ভারতকী ভেল্যু সীস্তেমগী ময়োলনি। লৈবাক্কী নহারোলশিংনা মসিগুম্বা ইথিল অসি চেনগদবনি অমসুং মসিগীদমক্তা, স্কুল অমসুং কোলেজতা কম্ম্যুনিতী সর্ভিসপু শোইদনা চঙবা হীরম অমা ওইহনগদবনি হায়না ঐহাক্না খল্লি। মদু ওইরবদি, মহৈরোইশিংদা তেংবাংবা অমসুং ‘শেয়র অমসুং কেয়র’গী ৱাখল্লোন লৈরক্কনি হায়বসি ঐহাক্কী অচেৎপা থাজবনি।
শ্রীলা প্রভুপারাবু ভারতকী কলচরগী হেরিতেজ অমসুং স্পিরিচুএলিতীগী খ্বাইদগী অথোইবা এম্বেসেদরনি হায়না উনরিবা অসিদা য়েৎনীংঙাই অমত্তা লৈতে। শ্রীলা প্রভুপারাদি পুম্নমকপু মান্ননা উবা ৱাখল্লোনগী লমজিং মৈরানি, মহাক্না খুন্নাইনা নাথৈবীরবা মীওইশিংবু কোন্সিন্দুনা মখোয়গী পুন্সিদা নুংঙাইবা অমসুং অপেনবগী ৱাখল্লোন অমুক হন্না পুবীরকখিবনি। মহাক্না মিৎয়েং চঙবা হীরম অমখক্তি ভক্তি নত্ত্রগা ইশ্বরগী মীনুংশিনি। ঈশৈ শকপা, জগোই শাবা অমসুং লাই নীংবগী অচম্বা থৌওংগী খুত্থাংদা মহাক্না স্পিরিচুএলগী ইহৌ অমা তসেংনা পুরকখিবনি। বেদগী লৌশিং অমসুং চৎনবীগী পাউজেল শন্দোক্তুনা মালেমদা শান্তি অমসুং অমগা অমগা নুংশি চাননবগী ফিভম লৈহন্নবগীদমক্তা শ্রীলা প্রভুপারানা লেপ্তনা হোৎনবগী মতৌবু ঐহাক্না তসেংনা থাগৎচৈ।
মালেম পুম্বনা নুংশিনা অমসুং নুংঙাইনা হিংমিন্নবা য়াবা ইমুং অমা শেম্বগী মহাক্কী গুরুগী পান্দমবু মখা তানা পাংথোকপগীদমক্তা ঐহাক্না শ্রী মধু পন্দিত দাসকী হোৎনজমনবু থাগৎচনীংই। ভগবান কৃষ্ণদা কত্থোকপা ওইনা ব্রিন্দাবন্দা লৈরক্কদৌরিবা ব্রিন্দাবন চন্দ্রোদয়া মন্দির প্রোজেক্ততা মহাক্না মায় পাকপা ওইসনু হায়না ঐহাক্না য়াইফ পাউজেল পীজরি। মসিগী কলচরগী হেরিতেজ প্রোজেক্ত অসিনা স্পিরিচুএল লেন্দমার্ক অমা ওইদুনা ৱাখল খনবা, লুচিংবা অমসুং তম্নীংবা খঙনীংবা ফাওবা ৱাখল্লোন কয়াগী পুক্নিং চিংশিনবা ওইসনু।
নুংশিরবা মরুপশিং,
স্পিরিচুএলিতীনা ঐখোয়গী খ্বাইদগী চাউবা পাঙ্গলনি অমসুং ভারতকী চৎনবীনা অমত্তা ওইবা, শান্তি লৈবা অমসুং খুন্নাই নুংশি চাননা লৈমিন্নবগী য়ুনিভর্সেল ভেল্যুগী মহুৎ শিল্লি। ঐখোয় খুদিংনা হায়রিবা ভেল্যুশিংবু য়োকখৎকদবনি অমসুং হেন্না খুমাং চাউশিলহনগদবনি। ঐখোয়গী নহারোলশিংনা স্বামি প্রভুপারাগুম্বা স্পিরিচুএল মাস্তর অমসুং অথোইবা লাইনীংবা অসিদগী ইথিল লৌগদবনি। মখোয়না অফবা মীওইবা অমা ওইনবগীদমক্তা লিচৎ-শাজৎ, হোৎনবা কনবা, অখাঙ কনবা অমসুং মীনুংশি খঙবগী মগুন লৈনবা হোৎনগদবনি। অদোম্না কাস্ত, জেন্দর, ধর্মা অমসুং লমদম হায়বগী অখুবা ৱাখল্লোন্দগী মপান থোক্লক্তুনা খুন্নাইদা অমত্তা ওইবগী মতৌ, নুংশি চাননবা অমসুং শান্তি লৈহন্নবা থবক পাংথোক্কদবনি।
দাঃ হিন্দোল সেনগুপ্তনা শ্রীলা প্রভুপারাগী পুন্সি অমসুং থবক্কা মরী লৈনবা ৱাফম খুদিংমক ‘সিং, দান্স অমসুং প্রে’ হায়বা লাইরিক অসিদা ফোংদোক্লে হায়বা ঐহাক্না খঙলে। লাইরিক অসিদি শ্রীলা প্রভুপারাবু মহাক্কী ১২৫শুবা মপোক কুমওন্দা ইকায় খুম্নবা উৎপগী খ্বাইদগী চুনবা পাম্বৈনি। বাইওগ্রাফী অসিনা পারিবা মীওইশিংদা ইথিল পীগনি অমসুং মখোয়না মসিদা য়াওরিবা পাউতাকশিংবু মশাগী পুন্সিদা শোইদনা শিজিন্নগনি হায়বা ঐহাক্না থাজৈ।
ইস্কোন বেঙ্গালোরগী তেংবাংবগী নীংথিরবা ইথিল অসিদি মখোয়গী মথৌ পাংথোকপগী মতিক লৈরবা মগুন অমসু ওইরিবনি। মসিগুম্বা সেবা-ভবা অসিনা অকশয় পাত্রা ফাউন্দেসন – এন.জি.ও.না চলায়বা মালেমগী খ্বাইদগী চাউবা স্কুলদা অয়ুক্কী চাক্লেন পীজবগী প্রোগ্রাম – অসি ওইথোকহল্লিবনি। অকশয় পাত্রানা খুদোংচাবা ফংজদ্রবা অঙাং অমসুং খুন্নাইদা তেংবাংলিবা অসি তসেংনা থাগৎনীংঙাইনি। অন্নাদানা হায়বসিনা দান তৌবগী খ্বাইদগী ৱাংবা থৌওংনি হায়না থাজনরিবনি, অমসুং অকশয় পাত্রানা মমিংমক্কা চুনবা মওংদা তঙাই ফদবশিংগী মফমদা নুংতিগী অতেকপা চিঞ্জাক পীজরি, অমসুং শ্রীলা প্রভুপারাগী ৱাখল্লোনবু থবক ওইনা পাংথোক্লি। লাইচত মনুংদা মখোয়না চাক পীজবনা লৈবাক্কী মীওই লাখ কয়াদা কান্নবা পীখি অমসুং মসিগুম্বা মশাগী খন্দবা তেংবাং অসিবু ঐহাক্না থম্মোই শেংনা থাগৎচরি।
ঐহাক্না দাঃ হিন্দোল সেনগুপ্তা অমসুং ইস্কোন বেঙ্গালোরবু ‘সিং, দান্স অমসুং প্রে’ লাইরিক ফোঙবগীদমক্তা অমুক্কা হন্না থাগৎচরি। ঐহাক্না মীয়াম খুদিংনা বাইওগ্রাফী অসি শোইদনা পাবীয়ু অমসুং শ্রীলা প্রভুপারাগী পুন্সি অমসুং ৱাখল্লোন্দগী ইথিল লৌবীয়ু হায়জরি।
হরে কৃষ্ণ!
জয় হিন্দ”।
*****
(Release ID: 1844425)
Visitor Counter : 61


text:
লখিপুর, কাছার, সেপ্তেম্বর ১৩, ২০২০ঃ মনিপুরি য়ুথস্ ফ্রন্ত অফ আসাম, মায়ফানা লেপ্তনা চৎথরকলিবা ইমালোন কনবগী খোংজংগী মখা চৎথরকপা ওইনা লখিপুর কন্সতিতুয়েন্সিগী মনুং চন্না লৈবা উরাবিল লাবোকপারদা ঙরাং অয়ুক ৭১ শুবা কেম্পেইন পাঙথোকখ্রে। থৌরমদা কুঞ্জবাবু সিংহ, মায়ফাগী প্রেসিদেন্ট সেরাম হেরাজিৎ, আসাম মনিপুরী মুসলিম য়ুথ ফ্রোন্ত কী ফাউন্দর প্রেসিদেন্ট আহম্মদ চৌধুরী, ইমা সনাথোই নচিংবা মীওইশিংনা শরুক য়াখি। কেম্পেইন অসিদা শরুক য়াখিবা মীয়াম্না মনিপুরী লোনবু আসাম লৈঙাক্কী এসোসিয়েত অফিসিয়েল লেঙ্গুয়েজ ওইহনগদবনি হায়বসি ঐখোয়সু থৱায় হকচাং য়াওনা শৌগৎচগনি হায়না মীফম মপু কুঞ্জবাবুনা ফোঙদোকখি। মীফম লোয়রবা মতুংদা পোস্তকার্দকী কেম্পেইন অমসু পাঙথোকখি।
ইমালোন কনবগী ৭২ শুবা কেম্পেইন ওইনা ঙরাং নুংথিল পুং ৩ বিন্নাকান্দিগী সাউথ বোরাক হোলদা স্তার ক্লাব অমদি বিন্নাকান্দি মৈরা মরুপ অনিনা খুৎশম্নদুনা পাঙথোকখি। রিতায়ার্দ কর্ণেল আরাম্বম গৌরকিশ্বর না মীফম মপু ওইদুনা পাঙথোকখিবা মীফমদা মায়ফাগী প্রেসিদেন্ট সেরাম হেরাজিৎ, আহম্মদ চৌধুরী, মৈস্নাম পদ্মাবতী দেবী, হেমচন্দ্র সিংহ, ইমা সনাথোই নচিংবা মীওইশিংনা দাইজতা ফমখি। থৌরমগী ৱাহৌদোক পীরদুনা মনিহার সিংহনা ইমালোন কনবগী খোংজং অসিদা মায়ফানা লেপ্তনা চংশিল্লকপা অসি ঐখোয়নসু শৌগৎফম থোকই হায়খি। লৈশুংবম রোবিন্দ্রনা এপিএসসি দা মনিপুরী লোননা থাবা য়ারগতা ঐখোয় পেন্থোকপা য়ারোই অদুনা ঐখোয়গী লোন এসোসিয়েত অফিসিয়েল লেঙ্গুয়েজ ওইহন্দ্রিফাওবা ঐখোয় নীঙ হল্লোয় হায়খি। মায়ফাগী প্রেসিদেন্ট সেরাম হেরাজিৎ না ঐখোয় আসামদা নোংম নোংমগী শোত্থরকপা ফূরূপ অমা ওইরকলি অদুনা ঐখোয় পুন্না অকনবা খোঙজং অমা চংশিনবগী মতম য়ৌরকলে, আসাম সরকারগী লাল্লোং কয়াদা ঐখোয়বু মসিঙ লিকপা ফূরুপনি হায়না থৌওইবিরক্তবসি ঐখোয়না তুমদুনা লৈথোকপগী মতম নত্রে অদুনা ময়াম পুন্না ঐখোয়গী ইমালোনসি আসাম সরকারগী এসিসিয়েত অফিসিয়েল লেঙ্গুয়েজ ওইহনগদবনি হায়বগী খোল্লাউ লাউমিন্নসি হায়খি।
মীওই খরনা লান্না শন্দোকপিদুনা ঐখোয়বু ভোত খোম্বনি হায়রিবসি অরানবা পাউনি হায়রদুনা, কেম্পেইন অসি হেরাজিৎ ভোত লেপ্পগী কেম্পেইন নত্তে, ইমা্লোনবু আসাম সরকারগী এসোসিয়েত অফিসিয়েল লেঙ্গুয়েজ ওইহনগদবনি হায়বগী কেম্পেইননি, মীয়াম্না লান্না উবিগনু হায়খি। আহম্মদ চৌধুরীনা ঐখোয় ধর্ম মান্নদ্রবসু ইমালোন মান্নবা ঐখোয় পুন্না ইমালোনবু কন্নবা হোৎনমিন্নসি হায়খি। মীফম মপু রিতায়ার্দ কর্ণেল আরাম্বম গৌরকিশ্বরনা ইমালোন লৈতবদা ঐখোয়সু লৈতবগা চপ মান্নগনি অদুনা ঐখোয়না ঐখোয়গী ইমালোনবু কন্ননবা হোৎনমিন্নসি হায়খি। কেম্পেইন অদুদা তোঙান তোঙানবা মরুওইবা মীওই কয়ানসু ৱা ঙাংখি। বিন্নাকান্দিগী মীফমদা মীয়ামনা মায়ফাগী খোঙজং অসিবু সৌগৎলদুনা লুপা লিশিং তরেৎ মতেং পিখি। ঙরাং মায়ফাগী ৭৩শুবা কেম্পেইন উধারবন্দ কন্সটিতিয়েন্সিগী মনুং চনবদা মৈতৈশিংনা বাদুগোর হায়না মীংগৌবা বাহাদুরগ্রাম খুঙ্গংদা পাঙথোকখি। কেম্পেইন অদুদা আমপালগী প্রেসিদেন্ত অহোংসাংবম লিলি, মায়ফাগী জেনরেল সেক্রেটরী লখিকান্ত, মায়ফাগী ফাইনেন্স সেক্রেটরী চিত্তরঞ্জন সিংহ, মৈরাপায়বীগী উরিরৈ সিংহ নচিংবা মীওইশিংনা শরুক য়াখি।
ইমালোন কনসি হায়বা খোংজংগী শরুক অমা ওইনা ঙরাং লখিপুর কন্সটিটিয়েন্সিগী মনুং চনবদা লৈবা বিবিরগ্রামদসু পোস্তকার্দ কেম্পেইন অমা পাঙথোকখি। ইমা ইজুকেসনেল ট্রাস্ট না শিল্লাংখিবা পোস্তকার্দ কেম্পেইন অসিদা চাওরাক্না মীওই ১০০ রোমনা শরুক য়াখি। থৌরমগা মরী লৈননা সোসিয়েল এক্টিভিস্ট ঐইচ অঙৌতোন সিংহনা ইমালোনগী দমক্তা মহাক থৱাই ফাওবা থাদোকপা পাম্মুদে হায়না ফোঙদোকখি। লোয়শিল্লকপদা কে করুনামুর্তি মিশ্রনা লোনগী ৱাকৎশিং অদু তুইতরগী খুৎথাংদা প্রাইম মিনিস্তর, মহৈমশিংগী মন্ত্রী, ঐইচআরদি মন্ত্রী অমসুং চীফ মিনিস্তরগী মফমদা থাজিনখি। (পাউ অসি ইউতিউবতা য়েংবিউ)


text:
ইন্দোনেসিয়ানা য়ুম্বু ওইদুনা শান্নরিবা এসিয়ান গেমস ২০১৮গী আগস্টকী তাং ২৭ ঙসি ৯নি চনবা নুমিত্তা ভারতনা সনাগী তকমান ১, লুপা তকমান ৩ অমসুং সেঞ্জেংগী তকমান ১ গা লোয়ননা পুন্না তকমান ৪১ (সনাগী ৮, লুপাগী ১৩, সেঞ্জেংগী ২০) ফংদুনা মেদেল টেলিদা ৯শুবদা লৈরি। নুপাগী জেভলিন থ্রোদা হরিয়ানাগী নীরজ চোপ্রানা মিতর ৮৮.০৬ শান্ন লংদুনা সনাগী তকমান লৌখি। নুপীগী মিতর ৩০০০গী স্টিপলচেজ তা উত্তর প্রদেসকী সুধা সিং না অনিশুবা পোজিসন তাদুনা লুপাগী তকমান লৌখি। নুপাগী মিতর ৪০০ গী হর্দলস্ তা তামিলনাদুগী ধারুন আয়াসামি অনিশুবা পোজিসন তাদুনা লুপাগী তকমান অমা লৌখি অমসুং নুপীগী লোং জম্পতা কেরেলাগী নিনা ভারকিল সু লুপাগী তকমান অমা লৌখি। ভারকিলনা মিতর ৬.৫১ চোংখি অদুগা অহানবা পোজিসন তাখিবা ভিয়েতনামগী ভুইথি না মিতর ৬.৫৫ শান্ন চোংখি।
অসোমদা নুপীগী বেদমিন্তন সিঙ্গলস্ তা হরিয়ানাগী সাইনা নেহৱাল না সেঞ্জেংগী তকমান অমা লৌখি। সাইনা না ঙসি সেমিফাইনেলদা ৱার্লদ নম্বর ৱান ওইরিবী চাইনিজ তাইপৈগী টাই জু য়িং গী মখুত্তা ১৭-২১, ১৪-২১ দা মাইথিহৌখি। অদুম ওইনমক ভারতকী অতোপ্পা বেদমিন্তন শান্নরোই পিভি সিন্ধু ফাইনেলদা খোং থাংজিনখিবগা লোয়ননা ৱার্লদ নম্বর ৱান ওইরিবী চাইনিজ তাইপৈগী টাই জু য়িং গা ফাইনেলদা থেংনরগনি। অসোমদা উরিষ্যাগী চীফ মিনিস্টরনা ঙরাং নুপীগী মিতর ১০০ গী লমজেন্দা লুপাগী তকমান ফংখিবী দুতিচান্দ দা লুপা ক্রোর অমা মখায় পীরগনি হায়না লাউথোকখ্রে।
Pao sing asi ga loinana atei e-pao gi damak
Lakhipuronline android app install toubiyu CLICK HERE